Gospodo poslanici, poštovani gosti, otvaram 12. sjednicu Predstavničkog doma Parlamentarne skupštine Bosne i Hercegovine. Pored poslanika na sjednicu su pozvani: predsjedavajući i članovi Predsjedništva BiH, predsjedavajući i članovi Vijeća ministara BiH, predstavnici OHR-a, predstavnici OSCE-a, predstavnik Evropske unije, predstavnik generalnog sekretara Vijeća Evrope, predstavnik Promatračke misije EU u BiH i predstavnici ambasada u BiH, predstavnici drugih međunrodnih organizacija u BiH. Također, pozvani su predstavnici sredstava javnog informiranja, radi medijskog praćenja rada sjednice. Sve vas srdačno pozdravljam i na kraju, ja imam posebnu čast i zadovoljstvo da pozdravim danas na sjednici Predstavničkog doma gospodina Ralfa Džonstona Lorda Rasela predsjednika Parlamentarne skupštine Vijeća Evrope koji je prisutan današnjoj sjednici. Mi imamo, takođere, da čujemo obraćanje Lorda Rasela, predsjednika Parlamentarne skupštine Vijeća Evrope našeg prvog koraka ka evropskim integracijama, uz normalno, temeljne preduvjete koje trebaju ispuniti oba doma Parlamentarne skupštine BiH, radi se o izbornom zakonu. U tom kontekstu, evo kao prethodno pitanje Predstavničkom domu Parlamentarne skupštine će se obratiti Lord Rasel.
Gospodine predsjedavajući, juče dok sam otvarao Bijenale, ceremoniju Bijenala, ja sam citirao jednog poznatog umjetnika. Taj umjetnik je rekao: “Bez straha i bolesti nikada ne bih postigao sve ovo što sam postigao". To je bio Norvežanin Edvard N. koji je naslikao poznatu sliku Vrisak. S jedne strane ova izjava predstavlja vrlo tužan pogled na prirodu života. Činjenicu da najčešće upravo bol i nesreća bude u nama onaj kapacitet i genij koji u mirnijim i sretnijim vremenima spava i neproduktivno miruje. S druge strane ove riječi opisuju način na koji ljudski duh trijumfuje nad represijom i degradacijom i iz sjena izvlači stavove i ideje svjetla, koje vode ka lijepoj i čistoj budućnosti. Prošle srijede bio sam u Srebrenici. Žene su plakale za onima koji su zauvijek izgubljeni. Još uvijek u sebi u nevjerici da se nemoguće desilo, zaista desilo i da se ne može ispraviti. U ponedjeljak sam imao jedno jutro tihog horora u Visokom u društvu jedne mlade poljske dame, koja me vodila od jedne do druge skupine ljudskih kostiju, objašnajvajući teškoće rekonstrukcije skeletona i indentifikacije kostiju. Rekla mi je: “Da inače, žrtve su, barem su dva puta pucali u njih da bi zaustavili mogućnost njihovog bijega, znači, ili u leđa ili u nogu, a tek onda u glavu da bi ih ubili. Prvi pucanj je, inače, onemogućio, povrijedio kičmenu kost da 2 se ne bi mogli kretati i onda kada se kroz vrijeme ostanu samo kosti koje se izmiješaju, onda to postane jako komplikovano”. Sve mi je ovako govorila. Govorila je vrlo otvoreno o svemu tome, vrlo jednostavno o tome. Ali, kroz sve to, ja sam ipak mogao da osjetim njeno suosjećanje i njenu žalost za ovim žrtvama. Nije mi bilo sve jedno kada je jedna rekla koja je sadržavala tijelo, bila otvorena za mene da vidim šta je unutra i tada sam imao jedan momenat kompletnog užasa i gađenja dok smo stali okruženi s radom ove dekompozicije. Pomislio sam, Bože ovo su ljudi kao što sam ja, ovo su ljudi kao što su moji prijatelji. Oni su se smijali, igrali su fudbal, uživali su u dobrom šahovskom potezu, vodili su ljubav i pjevali pjesme na zalasku Sunca. Ja sam stranac. Posjetio sam BiH više puta u ovoj izmučenoj dekadi, ali ja sam stranac ja nisam odavde. Ja ne znam svu vašu istoriju i neke dijelove mislim da i ne razumijem. Ja sam Evropljanin. Ja sam Evropljanin pun ideala koji polako pronalaze put u ovaj kontinent suza koji skupa razgrađujemo i skupa im se posvećujemo. Ja sam posvećen ovim idejama. Želim da te ideje zažive i ovdje i zato vas želim u evropskoj familiji i želim vas u Vijeću Evrope. Ja sam prijatelj. Vjerujem da je Vijeće Evrope jedan faktor koje stabilizira Evropu. Mislim da Parlamentarna skupština u sebi nosi jednu posebnu vrijednost. Vjerujem da ima tu posebnu vrijednsot zato što je to jedno tijelo koje je vodeće demokratiji, vodi ne samo ka prezervaciji ideala i vrijednosti o kojima sam i ranije govorio, već želi da ih proširi. Ovdje posebno želi da garantuje prava manjina i da garantuje njihovu jednakost. Ova zemlja se treba radovati svojoj raznolikosti, Bijenale je dalo tu poruku. Ibrahim Spahić me je poveo na jednu turu i pokazao mi je srpsku ortodoksnu crkvu, pokazao mi je sinagogu, pokazao mi je Begovu džamiju i katoličku Katedralu. Sve su ove ustanove bile potpuno otvore , otvorene za pristup javnsoti i svaka je bila samo par koraka daleko od druge. Tolerancija koja je tako dugo bila karakteristika Sarajeva, ponovo se rađa. Ali, da bi izgradili državu, vama treba više od tolerancije i treba vam kooperacija, treba vam saradnja i to ne oprezna saradnja, već aktivna saradnja. Treba da izgradite zemlju u kojoj su razlike stvar ponosa. One nisu ni hendikep, niti vam pomažu na specijalan način, zemlju u kojoj je građanin kralj. Zemlju u kojoj jedan građanin, bez obzira na to odakle dolazi koja je njegova istorijska linija koja ga dovodi gdje, taj građanin ima istu šansu da pronađe posao istu šansu za prosperitetom i u Banja Luci i sa obje strane Mostara i u Tuzli, ali i to će se desiti. Koliko brzo će se desiti, vrlo je teško reći. To će se desiti samo kroz konsenzus i samo u okviru zakona. Partizani su potrebni ovom pokretu. Dopustite da se okrenem samo jedan trenutak sada na pitanje izbornog zakona, koji izgleda da je postao u isto vrijeme, postao u isto vrijeme, znači, i vrata prema Vijeću Evorpe i prepreka na putu do Vijeća Evrope. Dejton je donio mir ovoj zemlji, ali po jednu cijenu, a ta cijena je, to što je jako teško mijenjati bilo šta u Dejtonu. U borbi da logično pristupimo vašem vrlo čudnom Ustvu, naš posljednji izvjestioc gospodin Lazlo Šurijan iz Mađarske koji je jedan jako dobar i kompetentan čovjek, u svojim razgovorima sa našim političkim komitetom izabrao je kao preduslov donošenje izbornog zakona, koji bi bio znak da se ova zemlja drži zajedno i, također, demonstriralo jedan kapacitet za reformu u drugim stvarima. Da je vaš Ustavni sud donio svoju slavnu odluku, možda tri sedmice ranije, nego što je donio, prije nego što je Vijeće Evrope zauzelo ovu poziciju, onda možda naši bi preduslovi bili drugačiji. Ne mogu da kažem sada. Činjenica je da smo sada tu gdje jesmo. Dopustite mi da budem iskren. Bošnjaci, Hrvati i Srbi su svi vrlo jasno rekli i rekli ponovo i ponovo da žele da vide ovu zemlju kao članicu Vijeća Evrope i da znaju i da 3 su svjesni činjenice da to znači pristupanju legalnom i političkom tijelu, koje svima nudi jednake zaštite. Govoreći lično, ja potpuno razumijem i slažem se sa željom da se P2 obrazac treba promijeniti. Ali, činjenica ostaje da time što biste odbili ovaj izborni zakon, vi u stvari ne bi unaprijedili prava vaših građana trenutno. Sve što bi to uradili odgodilo prijem u Vijeće Evrope, što bi, naravno odgodilo pristup vaših građana sudu u Strazburu i, također, to bi odgodilo implementaciju Konvencije o ljudskim pravima i, također, bi onemogućilo pristup Venecijanskoj komisiji, koja je jedno prepoznato tijelo, jedno prepoznato i efikasno tijelo koje radi na legalnim ustavnim i zakonskim promjenama. To je situacija. Ja vas molim da gledate na stvari u velikom planu. Pođite sa nama i dopustite da rješavamo ova pitanja zajedno. Veliki engleski pjesnik i tekstopisac Šekspir, napisao je u jednoj od svojih drama, grubo prevedeno, postoji jedno vrijeme u životu ljudi koje je kad dozvolimo da nas ponese, vodi ka bogatstvu, kada je to vrijeme u ovoj maloj prelijepoj zemlji. To nije vrijeme da zaboravimo ili da prestanemo tražiti pravdu, ali jeste vrijeme da pođemo naprijed. Hvala vam.
Zahvaljujem se Lordu Raselu Džonsonu, predsjedniku Parlamentarne skupštine Vijeća Evrope sa uvjerenjem da duboko shvata potrebu da BiH uđe u Savjet Evrope, mi trebamo kako Vijeće Evrope, tako treba i Vijeće Evrope BiH i u tom smislu sigurno da je to zajednički cilj i očekivati je, da oba doma Parlamentarne skupštine u narednih mjesec dana, pokušaju postići minimum političkog konsenzusa i usvoje, razmotre i usvoje izborni zakon, koji je temeljna pretopstavka prijema BiH u Vijeće Evrope. Biće to prvi značajan, radikalan iskorak i korak ka evropskim integrcijama. Gospodinu Lordu Raselu se duboko zahvaljujemo. Uvijek je bio dokazani prijatelj BiH i uvijek na strani i građana i naroda BiH i u tom smislu, sigurno da dugujemo puno toga njegovom prijateljskom, korektnom, ljudskom odnosu prema državi BiH, hvala mu još jedanput na tome i hvala mu što se danas obratio Parlamentu, Predstavničkom domu Parlamentarne skupštine BiH. Još jedanput hvala vam lijepa. Pauza kratka od pet minuta. [[PAUZA]] Konstatujem da sjednici Predstavničkog doma danas prisustvuje 40 poslanika. Odsustvo sa sjednice su najavili gospoda Amor Mašović i gosodin Halil Mehtić. Također, bio je najavio i poslanik Ljubomir Kovačević, zajedno sa poslanicima Mašovićem i Mehtićem. Drago nam je da je danas tu. Čestitke za još jednog doktora nauka Predstavničkog doma Parlamentarne skupštine BiH. Za današnju sjednicu gospodo poslanici, dobili ste prijedlog dnevnog reda. Neposredno pred početak ove sjednice održali smo sjednicu Proširenog kolegija, radi pripreme ove sjednice i analize predloženog dnevnog reda. Prošireni kolegij je, nakon dužeg razmatranja ostao kod predloženog dnevnog reda, pri čemu treba istaći činjenicu da je bilo sugestija da se s dnevnog reda skine tačka 7. Izvještaj o izvršenoj reviziji godišnjih računa za 2000.godinu tri ministarstva kao u dnevnom redu, iz razloga što Komisija za finansije i budžet nije u cjelosti završila sa svojim radom iz opravdanih razloga, poštovanje jedne nove procedure, audita provjere, jednsotavno izvještaja, na bazi izvještaja koje smo dobili od nezavisne institucije koja funkcionira 4 u okviru BiH, znači revizora kao institucije BiH. U tom kontekstu, smatrali smo da Izvještaj se ne može mijenjati. On ostaje takav kakav jeste i u tom kontekstu kao informaicju smo ga bili predvidjeli, da bude prisutan na današnjem dnevnom redu, iz tog razloga dnevni red bi imao slijedeći oblik: 1. Usvajanje zapisnika sa 11.sjednice Predstavničkog doma 2. Konstituiranje Vijeća ministara a) odobrenje i imenovanje predsjedavajućeg Vijeća ministara b) odobrenje imenovanja ministara i zamjenika ministara 3. Izvještaj Komisije Kolegija o nastojanju za postizanje saglasnosti o amandmanima Prijedloga zakona o izmjenama i dopunama Zakona o izbjeglicama iz BiH i raseljenim osobama u BiH; 4. Prijedlog zakona o međunarodnom i međuentitetskom drumskom prijevozu – prvo čitanje 5. Izvještaj o izvršenju Budžeta institucija BiH i međunarodnih obaveza za 2000.godinu; 6. Izvještaj o izvršenju Budžeta institucija BiH i međunarodnih obaveza BiH za period januar-mart 2001.godine, uz procjenu stanja za period januar-maj 20001.godine; 7. Izvještaj o izvršenoj reviziji godišnjih računa za 2000.godinu a) Ministarstva civilnih poslova i komunikacija, b) Ministarstva vanjskih poslova, c) Ministarstva vanjske trgovine i ekonomskih odnosa 8. Davanje saglasnosti za ratifikaciju: a) Sporazum o uspostavljanju međudržavnog savjeta za saradnju između BiH i SRJ, b) Sporazum između Vijeća ministara i Vlade Republike Hrvatske o saradnji i zaštiti od prirodnih i civilizacijskih katastrofa, radi davanja saglasnosti za ratifikaciju, 9. Poslanička pitanja i odgovori. Kao što ste primijetili kod tačke 8. smo napravili permutaciju s obzirom da se radi o međudržavnom ugovoru između BiH i SRJ i u tom kontekstu je izvršena samo permutacija tačaka a i b. Izvolite, otvaram raspravu po dnevnom redu. Predsjednik Komisije za finansije i Budžet, poslanik Nedžad Šašivarević.
Cjenjeno predsjedništvo, dame i gospodo, kolege poslanici. U ime Komisije za budžet i finansije obraćam se sa zahtjevom da se ova tačka skine s dnevnog reda. Pokušaću malo objasniti. Komisija ne može odlučiti da li će Dom ili ne razmatrati neposredno Izvještaj ureda za reviziju. On može odlučiti da to učini, ali bez izvještaja Komisije za finansije i bužet o tome. Izvještaj Komisije podrazumjeva prethodno obavljanje procedure uključujući niz povratnih komunikacija sa Uredom za reviziju i revidiranim ministarstvima radi sticanja dodatnih informacija i što potpunije slike što bi omogućilo definisanje što objektivnijih preporuka Parlamentu radi odlučivanja o pokretanju konkretnih mjera i aktivnosti na eliminisanju i sankcionisanju evidentiranih nepravilnosti. 5 Dnevni red sjednice je utvrđen 11.7., pri tome Komisija nije uopšte konsultovana, iako je prethodno bilo očigledno da je Komisija višekratno i višednevno radila na utvrđivanju postupka analize revizijskih izvještaja koji su se očekivali. Nije jasno zašto se prenebregava ovakav ozbiljan i sistematičan pristup Komisije u pripremanju izvještaja Komisije o revizirskim izvještajima. Sav reverzijski izvještaj je dostavljen u Parlament nekoliko dana prije njihovog stavljanja na dnevni red sjednice Doma. U Evropi je kriterij da parlamentarna procedura o revizijskim izvještajima traje praktično onoliko vremena koliko i sama procedura izrade revizijskog izvještaja. Samo da vas obavjestim još da Komisija konstantno radi već mjesec dana i Komisija je jednoglasno i jedna i druga komisija i Komisija Parlamentarnog doma i ista ovakva komisija Doma naroda su se usaglasili i u dogovorima i u edukaciji praktično i seminarom koji vrši komisija sa predstavnikom i podpredsjednikom Parlamentarne skupštine Norveške i predsjednikom iste ovakve komisije, a oni su gospodo proglašeni za supereksperte u vršenju ovakvih revizija. Trebate da shvatite da je ovo istorijski revizijski izvještaj, ovakav nikad nije bio i mi Komisija nastoji i jedna i druga da napravimo evropske standarde kod rješavanja ovih slučajeva. Ništa mi nećemo postići s tim što će se danas raspravljati o ovom izvještaju, a ne u septembru. Jel ovo izvještaj za 2000. godinu gospodo, a vi evo odlučite. Hvala lijepo.
Zahvaljujem se predsjedniku Komisije. Ja sam takođe dužan, delegacija OSC- a koja prati i pomaže u osposobljavanju Parlamentarne skupštine Bosne i Hercegovine je takođe u najvećoj mjeri ponovila riječi i u pisanoj formi kao i što je i predsjednik Komisije. Delegacija OSC-a takođe, znači uvodi jednu novu proceduru, jedan novi sistem audita izvještaja o reviziji poslovanja institucija Bosne i Hercegovine i u tom kontekstu sasvim je logičan i u najvećoj mjeri opravdan zahtjev i Komisije za finansije i budžet koja bi dala cjelovit izvještaj zajedno sa izvještajem o reviziji koji bi bio dovoljna baza za raspravu na Predstavničkom domu. Ali, mi smo ipak odlučili da se Dom izjasni oko ovog zahtjeva skidanja tačke 7. sa današnjeg dnevnog reda. Da li se još neko javlja za riječ? Poslanik Banjac.
Poštovana gospodo, poslanici, cijenjeni gosti, gospodo članovi Predsjedništva, kao i obično puno toga nerazumljivog, ne zbog jezika, nego zbog postupaka događa se ovdje u Parlamentu Bosne i Hercegovine. Kompetentno napravljen izvještaj stručne komisije, ljudi od znanja treba da neko verifikuje u smislu stručnosti. Valjda bi gospodo bilo logičnije da je Komisija Parlamenta proslijedila izvještaj Parlamentu, da se vodila diskusija po tom pitanju, da su sve nejasnoće evidentirane i tražena dodatna obrazloženja od onih koji su izvještaj pravili. Ovako očito da ima nešto drugo u pozadini. I ja to razumijem. Na kraju ja to ne osuđujem. Smatram to vašom željom, ali ne dajem vam za pravo. Ne dajem za pravo zbog činjenica gospodo, a ne zbog moje volje. Pred nama na dnevnom redu valjda usaglašenom od Kolegijuma u užem sastavu kada ste ga formirali stoji izvještaj tri ključna ministarstva. Jedno od njih sa najvećim budžetom u Bosni i Hercegovini, drugo sa najvećim opsegom poslova i treće sa ekonomskom moći, odnosno predpostavljenom ekonomskom moći, jer ovo prvo ne bi odgovaralo stvarnosti. I onda 6 ste traže razlozi. Razumljivo da tražite vi iz alijanse, ali mene zbunjuje kako to da ih traže neke međunarodne institucije, jer gospodo dok vi pravite sistem, ljudi skloni kriminalu imaju svoj sistem i rade takođe po nekom sistemu. Kada ćemo mi gospodo pogledati istini u oči, nazvati imenom svakog pojedinca koji je uradio nedozvoljenu radnju i sankcionisati tu radnju. Sankcionisati da to postane pravilo, a ne izuzetak. Toga očito ovdje nema. Mene, eto tako opterećuje što u Parlamentu kao najvišem zakonodavnom organu, organu koji bi trebao da se bavi problemima Bosne i Hercegovine u interesu građana, jer mi smo izabrani njihovim glasovima. U tom dakle parlamentu nema volje da se ide dalje u kvalitativnom smislu da se ide dalje. Dakle u ime Kluba poslanika Srpske demokratske stranke mi insistiramo da izvještaj ostane kako je i predloženo, a ima vremena i prostora da sve ono što se ovdje čuju kao dileme postane sadržaj rada Komisije i priprema dodatnih informacija koje bi bile od koristi svima nama, nadam se i ljudima koji su nas birali. Hvala vam lijepo.
Zahvaljujem se poslaniku Banjcu. Poslanik Boro Bjelobrk.
U nekim mojim referencijama za koje držim da su bar za pristojan broj meni dragih ljudi relevantna je jedna od njih i da sam 6 godina bi poslanik opozicionar. I mogu da razumijem kolegu Banjca kao opozicionara sa ovakvim ..... jer opozicionarima obično odgovara opšta debata o svemu i svačemu, pa čak i špekulacije. Ja vas uvjeravam gospodine Banjac i uvjeravam Klub SDS-a da sve činjenice koje predsjednik Komisije ovde saopštio su usaglašene između članova različitih stranaka iz Parlamentarne skupštine i da nikakvih drugih pozadina nema. Podsjetiću vas, jer imate te izvještaje pred sobom. U svakom od tih izvještaja imate bar po 15 vrlo velikih uočenja Ureda za reviziju i drugo u radu sa gospodinom Svenom Ludviskenom, čovjek ima recimo nekih 15 godina životnog iskustva na ovakvoj materiji. Za standardne slučajeve u svakom evropskom parlamentu imate parlamentarnu obradu reda 30 dana. Standardnu. Ja vam se možda mogu razumjeti s vama da li su pokrenuti neki da kažem postupci već u okviru radova samog ureda za reviziju unutar ministarstava, ali kako god, jedno se mogu složiti s vama, ova materija i ovi izvještaji apsolutno zaslužuju raspravu na Parlamentu. Ja ću vas sad zamoliti da slijedite svoje dobro poznavanje Poslovnika i da prepustite Komisiji da napravi čestitu pripremu i naravno debatovat ćemo onda, jer svi imamo o koje ćemu debatovati. S toga još jednom podržavam prijedlog poslanika Šešivarevića, predsjednika Komisije za budžet i finansije da standardno procedurama poslovničkim prepustite Komisiji da dovrši ovaj posao i onda ćemo imati, ja vas uvjeravam vrlo obimne debate o tim izvještajima. Hvala.
Zahvaljujem se poslaniku Bjelobrku. Replika poslanik Banjac.
Uvaženi poslaniče da li ima pozadine političke u vašem traženju skidanja tačke ili nema vidjećemo. Ja mogu da prihvatim početan stav da ste vi u pravu. To pravo ćemo vidjeti na djelu. 7 Drugo, kada je u pitanju gospodo rad Komisije, kako vi znate šta će nas poslanike interesovati, ili šta nama nije jasno. Ja vas ne razumijem, jer vi unapred znate šta nama nije jasno i šta želimo pitati. Ja sam samo mislio da je red poteza trebao da bude obrnut, a ne smatram da Komisiji treba odluzeti nadležnost, nedaj bože. Komisija ima svoje mjesto i ulogu u Parlamentu, a u ovom slučaju nisam baš siguran da je njeno mjesto izvještajno, nego posredničko između Parlamenta i Komisije za reviziju.
Zahvaljujem se. Poslanik Bilbija je tražio riječ. Izvinjavam se poslanik Grabovac. Momenat Bilbija replika Šašivarević.
Prvo gospodine Banjac, maloprije ste rekli da postoji, da je Komisija između Parlamenta i izvještaja da treba da pomogne Parlamentu sa svojim izvještajem. Druga stvar, u prethodnoj ste diskusiji rekli da neko nekog štiti. Gospodine, ova komisija nema mandat da nekoga zatvara u zatvor ili da nekoga vadi iz zatvora. Hvala lijepa.
Zahvaljujem se. Poslanik Bilbija.
Poštovani predsjedavajući, kolege poslanici, cjenjeni gosti, u ime Kluba predlažemo da se ipak Komisiji ostavi vremena, jer znate evo i na protekloj sjednici kada sam ja spominjao da se u norveškom Parlamentu tri puta čita zakon, znači imaju tri čitanja da se ima vremena da se odradi onako kako treba, ja znači Klub i dalje ostaje pri svojoj ideji da se Komisiji ostavi vremena, jer Komisija, odnosno Parlament ne mogu promjeniti ovaj izvještaj. On jeste kakav jeste. Ali, sa druge strane tražimo, ako ima kriminala, jer vidimo posljednjih dana i u novinama svašta se piše i govori da sve nadležne institucije, odnosno i sudovi preduzmu zakonom predviđene mjere i sve ono što je nije u skladu sa zakonom da se pokrene krivični postupak i da krivci izvedu pred sud i ako su krivi neka budu osuđeni. Znači to je stav ovog kluba u kojem sam ja. Hvala vam.
Zahvaljujem se poslaniku Bilbiji. Poslanik Grabovac.
Gospodine predsjedavajući, gospodo zastupnici meni nije jasno zbog čega se inzistira na tome skidanje ove točke dnevnog reda ako znamo da isto točku dnevnog reda pod 2. imamo imenovanje predsjedavajućeg Ministarskog vijeća i cijelog ministarskog vijeća. I ako postoje indicije da ljudi koji bi trebali ući u Ministarsko vijeće su predmet upravo ovoga izvješća koje se dešava. Hoće li se desiti, ili je to nekoga strah da se desi na istoj sjednici da imenujemo neke ljude, a da se na pod točkom 7. otvori problem da su oni problem ovoga izvješća i da moraju biti 8 precesuirani poslije. Ja mislim da je i te kako potrebno otvoriti raspravu o ovom izvješću, naravno poslije rasprave Komisija će daleko bolje i kvalitetnije pripremiti ovaj prijedlog svoj i viđenje, jer ona je dovoljno imala 15 dana, predpostavljam da je oko 15 dana, nisam siguran, ali mislim da je oko 15 dana da je već ovi materijali da su stigli i Komisija je mislim imala dovoljno vremena da podnese izvješće sukladno svoj stav, sukladno izvješću koje smo mi dobili. I smatram da ovo trebamo danas, ova točka dnevnog reda da treba ostati i da se o njoj mora raspravljati i vidjećemo u čemu je problem i ispred Kluba Hrvatske demokratske zajednice mi tražimo da se danas raspravlja o ovom izvješću s obzirom da se špekulira u javnosti i novine pišu o kriminalu, o korupciji i ja smatram da ovaj Zastupnički dom ne treba stajati ni iza koga ko je uvučen u kriminal i korupciju i da ga on treba pomoći da se oni sankcioniraju. Hvala.
Zahvaljujem se poslaniku Grabovcu. Poslanik Šašivarević.
Gospodine Grabovac ili niste slušali šta sam ja rekao ili niste čuli ili jednostavno to zanemarujete. Opet ponavljam Komisija nema pravo da niti predlaže ko će ići u zatvor ko neće. A druga stvar kada ste spomenuli da je to zbog izbora. Izbor ministra i Ministarskog vijeća je 2. i 3. tačka, a ovo je tek 8. Znači moraš izabrati ministra, pa tek onda raspravljati o ovome, ako misliš da je to razlog. Hvala lijepo.
Zahvaljujem se. Replika Grabovac. Polako privodimo kraju, ovo su intervencije oko dnevnog reda. Ja vas molim da saopćimo mišljenje, odnosno stavove klubova poslanika.
Gospodine Šašivareviću, ja sam razumio dobro. Nisam ja ni tražio da Komisija osuđuje i sudi, ali sam kazao da je Komisija imala vremena da sažme svoje izvješće temeljenjem izvješća koje je dobila i da u krajnjem da prijedlog Parlamentu kako se ponašati sukladno tom što je u tom izvješću. Znači razumio sam dobro i netrebate me na to upozoravati. Drugo točka 2. i točka 7. Točno je da se one razlikuju ova je 2. ova je 7. ali je istina da je ista sjednica i da bi to bio apsurd vladajućoj alijansi da izabere, a da poslije raspravljamo o tim ljudima. Da se desi da stvarno utvrdimo i da se vidi da su jedan dio ljudi koji su ministri ili zamjenici ministara uvučeni u taj dio koji je problematičan. Mi upravo hoćemo otvoriti, nije uopće bitno o kome. Mislim da ovaj zastupnički dom ne može štititi nikoga, bez obzira je li on bio iz alijanse ili iz oforbe. Hvala.
Hvala. Poslanik Ramiz Vilić. 9
Cjenjeno predsjedništvo, gospodo ministri, kolege poslanici, mi ovdje smo formirali komisije, a evo pokazuje se na ovoj sjednici da mi prvi ne poštujemo rad komisija. Niti nam izgleda njihovo mišljenje nešto znači. Molim vas, ovo je vrlo ozbiljan posao. Njemu treba vrlo ozbiljno pristupiti i mislim da je to Komisija do sada učinila na najbolji mogući način. Ovo je izvještaj Ureda za reviziju. Mi taj izvještaj podržavamo i to nije sporno, ali je glavna zadaća Komisije da predloži Parlamentu kako unaprijediti rad ministarstva da se ovakve stvari u buduće ne dešavaju. Danas bez takvih prijedloga uvlačiti ovaj parlament u jalovu raspravu, ja mislim da to nema ni smisla. Komisija, ovdje je par puta ponovljeno nije sud. Onaj ko se ogrješio neka bude i procesuiran. Ali, Komisija ima drugu zadaću. I ona želi da tu svoju zadaću korektno i odradi. Molim vas i zato pustite je, nemojte da mi rušimo ugled komisija Parlamenta, mjesto da držimo do ugleda tih komisija. Jer, drukčije Parlament ne može ni raditi. Ja toliko.
Hvala. Zahvaljujem se poslaniku Viliću. Poslanik Kulenović jel tražio riječ? Hvala vam. Da li se još neko javlja za riječ? Hvala vam. Završavamo raspravu oko dnevnog reda. Imamo prijedlog Komisije za finansije i budžet da se tačka 7. prolongira nakon cjelovitog završetka analize izvještaja revizije i revizora oko, posebno Vijeća ministara i ova tri ministarstva će u međuvremenu doći ostali. Znaći da poštujemo novu proceduru, jedan novi pristup funkcioniranja Komisije i u tom kontekstu da poštujemo i dijelom mišljenje delegacije OSC-a koja radi sa Parlamentom na unapređenju u metodologiji i načinu rada komisija i Parlamenta u cjelini. U tom smislu ko je zato da se prihvati prijedlog Komisije za finansije i bužet da se tačka 7. skine s dnevnog reda? Hvala vam. Ko je protiv?-Hvala vam Ko je suzdržan? Prisutno 40 poslanika, za je glasalo 25, protiv je bilo 10, suzdržano 5. Znači je predlog Komisije je usvojen da se tačka 7. skine sa dnevnog reda i u tom smislu konstatujemo da nije nužno potrebna provjera entitskog glasanja i usvojenom u tom kontekstu, znači bez tačke 7. Ko je zato da se usvoji predmetni dnevni red? Ko je za molim vas? Bez tačke 7. Hvala vam. Ko je protiv? – Nema Ko je suzdržan? – Jedan. Hvala vam. Poslanik Banjac. Izvolite.
Poštovana gospodo iz Kolegijuma hvala vam lijepo što ste ovaj put prekšili Poslovnik, jer ste dali posve jasno do znanja da oni gore iz Republike Srpske prvo su 10 bili suzdržani da se ta tačka skine, a onda glasali za dnevni red. I ako vi dobro znate da se ne glasa o dnevnom redu, nego samo o njegovim izmjenama i dopunama. Hvala vam lijepo.
Dnevni red je bio u izvodnoj formi predložen sa 8. tačaka. Jedna tačka je skinuta s dnevnog reda. Ja znam, dobro je ova provjera predloženog dnevnog reda i konstatujem da smo usvojili sljedeći dnevni red: 1. Usvajanje zapisnika sa 11. sjednice Predstavničkog doma; 2. Konstituisanje Vijeć ministara a) odobrenje imenovanja predsjedavajuće Vijeća ministara b) odobrenje imenovanja ministara i zamjenika ministara; 3. Izvještaj Komisije Kolegija o nastojanju za postizanje saglasnosti o amandmanima na Prijedlog zakona o izmjenama i dopunama Zakona o izbjeglicama iz BiH i raseljenim osobama u BiH; 4. Prijedlog zakona o međunarodnom i međuentitetkom drumskom prevozu (prvo čitanje); 5. Izvještaj o izvršenju Budžeta instituacija Bosne i Hercegovine i međunarodnih obaveza BiH za 2001. godinu; 6. Izvještaj o izvršenju Budžeta institucija Bosne i Hercegovine i međunarodnih obaveza Bosne i Hercegovine za januar-mart 2001. godine uz procjenu stanja za period januar-maj 2001. godine: 7. Davanje saglasnosti za ratifikaciju a) Sporazum o uspostavljanju Međudržavnog savjeta za saradnju između Bosne i Hercegovine i Savezne Republike Jugoslavije b) Sporazum između Vijeća ministara Bosne i Hercegovine i Vlade Republike Hrvatske o saradnji u zaštiti od prirodnih civilizacijskih katastrofa, radi davanja saglasnosti za ratifikaciju i 8. Poslanička pitanja i odgovori. Možemo preći na prvu tačku dnevnog reda. Ad.1. Usvajanje zapisnika sa 11 sjednice Predstavničkog doma Da li imate primjedbi i sugestija, zapažanja oko ovog zapisnika? Niko se ne javlja. Možemo li usvojiti. Ko je za da se usvoji zapisnik sa 11 sjednice Predstavničkog doma? Ko je za molim vas? – Hvala vam Ko je protiv? – Nema Ko je suzdržan? – Nema Jednoglasno, znači, od prisutnih 40 poslanika glasalo 4o i usvojen je zapisnik sa 11 sjednice Predstavničkog doma Parlamentarne skupštine Bosne i Hercegovine. 11 Ad.2. Konstituisanje Vijeća ministara: a) odobrenje imenovanja predsjedavajućeg Vijeća ministara i b) odobrenje imenovanja ministara i zamjenika ministara Pod a) odobrenje imenovanja predsjedavajućeg Vijeća ministara, svi ste dobili izvještaj od strane Predsjedništva Bosne i Hercegovine koje nam je uputilo odluku o imenovanju predsjedavajućeg Savjeta ministara Bosne i Hercegovine, koja kaže u tačci 1. dr Zlatko Lagumdžija imenuje se za predsjedavajućeg Savjeta ministara Bosne i Hercegovine i tačci 2. ova odluka stupa na snagu danom donošenja i dostaviće se Predstavničkom domu Parlamentarne skupštine Bosne i Hercegovine radi odobravanja. Ja bi bio slobodan prije diskusija, ja molim poslanika Begovića ili neke intervencije ili nešto slično da kandidatu Predsjedništva Bosne i Hercegovine damo riječ prvo, pa tek onda da otvorimo raspravu i svim elementima izlaganja koncepta strategije daljnjeg funkcioniranja Vijeća ministara u narednom periodu. Pozivam znači kandidata Predsjedništva Bosne i Hercegovine imenovanog dr Zlatka Lagumdžiju da uzme riječ.
Dame i gospodo, članovi predsjedništva, poslanici, zastupnici, uvaženo predsjedništvo Doma, kolege ministri, uvaženi gosti, na samom početku želim da vam se svima zahvalim na podršci i saradnji u ime Vijeća ministara koje je pod predsjedavanjem akademika Božidara Matića prije manje od 150 dana, prije nepunih 5 mjeseci preuzeo dužnost nakon što ga je odobrio ovaj isti Zastupnički dom. U ovom teškom vremenu teških promena koje su se dešavale u regionu Vijeće ministara je bilo suočeno sa dramatičnim društvenim izazovima i sa sve većom ekonomskom krizom. Na 22 sjednice vodile su se rasprave o 395 različitih tema i tačaka i do svih odluka se došlo koncezusom i to bez i jedne situacije u kojoj bi se makar pokušao među nama preglasavanjem nametnuti neki dominantni u tom trenutku stav. U tom periodu razmotreno je i prihvaćeno 27 informacija, 16 izvještaja, 20 nacrta, odnosno prijedloga međunarodnih ugovora. Donjeto je 60 odluka iz raznih oblasti i drugih materijala koji su bili u funkciji izgradnje institucija i pravnog okvira Bosne i Hercegovine. Trenutno je u parlamentarnoj proceduri 33 prijedloga, odnosno nacrta zakona, 8 podzakonskih akata u potpunosti usaglašeni u Vijeću ministara čijim usvajanjem bi bila ispunjena glavnina uslova iz roudment ...dokumenta, odnosno iz smjernica za ulazak Bosne i Hercegovine u evropske integracione procese. Prijem u Vijeće Evrope paralelno sa izradom studija izvodljivosti i okončavanja procesa koji bi rezultirao ugovorom o stabilizaciji pridruživanjem Evropskoj Uniji su i dalje na vrhu top liste naših prioriteta. Ovo što smo postigli za nešto više od 4 mjeseca nisu rezultati koje smo priželjkivali, ali su oni otvorili proces suštinskih promjena, jer su vidljivo povečali efikasnost rada Vijeća ministara i to ne samo u odnosu na ranije periode. Da vas podsjetim, naime broj zakona, odluka i mjerljivih pokazatelja rada Vijeća ministara su 2-3 puta uvećani u odnosu na duplo duži osmomjesečni mandatni period prethodnog saziva. Zato zasluga sigurno pripada svim članovima Vijeća ministara, ali je posebno mjesto tu akademika Matića koji je unio potpuno novi stil rada. Slobodno mogu reći svježinu i ozbiljnost kao i usmjeravanje pažnje, naše pažnje sa čisto 12 političkih na ekonomske i razvojne parametre konkurentne sposobnosti Bosne i Hercegovine. Glavninu njegovog izlaganja kojim je na početku našeg mandata 22.2. definisao glavne pravce podizanja kompetitivnosti zemlje. Ja u cjelini neću ovdje ponavljati, jer su oni neosporni dio kontinuiteta koji mi želimo da nastavimo. To izlaganje smatrajte priloženim. Sigurno je i to da je ovih nepunih 150 dana detektovalo i mnoge slabosti koje možemo pretvoriti u svoju prednost ukoliko ih uočimo, ukoliko ih priznamo i ukoliko se sukobimo sa njima. Vijeće ministara je pokušavalo djelovato kao tim, pa i kada nije bilo dovoljno koncezusa u parlamentarnoj većini koje je formiralo to vijeće ministara. To je bilo dobro, ali je u isto vrijeme povremeno stvaralo pogrešan privid harmoniziranih odnosa među nama. Upravo ova spoznaja govori da moramo više pažnje posvećivati političkim i ekspertnijim usaglašavanjima i to prije svega unutar naše parlamentarne većine, a onda i u Parlamentu u cjelini u mjeri u kojoj je to produktivno. To treba raditi u svim fazama od pripreme preko izrade, komisijskog rada, usvajanja i poslije primjene zakonskih i drugih akata i to mnogo više nego što smo to radili u posljednje vrijeme. Stare navike po kojem su Predsjedništvo Bosne i Hercegovine, Parlamentarna skupština, Vijeće ministara, entitetske vlade često djelovale kao odvojeni centri odlučivanja bez neke veće uzajamne koordinacije institucija istoga sistema mijenjale su se ipak nedovoljnom brzinom. Tome su doprinjeli često nerazjašnjene ovlasti i odgovornosti različitih institucija i nivoa odlučivanja koje su donekle, treba reći i to i prirodna stvar za neefikasne kompleksne trome i često suviše komplikovane i nedovršene sisteme kakav je i ovaj koji je definisan pravnim okvirom Dejtonskog ustava Bosne i Hercegovine. Nesprovođenje odluke Ustavnog suda o konstitivnosti naroda na čitavoj teritoriji Bosne i Hercegovine usporilo izradu i usvajanje izbornog zakona u skladu sa Ustavom, ali istovremeno u skladu sa evropskim standardima koji sve nas obavezuju. Pojedini potezi predstavnika međunarodne zajednice koji nisu u dovoljnoj mjeri shvatili da je vrijeme promjena zajednički imenitelj, a ne samo neka vrsta lokalne karakteristike koja se odnosi samo na nas nisu uvijek doprinosili realizaciji zajedničkih prihvaćenih ciljeva. Slabosti, od kojih sam neke ovdje naveo trebaju nas ponukati na otvaranje i ubrzanje procesa konstantne dogradnje pravnog okvira primjerenog našim specifičnostima, ali i našoj evropskoj orjentaciji, te uz puno uvažavanje svih aspekata Dejtonskog sporazuma. Naš cilj ipak nije samo ulazak u ove institucije i u ove procese, već prije svega naš cilj je uvođenje evropskih standarda u naše državne institucije kako bi na taj način postali prirodni dio Evrope, a ne neka vrsta njenog mehanički pridruženog člana ili neka vrsta nepoželjnog rođaka iz provincije kojem tu nije mjesto. Upravo iz tih razloga moramo u narednom periodu zajedno raditi na realizaciji nedavne inicijative Predsjedništva Bosne i Hercegovine za jasno definiranje i razrješavanje nadležnosti institucija Bosne i Hercegovine i entiteta, kao i uzajamnih odnosa državnih institucija na nivou Bosne i Hercegovine. Interna reorganizacija, izgradnja, dogradnja i jačanje institucija Bosne i Hercegovine, kao i bolja saradnja sa entitetskim vladama moraju biti usmjereni ka većoj sveukupnoj efikasnosti državnih struktura i ka podizanju konkurentne sposobnosti Bosne i Hercegovine, a ne ponekad nepotrebnim političkim raspravama koje nas vode u dalju nestabilnost i siromašenje bez rezultata. Umjesto samo priče o klasičnoj rotaciji predsjedavajućeg Vijeća ministara, mi danas želimo ukazati na potrebu promjene u našem ponašanju i unutrašnjoj organizaciji harmoniziranju različitih državnih institucija na svim nivoima u skladu sa Ustavom 13 Bosne i Hercegovine. Izgradnja regutornih agencija koje će preuzimati naši ljudi uz adekvatno i aktivno učešće straih eksperata koji će da nam pomažu, a ne da umjesto nas rade i odlučuju o prioritetima ovog vijeća ministara. Zakon o državnoj službi koji nam treba pomoći u izgradnji profesionalne i patriotske, a ne političke i podobne administracije se treba što prije naći pred Parlamentom i mi ćemo to ubrzo dostaviti i uz partnersko učešće svakako predstavnika međunarodne zajednice. U procesu izgradnje predlaganje i usvajanje implementacije zakona međunarodna zajednica treba sada više preuzeti ulogu partnera, a sve manje ulogu na koju je navikla, ulogu tutora. Ovo se prije svega odnosi na one zakone koji su u funkciji izgradnje jačanja i samoodrživosti institucija Bosne i Hercegovine, ali nikako nije limitirano samo na ova pitanja. Dame i gospodo, prije nekih 10-ak dana publikovana je biznis ...godišnja top lista 1000 najvrednijih svjetskih kompanija. Svaka od njih 1000 ima trenutnu tržišnu vrijednost veću od prošlogodišnjeg društvenog proizvoda čitave Bosne i Hercegovine. Prvih 5 kompanija zajedno imaju vrijednost od 500 godina društvenog proizvoda čitave naše zemlje sa oba entiteta i svih nas 4 miliona. Dvije od njih pet su mnogo mlađe od naša ovdje dva najmlađa zastupnika, poslanika, Damira i od Dragog. Samo te dvije mlade kompanije su mlađe od njih dvojice i nisu ni postojale kada su se njih dvojica rodili, a sada te dvije kompanije vrijede preko 50 puta više nego što smo svi mi stanovnici i kompletna Bosna i Hercegovina sa svom međunarodnom pomoći koju smo do sada dobili stvorili u svim ovim godinama od Dejtona do danas. Zemlje u razvoju nam bježe još brže. Samo dvije velike telekom kompanije iz dvije daleke i ne tako velike zemlje u razvoju vrijede više od 10 godina društvenog proizvoda čitave Bosne i Hercegovine. Za jednu od njih, ja se sječam kada sam upisao fakultet, pročitao samo vijest da su se upravo uspješno izborili sa posljednjim slučajevim kanibalizma u nekim zabitima gdje su danas uveliko koriste mobiteli. Ja ovim ne želim ništa drugo reće, nego da se svijet mijenja i razvija brže nego ikada do sada i da nam svaki dan bježi sve dalje i dalje. Ja mislim da nas to konačno mora otrijezniti i vjerujem da u to smo svi ubjeđeni i natjerati da se okupimo oko zajedničke vizije i sistema vrijednosti jedne normalne evropske zemlje primjereno onom što mi jesmo, ali i onome što mi želimo biti u trećem milenijumu i dobu nove ekonomije zasnovane na znanju, informacijama i nikada ne zaboravljajući ko smo, šta smo, kako svi mi zajedno, tako i svako od nas pojedinačno. Mi smo već prezentirali globalni okvir strategije ekonomskog razvoja. Ministrica Hadžiahmetović je pred ovim parlamentom govorila. Strategija borbe protiv siromaštva, program borbe protiv korupcije i uklanjanje barijera za investitore, izvještaj i prijedlog mjera za povećanje konkurentne sposobnosti Bosne i Hercegovine samo su neki od dokumenata koje smo zajedno sa entitetskim premijerima dr Ivanićem i dr Behmenom nedavno prezentirali javnosti, ali i međunarodnim institucijama. Oni predstavljaju naš osnovni pravac kojim se moramo svi zajedno što brže kretati. Alternativa tome za nas jednostavno ne postoji. Među naše prioritete koje ćemo ponuditi ovom parlamentu u saradnji sa entitetskim vladama biće svrstane i aktivnosti na sveobuhvatnom i konkretnom programu izgradnje koridora Vc kao jedinstvene prilike kao i jednom projektu u Bosni i Hercegovini može ponuditi ostvarenje vizije zasnovane na ekonomskom razvoju i podršci političke i društvene reintegracije. Ona sa sobom nosi ubrzanje 14 privrednog rasta, stvaranje novih radnih mjesta, poticanje trgovine i turizma, spajanje kultura i zajednica, jačanje regionalne saradnje i stabilnosti, odnosno realizuje sve one sličice iz naše vizije koje smo mi sebi postavili kao prioritetne. Kao dokaz naše predanosti ovoj ideji Vijeće ministara će zadužiti ministra trezora za dosljedno iniciranje, koordinaciju i sprovođenje svih segmenata ovog projekta koji su u nadležnosti Vijeća ministara uz punu saradnju sa Predsjedništvom, sa Parlamentarnom skupštinom i entitetskim vlastima. U ovo možemo ući samo ako postignemo puni politički koncezus u institicijama i Bosne i Hercegovine i entiteta. Naime, radi se o projektu koji kada se počne, a jednog dana će se početi, pitanje je samo da li ćemo mi početi, ili će neka generacija koja će doći iza nas početi. Dakle, jednog dana kada se počne to će morati imati podršku nekoliko narednih saziva ovog parlamenta. Kada mi odemo dođu drugi, pa kada se mi 2-3 puta izmjenimo kao vlast i opozicija moraće imati konstantnu, a fala bogu ako bogda, mjenjat ćemo se, u nekoliko narednih saziva ovog parlamenta. Moraće imati podršku i saziva Parlamenta i novih Vijeća ministara i novih entitetskih vlada. Dakle to je projekat koji nas može okupiti i povezati sa novim radnim mjestima, a ne djeliti nas i svađati, jer ništa drugo i ne radimo. Umjesto kamena temeljaca, trebamo dozvoliti da tek na kraju ove decenije neki ljudi u ime čitave generacije, pa možda i u ime nas svih ovdje je li simbolično, eventualno otkriju ploču koja će obilježiti kraj urađenog posla, ili početak nekog novog. Dame i gospodo, cjenjeni poslanici, zastupnici, saradnja sa Sudom u Hagu, vraćanje ljudima ono što je njihovo vlasništvo, povratak izbjeglica i borba protiv korupcije i organizovanog kriminala, nije naš prioritet samo zbog toga što je to pravedno, a jeste i zbog toga. I ne samo zato što tako pokazujemo da umjesto vladavine vladara idemo ka vladavini prava, već i zbog toga što je to jedini put da privučemo direktne strane investitore. Ujednačavanje imovinskih zakona samo je dio paketa mjera. Osim toga uvijek se iznova moramo pitati ko je taj koji će doći u ovu zemlju da uloži svoju tehnologiju, svoj kapital i da nama otvori radna mjesta, ukoliko prognanici ne mogu doći u posjed svoje imovine. Ko će uopšte investirati u zemlju koja je jedina u Evropi utočište ratnih zločinaca i u kojoj najbolje žive šverceri eventualno ljudima i drogom uz pomoć neodgovornih, pa čak i političara čija korumpiranost je praktično sastavni dio cijene svakog izvoznog proizvoda ili usluge koju mi pravimo što sebi, što drugima. Nekoliko riječi moram reći o odnosu sa međunarodnom zajednicom, jer je to bitan dio našeg političkog programa. Naime, Vijeće ministara će u tijesnoj saradnji sa entitetskim vladama i može i hoće da preuzme rukovodstvo u partnerstvu sa međunarodnom zajednicom. Vijeće ministara želi voditi proces izgradnje pravnog okvira institucija koje će biti garant stranim investitorima da ovdje vrijedi doći. Za tako nešto je neophodno mijenjati ukupni imidž naše zemlje, kao i ulogu međunarodne zajednice u vođenju promjena. Naime, godinama su naše vlasti bile, takav je bio sticaj okolnosti objekat promjena koje su vodile međunarodne institucije sa manjim stupnjem odgovornosti, a većim ovlastima od nas samih. Ipak zamjerke moramo uputiti sebi nego njima, jer sami smo se doveli u tu poziciju i sami smo i zvali to da odlučuju umjesto nas. Međutim, danas treba reći nekoliko riječi o tome kako mislimo da radimo dalje. Ne zovemo ih više da rade ono što su radili. Mi već duže vrijeme slušamo predstavnike međunarodne zajednice kako nas pozivaju sa pravom da sami budemo vlasnici vođenja promjena. Nudi nam se koncept ..... kako se to već postaje kao domaća riječ, vlasništva. Nažalost da bi od objekta postali vlasnik 15 promjena mi moramo proći kroz fazu u kojoj smo partneri u promjenama sa međunarodnom zajednicom. Naše iskustvo u prethodnih nekoliko mjeseci puno govore da se moramo mjenjati i mi, ali i predstavnici i institucije međunarodne zajednice. Ja neću ovdje ukazivati na neadekvatno ponašanje međunarodnih institucija prilikom izrade izbornog zakona, ili ne sprovođenje odluka Ustavnog suda o konstitutivnosti naroda, jer u tim događajima se ne može zaobići ni naša odgovornost.Ali, potpuno nepotrebno treniranje strogoće, ako tako mogu reći, stranaca na našim čelnicima Državne granične službe prilikom njihove odluke o nacionalnom sastavu poslanika. Zatim, još uvijek nedovoljno transparentan i neadekvatan proces nabavke tzv. CIPS opreme za lične dokumente naših građana, o čemu će Parlament detaljno izvjestiti ćim kompletiramo sve informacije, a upravo to činimo i na sutrašnjoj sjednici Vijeća ministara imamo tu tačku dnevnog reda, kao i već dobro poznatog i potpuno ne prihvatljivog procesa prodaje licence za trećeg DŽIESEM operatora, samo su najeklatantniji primjeri nedopustivog ponašanja predstvnika međunarodne zajednice koje ovo vijeće ministara niti ima namjeru, niti će više tolerisati. Kada je u pitanju prodaja licence za trećeg DŽIESEM operatora, sasvim je sigurno da nećemo dozvoliti prodaju nacionalnog blaga za 2 miliona maraka, kako su smislili oni kojima je bolje da sami odu, kako ih nebi sve zajedno mi morali tjerati. Naime, ovdje se više ne radi samo o pogrešnim odlukama mešunarodnih predstavnika u ime naše budućnosti umjesto naših institucija, niti samo o evidentnoj ekonomskoj šteti, ili narodski rečeno pljački Bosne i Hercegovine. Ovdje se prije svega radi o neophodnosti pospješivanja procesa partnerstva u promjenama koje podrazumjeva ravnopravan odnos partnera u pravima i u odgovornosti domaćih i međunaordnih zvaničnika i institucija. U krajnjem slučaju ovdje se radi o vraćanju vlastitog digniteta koji smo svojim dugogodišnjim javnim i tajnim svađama, pa i ovdje u ovom parlamentu i sukobima tako besmisleno i brutalno oborili. Ja vas zato ovom prilikom pozivam da svi zajedno iz ovoga izvučemo pouku, da budemo među sobom što je moguće više iskreniji i da jedni druge čuvamo makar u mjeri u kojoj tako čuvamo vlastito dostojanstvo, ali dostojanstvo svih nas zajedno. Mislim da će nam samo tako stranci više cijeniti, a valjda i mi jedni druge uzajamno u mjeri u kojoj to sami zaslužujemo. Ovo Vijeće ministara je spremno i želi da sarađuje sa entitetskim vladama, sa Predsjedništvom, Parlamentom da izgrađuje jačanje institucije Bosne i Hercegovine. To znači da smo okrenuti saradnji sa međunarodnom zajednicom, pa ako treba spremni smo i da ih pozovemo da prihvatimo odluke koje Visoki predstavnik donese ukoliko to mi sami nismo u stanju. A mi nismo spremni da iko odlučuje umjesto nas ukoliko sami zato imamo i snage i političke volje, pameti i ustavnog osnova. Sve su ovo razlozi ... i sam kao predsjedavajući Vijeća ministara u narednim mjesecima veliki dio vremena posjećivati izgradnji novog odnosa i partnerstva u promjenama upravo sa predstavnicima međunarodne zajednice. U tome niti ja niti bilo ko ne može uspjeti bez jasne i nedvosmislene podrške ovog parlamenta i ovo ja danas tako i doživljavam. Cijenjeni poslanici i zastupnici dužan sam reći da se uz ovu tačku dnevnog reda, pored statističkog izvješća o aktivnostima Vijeća ministara na 2-3 strane dobili i izvod iz izvještaja o konkurentnoj sposobnosti Bosne i Hercegovine čiji sam autor zajedno sa profesorom Matićem i velikim brojem eksperata iz oba entiteta i to još iz vremena prije nego nas je okupio ovaj parlament. Među ljudima koji su radili na ovome u skladu sa metodologijom svjetskog ekonomsko foruma iz Davosa, ....biznis... u 16 saradnji sa Institutom za razvoj Svjetske banke iz Vašingtona nalazi se jedan broj članova Vijeća ministara, kao i premijeri oba entiteta. Na ovome ćemo raditi i dalje i vjerujem da oko ovakvih stvari postoji mnogo širi konsenzus od proste parlamentarne većine. Zato taj materijal kao i preporuke koje su u njemu sadržane, te one koje se sada rade po istoj metodologiji možete smatrati i širim okvirom od ovog što sam vam danas izložio kao politički program u skladu sa članom 115. tačka 2. Poslovnika o radu ovog doma. Vjerujem da svi zajedno i mi i stranci koji nam pomažu imamo isti cilj da se njihova uloga kontinuirano smanjuje i da mi što prije od objekta promjena postanemo ti koji sami vodimo promjene, jer smo kroz partnerstvo o promjenama izgradili samoodržive institucije i samoodrživu ekonomiju u Bosni i Hercegovini. Ja vas uvjeravam da za ovakav pristup imamo punu podršku prijateljskih država i zemalja širom svijeta, ali što je još važnije bar meni, vjerujem da ovo podržava ogromna većina građana Bosne i Hercegovine pa i ovog parlamenta, neovisno o našem nacionalnom i političkom opredjeljenju o kojeg se danas možda ne moramo složiti u svim detaljima. U protivnom, svijet će ići još bržim koracima naprijed, a nas će sve više tretirati kao domoroce iz nekih prošlih stoljeća koji su sretni jer su umjesto šarenih ogledalca danas u ruke eventualno dobili mobitel. Ja vas na kraju uvjeravam da ovo vijeće ministara neće biti ni objekata ni partner u takvim promjenama koje nam eventualno neko misli servirati, jer ja vjerujem da svi mi zajedno, pa čak i pojedinačno, neovisno o tome kojoj stranci i narodu pripadamo ipak vrijedimo mnogo više. Ja vam se ovim zahvaljujem.
Zahvaljujem se dr Lagumdžiji imenovanom kandidatu za predsjedavajućeg Vijeće ministara od strane Predsjedništva Bosne i Hercegovine na inspirativnom izlaganju i u tom kontekstu sigurno da svaki razgovor o razvoju izaziva diskusiju. Prvi se javio poslanik Muhamed Begović.
Uvaženi predsjedavajući ovog doma, poštovani predsjedavajući i članovi Predsjedništva Bosne i Hercegovine, cijenjeni predsjedavajući Doma naroda, uvaženi gosti, dame i gospodo, Klub poslanika Stranke za Bosnu i Hercegovinu razmatrao je ovu odluku Predsjedništva Bosne i Hercegovine o imenovanju za predsjedavajućeg Ministarskog vijeća dr Zlatka Lagumdžiju i stao na stanovište, odnosno ocjenio da je imenovanje Zlatka Lagumdžije za predsjedavajućeg upravo pravi pogodak. Zlatko Lagumdžija prema ocjeni Kluba poslanika posjeduje sve potrebne kvalitete za budući uspješan rad Vijeća ministara Bosne i Hercegovine, pa s toga, a imam čast da vas obavjestim da Klub poslanika stoji na stanovištu i pridružuje se, odnosno podržava odluku Predsjedništva Bosne i Hercegovine o imenovanju dr Zlatka Lagumdžije za predsjedavajućeg. Hvala lijepo. 17
Zahvaljujem se poslaniku Begoviću. Ko se dalje javlja za riječ? Poslanik Bilbija, Lolić izvinjavam se.
Poštovano predsjedništvo, kolegice i kolege, želim da vas obavjestim da je u subotu u Prnjavoru održan glavni odbor Srpskog narodnog saveza na kome je raspravljan i dnevni red današnje sjednice. Jednoglasno smo odlučili da podržimo kandidaturu gospodina Zlatka Lagumdžije, da mu poželimo uspješan rad i da pružimo podršku članu naše stranke gospodinu Mihajloviću kao ministru.
Zahvaljujem se gospodinu Loliću na ovim riječima. Poslanik Lozančić
Gospodine predsjedavajući, gospodo zastupnici, naš klub je razmatrao isto tako odluku o imenovanju predsjedavajućeg Vijeća ministara i smatra da dr Zlatko Lagumdžija zaslužuje i da može u ovom vremenu biti predsjedavajući Vijeća ministara, a iz njegovog izlaganja o radu u proteklih 150 dana, kako je rekao, Vijeće ministara vidno je da je ovo vijeće ministara uložilo određeni trud, da su zaista radili imaju određene učinke i iz ovih podataka da u proceduri samo imaju 33 nacrta zakona Vijeća ministara. U svakom slučaju da podržavamo, odnosno da ćemo glasovati za odobrenje imenovanja predsjedavajućeg i isto tako i njegov prijedlog za članove Vijeća ministara.
Zahvaljujem se poslaniku Lozančiću. Ko se dalje javlja za riječ? Poslanik Grabovac. Očekivati je u istom tonu. Jel tako.
Gospodine predsjedavajući i gospodo zastupnici, ja mislim da nema potrebe kada su ga ovoliko podržali, već ga možemo proglasti jel tako. Ali ja imam primjedbu. Moja primjedba je s obzirom ukupno na Alijansu, s obzirom da je bivši predsjedavajući Vijeća ministara gospodin Matić, valjda ako ništa drugo Alijansa ga je trebala pokušala naći, iako je isključio telefon i da se udostoji da dođe i da kaže zbog čega je on to uradio i dao ostavku na mjesto predsjedavajućeg Vijeća ministara. Milim da je to bilo red s obzirom da ste vi naslonili se na program rada gospodina Matića. Znači naslonjeno je na program rada gospodina Matića, ako znamo da program rada gospodina Matića nije dao rezultate, odnosno da je on podnio ostavku, meni je nerazumno kakav će taj dalji program biti s ozbirom da ste vi glavni osnonac napravili na taj program koji je gospodin Matić tada izložio, iako usmjeno nismo, barem ga ja nikad nisam dobio pismeno. Ja smatram da iz vašeg izlaganja nismo mogli barem isčitat kako će to biti Vijeće ministara, odnosno koga ćete vi predložiti ukoliko budete izabrani. Znam da je točka b. ali je bitno kazati ko će ti ljudi biti, hoće li ti ljudi biti koji će izvesti Bosnu i Hercegovinu iz ove krize, hoće li to biti one iste 18 strategije koje smo imali prije. Hoćemo li čekati 4 godine pa da dođemo na predratno vrijeme, ovaj koje smo imali pred rat i nedostići tu razinu, ili ćemo imati neku novu strategiju koju ćemo pokušati ubrzati, košto je to bilo poslije II svjetskog rata kada je Jugoslavija za 4 godine izišla koja je bila više razorena, a izišla iz te ekonomske krize i, ne trebate me uvjeravati mislim da je potpuno jasna situacija da mora se postaviti nova strategija i Ministarskog vijeća i njenih ministara, odnosno ljudi koji su odgovorni za ovaj dio. S toga Klub zastupnika HDZ-a zbog svih ovih nejasnoća i naravno jedne vrlo bitne stvari koja se tiče poštivanja volje hrvatskoga naroda, s obzirom da HDZ-a je dobilaj plebicitarnu potporu unutar hrvatskog korpusa nositelja suvereniteta Bosne i Hercegovine, a s njom niko nije razgovarao, kada je u pitanju o participiranju u izvršnom dijelu vlasti, zato ne znamo ko će ti ljudi biti, barem kada je u pitanju po zakonu Vijeću ministara koji pripadaju hrvatskom narodu, hoće li to neko biti koji će odrediti SDP-a odnosno stranke koje čine Alijansu bez obzira što nemaju legitimitet jednoga od nositelja suvereniteta, a to je hrvatski narod. I zbog toga mi smatramo da nisu dovoljno kada je u pitanju ovaj dio koji ste iznijeli da mi damo glas prijedlogu, odnosno odluci Predsjedništva za predsjedavajućeg Vijeća ministara gospodina Lagumdžiju, i ako osobno protiv gospodina Lagumdžije nemamo ništa, ali smatramo da Alijansa koja je tu očito nije uvažila najbitniji segment, a to je volja jednog od nositelja suvereniteta, a to je hrvatski narod i ne znamo ko će u tom dijelu izvršnog dijela Vijeća ministara predstavljati hrvatski narod. Toliko, ukoliko vi možete iznijeti prije, mi ćemo se očitovati, a ukoliko ne budemo to znali mi nećemo moći dati potporu.
Zahvaljujem se poslaniku Grabovcu. Poslanik Bogićević,
Dame i gospodo, poslanici, poštovani gosti, podrška SDP-a Bosne i Hercegovine odluci Predsjedništva Bosne i Hercegovine da kandiduje i imenuje za predsjedavajućeg Vijeća ministara dr Zlatka Lagumdžiju se podrazumjeva. To shvatamo kao i priznanje i čast SDP, ali mnogo više od toga jednu ogromnu obavezu i odgovornost za budućnost Bosne i Hercegovine i efikasnost institucija vlasti u Bosni i Hercegovini. Mi se u mnogo ekonomskih, političkih i drugih pitanja nalazimo na samom dnu integracija u normalne evropkse, životne i druge tokove neophodna i predugo, predugo, 100 hiljada ljudi čeka na povratak svojim kućama. Naš program ovog zastupničkog doma je predvidio samo u ovoj godini usvajanje oko 80 zakonskih projekata. Svaki od tih zakonskih projekata mora proći Vijeće ministara. Životni standard ljudi i bezperspektivnost mladih koji odlaze masobne iz zemlje takođe treba zaustaviti. Implementacija odluka Ustavnog suda o konstitivnosti naroda ne može zaobići Vijeće ministara i naravno sve ono što će učiniti Bosnu i Hercegovinu normalnom evropskom državom, sigurnom državom za strani kapital, privredni razvoj, zapošljavanje i sve ono što nazivamo najvišim standardima ljudskih oprava i osnovnih sloboda i zato mislim da je obaveza i odgovornost i Vijeća ministara prema Parlamentu, ali i Parlamenta prema Vijeću ministara koje će danas izabrati, da se ostvari maksimalna koordinacija i saradnja kako bi smo učinili i Predsjedništvo Bosne i Hercegovine i Parlament Bosne i Hercegovine i Vijeće ministara mnogo efikasnijim 19 u narednom periodu. Podržavamo kontinuitet programski Vijeća ministara i ekspoze imenovanog kandidata od strane Predsjedništva dr Zlatka Lagumdžije.
Zahvaljujem se poslaniku Bogićeviću. Da li se još neko javlja za riječ? Poslanik Borić.
Gospodo predsjedavajući, uvaženi poslanici, poštovani gosti, Klub poslanika SDA u ovome domu kao državotvorna i narodna stranka Stranka demokratskog centra jeste za funkcioniranje Vijeća ministara BiH kao izvršnog organa vlasti i da isto temeljem Ustava i zakona radi u punom kapacitetu svoj posao. Naravno, na zadovoljstvo njenih građana, državljana, ali i u korist BiH države. Mi smo dakle za izbor Ministarskog vijeća kao izvršne vlasti, koja pored eto zakonodavne i sudske jeste jedan od atributa pravne države kojoj valjda svi težimo. Bosna i Hercegovina kao država je u tranziciji, naravno i njeni građani i narodi zbog opće poznatih prilika i stanja u zemlje, traže najbolje kadrove. Kadrove koji će otvoriti perspektivu uprkos onoga što danas imamo. Nažalost ni današnji kandidat za predsjedavajućeg Vijeća ministara, jednako kao i raniji kandidat i izabrani predsjedavajući Vijeća gospodin Božidar Matić, nije našao potrebnim da se konsultira, eto sa predstavnicima stranke SDA koja je najjača opoziciona stranka u ovom parlamentu po broju poslanika. Mi tu gestu u ovom teškom trenutku, bosanskom zovemo neprimjerenom. Nas plaši taj volontarizam koji se eto na ovim prostorima znao često i najčešće izvitoperio u nešto što ne mogu naglas ni reći. Upravo zbog toga mi nećemo glasati za ovog predsjedavajućeg Vijeća ministara, niti za ministarsko vijeće. Hvala.
Zahvaljujem se poslaniku Boriću. Poslanik Banjac.
Poštovana gospodo, kao i što priliči komunističkim orjentacijama tako partizanima, dodaje gospodin Bogićević i što bi rekao Lord, tako i danas ovdje imamo svestranu podršku kandidatu i njegovom sveobuhvatnom programu koji je ovdje danas iznesen. Naravno to se izvražava riječju ppodrška, podržavanje, ja sam preveo na srpski jezik i mislim da bi dobro bilo tumačiti kao pridržavanje. Jer, naravno ovakav program i ovakva orjentacija ne može sama ni stajati ni hodati, pa je pridržavanje jedan od termina koji bi dobro došao. Pažljivo sam u roku od 3 minuta, jer mi je tako i dostavljen izvještaj, jest da je debeo, jedan dio, jedan tanak, ja ovo ne govorim sa karsazmom, jer je podcjenjivanje Parlamenta i ljudi u njemu i da se na samu sjednicu dostavi izvještaj i popratni materijal koji u jednom svom dijelu nosi naziv – bilans stanja konkurentnosti Bosne i Hercegovine, pa crtica simulacija. Ja mislim da je ovo zadnje simulacija često prisutna u Bosne i Hercegovini i radu dosadašnjeg Savjeta ministara. Ali, mislim da je stvarno neprihvatljivo da se od nas traži učešće u raspravi gospodine predsjedavajući kada smo dobili doslovno na sto materijale i treba da u jednom kratkom vremenu koje ne iznosi ni do 10 minuta pripremimo se i razgovaramo o jednom izuzetno važnom dokumentu kao što je program budućeg predsjedavajućeg Savjeta ministara. 20 Naravno na brzinu što je rečeno, mislim da je dobro rečeno. Gospodin Lagumdžija je izuzetno sposoban čovjek i ja cjenim njegovu sposobnost u smislu jezičkih konstrukcija dosta jasnih poruka onom ko zna čitati. Mislim da je on to i ovaj put uradio, jer je rekao u svom dijelu da je ovo teško vrijeme velikih promjena koje se dešavaju i da je Vijeće ministara bilo suočeno sa dramatičnim društvenim izazovom i sve većom ekonomskom krizom. Dakle, kriza, stvaranje krize postaje kao što ćete kasnije vidjeti u izvještaju prednost. Da vam kažem, ono što je gospodi Lagumdžija ovdje takođe rekao mora da se postavi kao upitna konstatacija, da su sve odluke Savjeta ministara donešene koncezusom i u tom izvještaju stoji dakle, gospodo u Republici Srpskoj, da znate da svi oni zakoni protiv kojih su glasali poslanici iz Republike Srpske i protiv kojih je stala Vlada Republike Srpske doneseni su i glasovima ministara iz Republike Srpske koji će očito danas biti ponovo podržani. To je taj pravac kojim se ide. Mislim da se sasvim jasno poručuje da je ono kaže što smo postigli i za nešto više od 4 mjeseca, nisu rezultati koje smo priželjkivali i razumjem da nisu. Ali su oni otvorili proces suštinskih promjena, jer se vidljivo povećala efikasnost Vijeća ministara i to ne samo u odnosu na ranije periode, samo ne znamo pravac te efikasnosti. Na tom kontinumu imaju dva pravca. Jedan vodi ka progresu, a drugi vodi ka provaliji. Ako je dosadašnje stanje u ekonomiji prema konstataciji kandidata nezadovoljavajuće, onda su i pravci o kojima on ovdje govori vjerovatno krenuli u pravcu onom drugom negativnom pravcu, naravno što se ovdje ne spominje. Zasluga za ovo sve što je napravljeno pripada svim članovima i ja mislim da im i pripada, ali posebno akademiku Matiću kojeg ovdje danas nema i koji je podnio neopozivu ostavku na ono što je radio i s čim se suočavao. Mislim da gospodo imamo takođe posve jasno poruku, ali ja mislim da je ovdje samo fale navodnici, jer je ovo citirano iz Manifesta komunističke partije Jugoslavije, sigurno je i to da je ovih nepunih 150 dana detektovalo i mnoge slabosti koje možemo pretvoriti u svoju prednost, samo fali komparativnu, vi znate da je onda bilo sve slabosti, naša su komparativna prednost. To je direktno citiranje bez navodnika. Molim vas dalje gospodo, ovdje su pred nama vrlo odgovorni zadaci, jer je gospodin Lagumdžija poručio jako važno, upravo iz svih ovih razloga slabosti u narednom periodu, moramo zajedno raditi na realizaciji inicijative Predsjedništva Bosne i Hercegovine za jasno definisanje i razrješavanje nadležnosti institucija Bosne i Hercegovine i entiteta. Dakle nije jasno Ustavu prema ovom što ovdje stoji šta su to nadležnosti institucija, a šta nadležnosti entiteta i navodno da je to stav i inicijativa Predsjedništva. Ja bih molio članove Predsjedništva, a posebno gospodina Radišića da li je i on takvog mišljenja i da li su oni takvog mišljenja da to nije jasno razgraničeno iako je meni posve to jasno. Dalje, sasvim je vrlo važna poruka u ovom programu reorganizacija interna, izgradnja kao novo, dogradnja i jačanje institucija Bosne i Hercegovine kao i bolja saradnja sa entitetskim vladama moraju biti usmjereni ka većoj ukupnoj efikasnosti državnih struktura i ka podizanju konkurentske sposobnosti Bosne i Hercegovine, naravno u periodu koji sledi. Dakle, gospodo, ja znam i javnosti je poznat stav da je gospodin Lagumdžija i partija kojoj predsjedava pokrenula inicijativu za promjenu statusa Savjeta ministara, a što se i vidi u onom dodatku koga smo danas dobili, da umjesto Savjeta ministara imamo i vladu, jer ovdje sasvim jasno poručuje reorganizaciju znači unutar postojećeg i izgradnju kao nešto novo. Jer, molim vas u svom dijelu od kog je odstupio u ovom izvještaju rekao je – nadgradnja i konstantna pravnog okvira da će biti put kojim će ići ovaj Savjet ministara. Znači nadgradnja 21 pravna, umjesto gospodo da se kaže dosljedno i korektno kretanje u pravnom okviru koji je dat Dejtonskim mirovnim sporazumom i Ustavom Bosne i Hercegovine. Znači ne radi se o kretanju u okviru pravnom, nego nadgradnja pravnog sistema. Mislim da je gospodin Lagumdžija jako dobro poručio, ja razumijem sadržaj ove poruke, ali ne mogu da prihvatim da je ovo dobro došlo u smislu onoga što se na konkretnoj situaciji događa u Bosni i Hercegovini. Mislim da također vrijedi pažnje jako važno, umjesto da smo priče o klasičnoj rotaciji predsjedavajućeg Vijeća ministara, mi danas želimo ukazati na potrebu promjene u našem ponašanju i unutrašnjoj organizaciji i harmoniziranju različitih državnih institucija na svim nivoima u skladu sa Ustavom. A Ustav je ovdje spoemunt uzgredo, jer Ustav ne predviđa gospodo promjenu unutrašnje organizacije. On ne predviđa promjenu. Ustav podrazumjeva primjenu, a ne promjenu. Zatim jedan, ovdje nedostaje naslov pa ću uzeti dovoljno slobode da jedan naslov koji bi dobro došao, a on bi glasio nemojte nam više pisati zakone i ja to podržavam, a onda bi iza toga stajalo u procesu izrade, predlaganja, usvajanja i implementacije zakona međunarodna zajednica treba sad više preuzeti ulogu partnera, a sve manje ulogu na koju je navikla tutora. Saglasan sam apsolutno sa ovim stavom koji je gospodin Lagumdžija iznio i dok god tako ne krenemo neće biti dobro. Mislim da je posve jasno da je u ovom što smo sada imali kao izvještaj, ja samo molim da, kao izvještaj stajalo je da je Savjet ministara radio zakone. Ne gospodo, on je transportovo zakone od međunarodnih institucija preko sebe ka Parlamentu. I ne izradi se o izradi, nego o transportu kao terminu iz saobraćaja. Dakle to su stvari koje vama izgledaju čudne. Ja sam danas ovdje očekivao, uvažavajući ličnost i obrazovni nivo kandidata da ćemo dobiti posve operativne programska načela iz kojih ćemo vidjeti ono što je obećavamo i u programu gospodina Matića, čiji je nasljednik gospodin Lagumdžija u Savjetu ministara da ćemo vidjeti, a naravno to nismo ni mogli vidjeti, jer u onom izvještaju koji je napisan tačno je gospodin Lagumdžija rekao na dvije stranice + naslovna je samo taksativno nabrojano koliko sjednica, i koliko dokumenata, a koja je sudbina bila tih odluka, dokumenata, zakona o tome nije bilo riječi. Koliko su ti dokumenti koji su usvajani rađeni, promjenili sadašnjost Bosne i Hercegovine. Mene to interesuje. Obzirom da smo imali takve poruke i ranije imamo ih i sada, nisam zadovoljan jer želio sam da vidim posve jasno šta će to gospodin Lagumdžija s kabinetom koga će predložiti konkretno uraditi i da nam je ovdje ponudio vremenski period za koji traži predah, za koji traži on svoju aktivnost i da nas izvještajno obavjesti šta je obećao, a šta je od obećanog uradio. Obzirom da nam je zamotano obećao ono što ne bi ni u kom slučaju moglo da bude ekonomski program, ali bi mogao da bude politička poruka u kom pravcu će voditi Savjet ministara, to ne može gospodo da zadovolji kandidaturu za ovako visoku i značajnu funkciju, pa bih ja predložio sledeće. Postavio bi prije toga nekoliko pitanja – ako je sve ovo program što smo dobili, ja bih zamolio da nam se ostavi prostora da pročitamo, ako nije, onda bi molio da iz ovog debelog materijala u košuljici koga smo dobili operativne naznake u vidu natuknica budu dostavljene kako ćemo ih pratiti dinamiku realizacije i dinamiku praćenja kako bi ovaj parlament mogao da se izjasni. Vama gospodine iz Republike Srpske poslanicima srpske nacionalnosti upućujem nekoliko pitanja. Koji su vaši razlozi za podršku kandidatu? Da li je to gospodo izvještaj u kome stoji od 400.000 do 2.100.000 nerazjašnjenih i nezakonitih radnji u ministarstvu. Ja neću da kažem da je gospodin Lagumdžija nešto ružno napravio, jer ja to ne znam, ali hoću da kažem da ovdje precizno stoji da gospodin 22 Lagumdžija nije aktivirao internu reviziju, jer je kao odgovoran čovjek na mjestu ministra koje troši najviše u Bosni i Hercegovini morao, preuzimajući dužnost da tačno vidi šta to prima, šta je to što je primio nezakonito i da preduzme mjere protiv lica koji su izvršili radnje koje nisu bile u redu. Postoje tri vida odgovornosti. Jedan je, ako ne znate šta ste primili, to vas ne alimentira. Ako ste primili i znate šta ste primili, niste poduzeli ništa, učestvujete u tom djelu. Ako ste uradili djelo, onda ste naravno i učesnik i onaj koji odgovara. Ja ne znam šta je od ovoga za gospodina Lagumdžiju moguće reći, jer ne mogu da nagađam niti želim, ali znam da se on mora naći u jednoj od ove tri kvalifikacije. Ni jedna ga ne alimentira ni kao čovjeka, ni kao stručnjaka, kao čovjeka od ugleda, čovjeka od zvanja, čovjeka koji želi da, kako sam reče odgovorno preuzme funkciju predsjedavajućeg. Vama gospodo iz Republike Srpske moram reći da ću i na sredstvima informisanja, ako mi ne odgovorite na razloge vaše podrške postaviti mnogo pitanja još. A gospodine Loliću, ja razumijem vašu struku, ona je medicina, humana djelatnost.
Poslanik Banjac, molim vas, ovo je Predstavnički dom.
Ne možete da mi uzimate riječ, ja imam pravo po Poslovniku da govorim.
Interveniram sa aspekta mogućeg dijaloga. Vi nemate pravo voditi dijalog u Predstavničkom domu sa pojedinom nacijom itd.
Imam pravo da pričam.
Ovo je Predstavnički dom koji su birali građani Bosne i Hercegovine na slobodnim izborima, tajnim glasanjem u višečlanim izbornim jedinicama. Znači, nema iz Republike Srpske iz Federacije itd. Ima višečlane izborne jedinice. Ovo je Predstavnički dom Parlamentarne skupštine Bosne i Hercegovine.
Vi gospodine ne poznajete proceduru izbora. To je vaš problem. Ali, jeste li vi završili? Smanjite malo emocije. Galamite. Smeta mi. Molim vas hoću da kažem da je posve čudno da se daje podrška na bjanko, bez da se obrazloži zašto – to nije u redu, to gospodo vodi u negativnu budućnost sve naše građane i narode. Ne znam zašto to radite koji su vam razlozi, ali volio bi da čujem odgovore. Volio bi da mi taksativno nabrojite sve ono što je saziv u kome je gospodin Lagumdžija bio ministar uradio pozitivno što vas sada obavezuje da za njega dalje glasate. Ja nema ništa protiv. Ja želim samo da čujem. I nemam ja razloga gospodine predsjedavajuće. Naravno, ljudi povisuju ton kada nemaju argumenata. Ja to razumijem. Ali nemojte ni meni kada ne uzimate drugima vrijeme, nemojte to činiti 23 ni meni. Mislim da je suočavanje sa argumentima teška stvar, ali je obavezna. Hvala vam veliko.
Ja podržavam argumente i u tom kontekstu dijalog sa poslanicima u Predstavničkom domu. Prozivanje poslanika u bilo kojem kontekstu nije dobro. Jednostavno ne stvara atmosferu koja omogućava jednu demokratsku proceduru izbora, jedostavno jednog od najvažnije poziciju Bosne i Hercegovine i predsjedavajućeg Vijeća ministara. Jedne od najvažnijih pozicija.
Poslovnička je intervencija i ne možete mi to raditi. Ne dozvoljavam da mi to radite.
Što znači, ja vas molim da imamo tolerancije Poslanik Banjac ja vas molim.
Gospodine predsjedavajući, vi vodite sjednicu, a ne komentarišete sjednicu. Vi niste ovdje onaj ko komentariše nečiji nastup. Ako poželite kao poslanik da replicirate meni i onom što sam iznio iziđite za govornicu, vi ste poslanik kao i ja. Ja vas molim da to više ne činite. Ja sam postavio pitanje poslaniku da mi obrazloži svoj stav podrške. Imam na to pravo.
Ja vas molim. Poslanik Bilbija je tražio riječ. Nema postavljanja pitanja i dijaloga na takav način ljudi.
Poštovana gospodo, prvo ja se još javno nisam izjasnio, odnosno Klub se nije izjasnio da li će dati podršku ili neće. Prema tome. Evo da mi kaže ko zna da li ću ja dati podršku ili neću, mislim da nema niko sigurno mišljenje. Ne bi sada ovdje raspravljali, jer nije na dnevnom redu izvještaji Vijeća ministara u proteklih, ne znam koliko dana. Okrenuo bi diskusiju malo u drugom pravcu, evo pošto je gospodin Lord ovdje citirao, dozovlićete i meni da citiram čovjeka koji je iz naše susjedne republike, a to je Petar Petrović Njegoš koji u Gorskom vijencu kaže – čaša meda, čašu žući traži, smješane najlakše se piju. Pa da malo to prevedem na ovaj rad Parlamenta. Imamo mi ovdje i dosta problema i dosta dogovora i nakon svega toga, nakon mnogo provedenog vremena, dogovora, pregovora, ipak dođemo do određenih rješenja. Prema tome, naš put nije ni malo lak. Ali, eve sad se javno izjašnjavam da će Partija demokratskog progresa podržati gospodina Lagumdžiju na mjesto predsjedavajućeg ministara, podržati svoje članove koji su u Vijeću minisatar, a Klub na čijem sam ja čelu će podržati sve ovo. Hvala vam. 24
Zahvaljujem se poslaniku Bilbiji. Da li se još neko javlja za riječ? Poslanik Malkić.
Gospodine predsjedavajući, kolege poslanici, uvaženi gosti, ja hoću da pozdravim inicijativu Predsjedništva, odnosno nominaciju njihovu da su konačno smogli snage da lidera, hajd da kažemo najjače političke partije koja čini skupštinsku većinu, koja ima za obavezu da izvrši kadrovske čistke u ovoj Bosni i Hercegovini, a ne da ponudi bolja kvalitativna rješenja, predloži za predsjedavajućeg Vijeća ministara. S toga aspekta ja hoću i budućem Vijeću ministara, a i mandataru da postavim par pitanja. U svom ekspozeu ja ću prihvatiti ovo materijala što smo dobili kao ekspoze, da se ministar, odnosno predsjedavajući Ministarskog vijeća, odnosno Vijeća ministara pokuša odrediti po osnovu sljedećih pitanja: - Šta će Vijeća ministara i gospodin Lagumdžija kao predsjedavajući učiniti da Bosna i Hercegovina pristupi partnerstvu za mir i drugim evropskim integracijama, prije svega sa aspekta formiranja jedinstvene vojske BiH, zatim policije BiH i drugih organa koji su neophodni za jednu normalnu državu? Hoće li predsjedavajući, odnosno Ministarsko vijeće koje ćemo mi danas izabrati osporiti komunikaciju Vlade Republike Srpske, odnosno Naradnoj skupštini sa Haškim tribunalom u ime države? Oni nemaju to pravo. Zato postoji institucija Bosne i Hercegovine, a članom 2. Ustava Bosne i Hercegovine tačka 8. jasno je rečeno da su sve institucije u Bosni i Hercegovini neophodne surađivati sa Haškim tribunalom. Bez ikakvog posebnog donošenja nekakvih akata i pravljenje, traženje vremena i pravljenje posebnih zavrzlama u tom pravcu. - Zatim hoće li Ministarsko vijeće, odnosno predsjedavajući Ministarskog vijeća u dogledno vrijeme izvršiti pritisak kako sa međunarodnom zajednicom, tako i drugima da se Odluka Ustavnog suda konačno implementira u ustave entiteta? - Hoće li predsjedavajući Ministarskog vijeća i Ministarsko vijeće koje ćemo danas izabrati ponovo ponuditi jedan izborni zakon koji neće proći na Parlamentarnoj skupštini, a time ni Bosna i Hercegovina ući u Vijeće Evrope, odnosno izborni zakon koji je izvan kodeksa ljudskih prava, a koja smo mi takođe članom 2 Ustava Bosne i Hercegovine prihvatili. I na kraju moram iznjeti i svoje mišljenje. Mislio sam možda i glasati za madnatara, ako je mandatar, obzirom da je na televiziji jasno izjavio da će prvo se konsultovati sa porodicom, odnosno je li mu porodica dala saglasnost da može biti mandatar Vijeće ministara. Ako jeste, onda ćemo da možda razgovaramo u drugom kontekstu. Hvala.
Polako. Imamo prijavljeni za diskusiju poslanik Bjelobrk. 25
Red posljednih propitivanja kandidata za predsjedavajućeg Vijeća ministara me na trenutak stavio u moguću situaciju da su uvažene kolege iz opozicije pod nekim uslovima i spremne da podrže buduće Vijeće ministara, što bi me sjajno obradovalo. Ja sam uvjeren da će gospodin Lagumdžija učiniti sve da pruži pravovaljane odgovore. Baš me interesuje poslije toga kako će ići red reakcija. Moram priznati da su me neke naknadne intervencije, naravno ponovo obezhrabrile u takvom razmišljanju i zbog toga hoću da se uključim u debatu da posjetim na neke elementarne stavove Alijanse koje je ponudilo ovom parlamentu još prije nepuna 4 mjeseca. Prije svega ocjena koja je negdje ovdje na početku citirana, citirana je nedosljedno u odnosu na ponuđeni tekst. Govori se o velikim promjenama u regionu. Ovo je interesantno u regionu je ostalo skraćeno za javnost od uvaženog kolege Banjca, a on vrlo dobro zna kao i svi mi o promjenama koje su se desile u Saveznoj Republici Jugoslaviji, u Hrvatskoj koju u potpuno drugačiju poziciju postavljaju Bosnu i Hercegovinu, u daleko povoljniju poziciju. Predpostavljam da drži da regionalnim problemom ovih dana što se dešava ono između Foče i Pive i to će biti vrlo značajna stvar za napredak Bosne i Hercegovine. I neću da kažem o ostalim detaljima, inače bi replicirao. Želim da govorim o problemu koji je ovdje, kandidovan primjene i promjene Ustava. Kao legalisti svih 42 poslanika i moja malenkost među njima je ovdje polagala zakletvu gdje striktno je izjavila da će se držati Ustava Bosne i Hercegovine. A jedan od njegovih odredbi u završnom dijelu govori pod kojim se uslovima Ustav da i mijenjati. Dakle, potpuno je legitiman proces političkih ideja i o mogućim promjenama Ustava, o tom, potom. I kada se steknu da kažem, valjani razlozi za to i kada se stvori relevantna politička većina u ovom parlamentu. Ali, ne mogu da ne kažem. Interesantno da u Bosni i Hercegovini u posljednjih godinu i po dana ima prosto navala glasnogovornika odbrane Dejtona i to iz reda onih, imam kući, spreman sam javnosti da to dokumentujem, koji su 96 godinu i po dana držali ne objavljen Dejtonski sporazum sa velikim štambiljem poverljivo. Bojim se takvih ustavobranitelja. Hvala lijepo.
Zahvaljujem se poslaniku Bjelobrku. Poslanik Đedović.
Gospodo predsjedavajući, uvaženi članovi Predsjedništva Bosne i Hercegovine, kolege poslanici, dragi gosti, ja želim izvjestiti Parlament da je Demokratska narodna zajednica na sjednici Predsjedništva stranke u subotu, razmatrala pitanje mandatara dr Zlatka Lagumdžije i donijela određene zaključke. Prije tih zaključaka želio bi da se zahvalim Predsjedništvu Bosne i Hercegovine koje je po prvi put izrazilo spremnost da konsultuje i Demokratsku narodnu zajednicu u rješavanju ovog pitanja i da zamjerim gospodinu Zlatku Lagumdžiji što nije našao za shodno. Vijerovatno je u pitanju njegova preopterećenost, ali mislim da je mogao bar telefonom da se kontaktira. Cijeneći sve ovo, želim da skrenem pažnju na operativni plan izvršavanja zadataka koje je Alijansa, formirajući se dala sebi i javnosti Bosne i Hercegovine. Neću ih ovdje analizirati. Vjerujem da će se mandatar, odnosno budući predsjedavajući Vijeća ministara tim operativnim planom i rokovima puno ozbiljnije pozabaviti. Cijeneći do sada što je učinjeno i stvarajući ambijent koji ipak bar 26 približava Bosnu i Hercegovinu Vijeću Evrope i cijeneće da je na Federalnom parlamentu u Predstavničkom domu danas otklonjena jedna rezerva koju smo mi imali, Demokratska narodna zajednica će podržati gospodina Zlatka Lagumdžiju za kandidata za Vijeće ministara, za predsjedavajućeg, pardon.
Zahvaljujem se poslaniku Đedoviću, poslanik Kovačević.
Poštovani predsjedavajući, dame i gospodo, meni danas je palo u oći ove diskusije, koje su više političke prirode. Ne znam ja i ovo vrijeme sadašnje i buduće da li će nas treba iz ove krize u kojoj se nalazimo izvući politika, ili će nas izvući rad i ekonomija. Ja računam na ovo drugo. U tom kontekstu pitanja imam 2-3 pitanja. Pošto sam postavljao i prethodnim kandidatima, sada bih želio i gospodinu Lagumdžiju, koga neobično cijenim kao političara. Prvo pitanje moje bi bilo, rekao je u svom ekspozeu da podržava pridruživanje Evropskoj Uniji kao dosadašnji ministar u Ministarskom savjetu, vjerovanto da je glasao za Prijedlog izbornog zakona, jer ga je predložio Ministarski savjet. Međutim, kad je bilo ovdje u Parlamentu, Alijansa na čijem je on čelu, glasala je protiv tog zakona. Sad ja ne znam, da li je on kao ministar u jednoj drugoj funkciji a ovamo političar u nekoj drugoj koje su u koliziji i u suprotnosti jedna sa drugom. Drugo, ne odnosi se na kandidata, postavio pitanje ovdje. Kaže, jedni se pitaju a jedni se ne pitaju. Jedni se pitaju. Mi znamo kako je koncipiran i izabran Predstavnički dom. Pitaju se ama više oni koji imaju najmanje građana iza sebe. Tako da one stranke sa najvećim brojem glasova ili glasova građana se ništa ne pitaju. Znači, građani su BiH samo da glasaju, a drugi se pitaju i drugi odlučuju. Ja sam protiv toga. Treba i građani BiH da učestvuju i treba poštovati njihovu volju i želju. Treći komplet pitanja, koje bih postavio prof. Lagumdžiji, odnosi se na, što bi moglo na jednom listu pet pitanja da nam kaže, u ovom mandatnom njegovom periodu i u periodu, inače, vladavine Alijanse. Koliko će se povećati nacionalni dohodak po glavi stanovnika? Koliko će privući stranih investicija, pošto je gospodin Lagumdžija miljenik međunarodne zajednice. Ja znam u ovom drugom našem okruženju Đinđić kaže milijarda i 250 miliona pa još 30 dobije donacija. Mene to interesuje živo, a na osnovu toga, koliko će otvoriti novih radnih mjesta, jer naši političari u RS su slagali građanima na izborima, rekli su biće 50.000 novih radnih mjesta, a ja tvrdim kad se bilansira i pred sledeće izbore da će biti manje radnih mjesta, jer privatizacija nosi otpuštanje radnika i smanjenje. Hoćemo li mi građanima BiH govoriti istinu, ili ćemo se politički ponašati u oblandama određenih. Koliko će porasti prosječan lični dohodak da nam gospodin Lagumdžija kaže? Koliko će porasti penzije, 5%, 10 – 20% i da na osnovu tih 5,6,7 pokazatelja da nam da i kad bude silazio sa ove funkcije i ako se ja bojim, ne bojim se nego mislim da će u ovom ovakvom stanju i on biti potrošen a što možda i za njega nije dobro, možda je trebao ostaviti to za kasnije, jer možda ovo nije vrijeme kada on treba da bude predsjedavajući i da onda poslije bilansira i kaže ostvario sam, povećao sam prosječan lični dohodak sa 240 na 270 maraka, ali sam zabilježio 5% rasta. Povećao sam zaposlenost na 5.000 novih radnih mjesta, ili sam smanjio zaposlenost. 27 Ja očekujem, ja neću da žalim bilo za kim, a najbliže mi je bio onaj program gospodina Raguža, dosta je bio konkretan. Prema tome, ja samo toliko da se mogu izjašnjavati, ja moram imati u oblasti ekonomije šta nudi, a politiku ostavimo. U nas je, ja sam bio član komisije partije 30 godina i kažu kad počnemo pričati o politici kažu to je za poslije podne. Dajmo ono što je naša radna zadaća ovdje da se ova BiH izbuče iz krize. Ne vidim u ovim ponudama šta se nudi i u ovom programima, pogotovo kaže program gospodina Matića, ispast će kao dogma, jer ga treba s koljena na koljeno prenositi. Gospodin Zlatko kaže da će preuzeti taj program. Znači, sad će od gospodina Zlatka sledeći koji bude sledeći preuzeti to od njega, on će preuzeti i on će to pretvoriti kao ... i moguće da od toga se napravi neki novi komunistički manifest. Toliko i hvala.
Zahvaljujem se poslaniku Kovačeviću. Poslanik Osman Brka.
Uvaženo Predsjedništvo, uvaženi kolege poslanici, uvaženi gosti, Ja ću pokušati da budem kratak i jasan. Čini mi se da sam takav bio i kad smo birali prethodnog mandatora iz Alijanse. Naime, ja sam i tada rekao da sumnjam da će Alijansa u ovakvom sastavu političkih snaga u BiH napraviti kvaltietan iskorak naprijed. Nažalost, bio sam u pravu. Možemo mi pričati šta želimo, ali gospodin Matić je podnio ostavku zbog toga što nije uspio program kojem je on bio na čelu. Što mu mi htjeli priznati ili ne htjeli to je tako. Mene zabrinjava što budući mandator, gospodin Lagumdžija, nastoji da ide tim putem koji je zacrtao gospodin Matić, a znamo da je on pretrpio neuspjeh. Uportno ići tim putem, ja mislim da nije dobro. Naime, ovo je, ipak, jedno novo vrijeme od 90-te pa na ovamo, da se ne vraćamo, jedno novo vrijeme, nije to vrijeme kao do 90-te. Moraju se uvažavati političke snage koje postoje u BiH. Jednostavno se moraju uvažavati. Ne može se svetaški odnositi prema političkim rivalima, da ne kažem protivnicima. Ne shvatljivo je da se formira nova vlada sa najjačom političkom strankom u BiH niko ne razgovara, jer je kriza Vlade. Mi možemo govoriti šta hoćemo. U demokratskim zemljama zna se, kad predsjednik vlade podnese ostavku, to je kriza Vlade i zna se kako se to dolazi ponovo do toga. Predsjedništvo je našlo za shodno da ponovo ponudi gospodinu Lagumdžiji da bude mandator Vlade. Ja to mogu prihvatiti, ali ne mogu prihvatiti da se jednostavno ne traže novi putevi, da program uspije. Po meni ima samo jedna garanična crta u BiH, samo jedna, koja može da kaže, ko može da učestvuje u jednoj vlasti koja treba ovu BiH da izvede naprijed, a to je snage koje hoće državu i snage koje to neće. Da budem malo skroz ličan i skroz otvoren, vrlo često kontaktiram sa svim poslanicima ovdje u ovom parlamentu. Skoro da sam sa svim uspostavio jednu vrlo normalnu relaciju, normalan razgovor, tvrdim, nema ni jednog koji ne kaže da mu je cilj što je njegovoj porodici da mu je cilj i za drugu porodicu u BiH. Nema ni jednog ovdje. Ja želim da tako djelujemo u političkom smislu. Svi poslanici u Parlamentu, znači da žele unapređenje na cijeloj teritoriji BiH, kako za svoju porodicu tako za sve ostale porodice u BiH. To treba da bude granična crta može lineko u vlast ili ne može u vlast. Po meni je to tako. 28 Međutim, Alijansa se ponaša potpuno sektaški. Vjerujte da mi je to žao. Ponaša se kao u ono komunističko vrijeme, kada su oni tamo bili svi koji nisu u partiji crne vrane, a ja znam kako je to bilo u to vrijeme, to sam osjećo. SDA hvala Bogu nikad se tako nije ponašala. Uvijek smo tražili kvalitetne ljude, pa i Zlatka Lagumdžiju da bude potpredsjednik Vlade u vlasti, kada je SDA imala vlast. Danas Alijansa, jednostavno, vrši deiferencijaciju nekakvu od svih ljudi koji su bili blizu ovih deset godina vlasti, koji su sačuvali BiH. Meni je normalno da na ministarskim mjestima, na pomoćnicima ministara itd. se tamo mijenjaju ljudi, ali mi nije normalno da se ide do portira dole skoro u svakoj firmi da se ljudi mijenjaju, da u državnim službama u opštinama u kantonima itd. na toj osnovi se mijenjaju ljudi. Ako Alijansa nastavi tim putem dalje ići, nije dobro ljudi. Nije dobro. Ja ne vidim izlaza za ovu državu BiH. Ja zato kažem i apeliram da se pođe na drugi način razmišljati i u Alijansi, za dobro Alijanse, za dobro građana i za dobro svih naroda u BiH, jer na ovakav način voditi državu, ne ide dobro. Zlatko je ovdje nama održao lijep govor, ali ja ću postviti sad nekoliko pitanja. Ministarsko vijeće pod vođstvom gospodina Matića nije ponudilo ni jedan zakonski projekat svoj, nego nasljedni projekti od ranijeg ministarskog vijeća i od gospodina Petrića što smo izglasali, to nije djelo ovog ministarskog vijeća. Jeste tamo, ima spisak onih, oni su o tome raspravljali, to jest, ali to nije djelo ovog ministrskog vijeća, to je činjenica. Ne trebamo se zavaravati da je to tako. Zbog toga svega, ja neću moći glasati na ovakav način za ovakvog mandatora. Ja mislim da volja većine građana BiH nije zastupljena u ovom ministarskom vijeću koje treba da bude kontinuitet Matićeve vlasti, odnsono njegovog neuspjeha. Meni je žao što jedan akademik nije imao dobru političku procjenu na početku da će biti na takav način potrošen i ja sam tad rekao da neće uspjeti i tvrdim i sada ova Alijansa neće napraviti taj iskorak. Tvrdim i to, da odgovornost na ovim ljudima koji sjede u ovom parlamentu je ogromna da BiH napravi iskorak ka Evropi, ali ne sa onim projektima, koji već u svom startu ovim građanima nude jedan vid diskriminacije u odnosu na druge građane Evrope koji imaju zakone na jednom civilizacijskom nivou. Ja neću nikad ovdje dignuti ruku za bilo koji zakonski projekat, koji civilizacijski ugrožava bilo kojeg građanina BiH. Zbog toga smatram, da mi ovdje moramo praviti politički ambijent da se ovo događa a onda i ekonomski. Samo ta dva načina, te dvije snage paralelno mogu donijeti napredak BiH. Niti može politika sama niti to može ekonomija sama. Znači, politički ambijent za razvoj ekonomije ovu BiH i ove građane i ove narode može izvesti na dobro. Hvala vam velika.
Zahvaljujem se poslaniku Brki, da konstatujem samo da današnjoj sjednici Predstavničkog doma Parlamentarne skupštine Bosne i Hercegovine prisustvuje po prvi put i dobro došao predsjedavajući Doma narode Parlamentrne skupštine BiH, gospodin Ilija Šimić. Dobro došao na Predstvnički dom. Naredni učesnik u rasprvi je poslanik Marko Amidžić.
Gospodo predsjedavajući, kolege zastupnici, gospodine mandataru, moja diskusija će pokušati biti kratka, pokušat ću unijeti jedan drugi kurs u pogledu na ovaj problem, na ova pitanja i pokušat ću da postavim možda jedno ključno pitanje, koje je 29 pred nama svima, kojega su nam puna usta, u kojem objektivno imamo puno protivrječnosti u ovom parlamentu, u kojem će trebati jedna dodatna politička iskrenost svih nas u vremenu do 9.mjeseca. Ja vjerujem da će prema dosadašnjem raspletu situacije u ovom parlamentu imenovani mandatar dobiti većinu u ovom parlamentu. Vjerujem da mu neće trebati moj glas za tu većinu, jer mu ga ja neću dati zbog suglasnosti sa odlukama kluba, ali želim, ipak, jednu distrikciju ovdje naprviti. Kad bih kao osoba odlučivao, ja bih glasovao za gospodina kao pojedinac, glasovao bih danas za gospodina Zlatka Lagumdžiju, jer smatram da ima reference za predsjedavajućeg Vijeća ministara, smatram da su i neki lošiji bili predsjedavajući Vijeća ministara BiH prije, a jedan od ključnih razloga za što bih to ja učinio je, moj pogled na život, jer se radi i o rotacijskom slijedu, znači gdje treba Bošnjak da dođe na čelo Vijeća ministara i iz mog odnosa prema bošnjačkom narodu i uopće prema ravnopravnosti naroda u ovoj zemlji, volio bih dati svoj glas za. To su razlozi za što znači ovako razmišljam. Kad se radi o o dijelu b.točke b. kad se radi o timu, tu bih bio apsolutno protiv. Znači, i kao osoba i kao zastupnik, protiv sam i zbog nazočne bahatosti većine nad manjinom pa i u ovom parlamentu. Nema međustranačkog, nema parlamentarnog života i duha. Nema uvažavanja oporbe kao korektiva i nekoga ko može dati korektan i pametan prijedlog. Ja govorim o Parlamentu o odnosima i duhu koji vlada u Parlamentu i načinu na koji je Vijeće ministara, na koji se kandidira,o dnosno bira. Znači, za taj tim, iz tih razloga ne bih bio, a ne bih uopće razmišljao zbog toga o personalnim rješenjima i neću da razmišljam. Šta je druga teza o kojoj želim da kažem? Je li prvi diplomata zemlje, je vrijeme donošenja odluke o ovom pitanju taktički, vjerovatno zajedno sa Alijansom, pomakao za ravno 150 dana. Rasprva se vodi, kao da je to potpuno novi početak, odnosno prvi izbor. Realno, takav pristup imamo. Međutim, ne treba pobjeći od činjenice da su razlozi za ovo, prije svega, ostavka gospodina Matića. Da ta ostavka ima vrlo snažnu političku težinu u BiH i da joj ni javnost nije dala dovoljnu težinu u smislu da se radilo o krizi izvršne vlasti, odnosno o njenom faktičkom raspadu. Bježi se od uzroka. Nije jedan akademik koga se puno hvali, za koga se kaže da je visokomoralan čovjek itd. nije valjda za tako sitne razloge podnio ostavku na to mjesto. Ja hoću da kažem, da je pitanje donošenje izbornog zakona, pitanje svih pitanja ovog prlamenta, čuli smo i obraćanje Lorda, čuli smo i sve poruke i priče u zadnjih nekoliko dana itd. To je krupno pitanje oko koga se sada meni postavlja jedna vrlo ozbiljna dilema, koje se, objektivno, plašim. Je li iskren naš odnos nasprem puta u Evropi. Iz strateških i taktičkih? Je li on iskren gospodo? Mi smo u jednoj složenoj situaciji u kojoj moramo donijeti zakon, ako hoćemo u Evropu, a znamo kako ga i za što nismo donijeli. Bojim se i postavljam pitanje svima i javnosti, odnsono izražavam strah, da, odnosno, kažem ne daj Bože ako smo u poziciji Buridanovog magarca, da gledamo na dvije strane. Jer od prilike, posljedice ne donošenja izbornog zakona nisu dovoljno sagledavane. Možemo mi se pozivati na opća ljudska prava, ali mi nemamo to, formalno nemamo tog dokumenta, nemamo ga da bi kompletirali svoj pravni sustav i bez njega objektivno ne možemo u Evropu. Hoćemo li ponovo u 9.mjesecu kazati, pa možda je i bolje što ga nismo donijeli. Točno je da između Alijanse i oporbe postoje različita, ja ću kazati, strateška gledanja na i, suštinu zakona i sve te sadržaje koje on treba da ima, ali se zaboravlja da je Ustavom u BiH propisana i procedura i da se ona ne može prenapregnuti ako se hoće donijeti zakon. Ona se ne 30 može prenapregnuti. Prema tome, apeliram i očekivao sam, očekujem da to pitanje bude pitanje svih pitanja ako je to naša iskrena volja i orjentacija prema Evropi, odnosno, pitam vrlo jasno. Je li neko u Alijansi, ili još jasnije, da li je ključni partner SDP-a u Alijansi aterirao nasprem svojih zahtjeva prema izbornom zakonu ili ćemo raspravu o izbornom zakonu imati istu kakvu smo imali i da li će i postojeći predsjednik, odnosno predsjedavajući Vijeća ministara se naći u istoj poziciji u kojoj se našao gospodin Matić? To je za mene pitanje svih pitanja. Ja smatram i ja želim da kažem ovo, ne očekujem rješenje u glavi mandatara, očekujem rješenje ovdje. Mi moramo naći načina da dođemo do tog zakona i mi moramo shvatiti da on mora imati ustavne osnove. Ako se slažemo da nam je tajming 9.mjesec, onda ljudi moramo odustati od nekih zakovanih stavova u ovom parlamentu i tek tada omogućiti realizaciju onoga programa, kad je u pitanju i podrška svijeta i kad je u pitanju ova povratna sprega, odnosno pomoć ili uticaj demokratske Evrope na demokratske procese u BiH. Znači, to je ključna moja dilema i to je ključno moje pitanje, koje nije ni u uvodnom izalganju ni u programu postavljeno tako naglašeno kao nota-bene, kao mus, ako hoćemo u Evropu. Ja želim da kažem posljednju misao. Ako ne donesemo izborni zakon u 9.mjesecu, ja osobno i moji birači ćemo razumiti da BiH ili Alijansa ne želi u ovom vremenu u Evropu. Tako ću razumiti, jer za drugo mišljenje nemam dovoljno argumenata. Hvala vam.
Zahvaljujem se poslaniku Amidžiću i na kraju poslanik Baković.ž
Dame i gospodo, kolege zastupnici, poštovani predsjedavajući, ja sam izašao da kažem samo nekoliko riječi. Naime, u zadnje vrijeme opterećuju me neke stvari neke dileme. Prvo da kažem to, da u osobnom smislu ne bih imao ništa protiv izbora gospodina Lagumdžije predsjednika Ministarskog vijeća, da mi ne bi sad bilo teško dići ruku kad bi se osobno individualno radilo o njemu kao takvom. Međutim, mene politika Alijanse zabrinjava. Nakon napoleonovskih ratova u Evropi, a po mom mišljenju napoleonski ratovi bili su revolucionarni, tukli su feudalizam i uvodili su za... kapitalizma, ali nakon tih ratova stvorena je alijansa, koja je po meni bila čudna, sumljiva i sad me to nešto asocira, ova naša alijansa i sve neke alijanse da su pomalo čudne i sumljive. Za što? Alijansa u biti se bori za majorizaciju, za građansko rpeglasavanje, a to nije dobro.Rekao sam nije dobro za BiH. Za njezin trajni i aktualni ustroj. HDZ, bar njeni predstavnici ovdje, demonstrativno su svojedobno napustili ovo mjesto, ovaj parlament, vratili su se, ali mnogi se varaju ako smatraju da su se oni vratili pognutih glava i izgublejnih misli i izgubljenih stavova. Ne, ne i ne. Mi imamo stavove iste. Imamo misli iste, imamo platformu istu. Ja sam prvi bio jedan od onih koje sam na svakom mjestu borio da se zastupnici HDZ i ovdje na razini BiH kao države i na razini Federacije da se vrate u zastupničke klupe, ali da se vemehementno, dosljedno i herojski bore za svoje stavove. Ne trebamo biti nikakvi samoraji, nije mjesto zato nego da budemo ljudi, koji će u političkom smislu, konstruktivno djelovati i gledati da izgradimo ovu državu i mi smo se vratili, ali i dan danas sprem dekonstituiranja hrvatskog naroda u BiH nastavlja se i to na svim razinama i na razinama BiH i naročito na razinama Federacije. Slučaj sa Hercegovačkom bankom, slučaj sa Elektroprivredom hrvatske zajednice Herceg Bosne, slučaj, sve to govori da 31 je to tako i mi želimo da se taj trend prekine i smatramo da je Alijansa ta koja donekle, čak u biti i inicira te stvari. Zato sam za kritiku te i takve politike, a nikako protiv pojedinaca u toj alijansi i zato nećemo glasovati za ovo, jer je ovo igra, jer kad se gospodinu Ragužu onemogućilo to i to, to je bio uvod u praktičnom smislu igra oko izbornog zakona također je bila to, da se izvrši dekonstituiranje naročito najmanjeg naroda, da se zavede majorizacija građansko preglasavanje i protiv te ... to znači, da se mi u političkim fundamentalnim pitanjima razmimoilazimo i to je ona bit i kriza, donekle, kriza u tim stvarima trajaće sve dotle dok se to ne riješi kroz jednu ...
Zahvaljujem se poslaniku Bakoviću i s obim je iscrpljena diskusija. Imamo još dvojicu. Spasojević i poslanik Neimarlija. Poslanik Neimarlija, pa poslanik Spasojević.
Predsjedavajući, kolege poslanici, gosti, izbor i imenovanje, ili ovjeravanje imenovanja premijera i vlade u zemljama reprezentativne demokratije vrhunski je politički događaj. Važnost tog događaja srazmjerna je političkim i ekonomskim teškoćama ili problemima koje zemlja ima. Kod nas je u pitanju predsjedavajući Vijeća ministara, izbor Vijeća ministara i cijeneći okolnosti u kojima se naša zemlja nalazi, ovaj današnji čin, trebao bi biti događaj, koji maksimalno angažira cjelokupnu bosanskohercegovačku javnost. Nažalost i ovo što imamo ovdje, evo u ovom trenutku, svjedoči da bosanskohercegovačkajavnost ne pridaje ovom događaju ni blizu one važnosti i pažnje, koju bi on, s obzirom na okolnosti u kojima se zemlja nalazi zahtijevao. Pratio sam i rastužio se, da budem iskren, reagiranja na istup kolege Banjca u donjem dijelu ove naše sale. U jednom trenutku izgledalo je to kao zabavljanje gostiju na ovom današnjem zasjedanju koje se bavi tim tako ozbiljnim i važnim pitanjem. Izgledalo je, između ostalog, spreman sam, naravno, i da polemiziram sa kolegom Banjcem, zato što je Banjac, kolega Banjac prebacio po običaju recimo predsjedavajućem Aviću povišen ton, a u odnosu na sve druge poslanike, cijeli njegov istup je imao izrazito povišen ton, i u vezi, moram primijetiti da je kolega Banjac, opet, pribjegao ili zboravio je na neke zahtjeve dosljednsoti, pa je upozoravajući predsjedavajućeg Avdića, sasvim opravdano da sa pozicije predsjedavajućeg ne komentira istupe poslanika, zaboravio da je u svojstvu predsjedavajućeg u prethodnom mandatu, neusporedivo više, nego predsjedavajući Avdić uplitao se u rasprave poslanika i spreman sam, naravno, da se pozovemo na stenograme sa ranijeg perioda kad je kolega Banjac predsjedavao ovim domom. Naravno, ne držim to važnim prethodnim odlučnim, time je to motiviralo da izađem imam i druge razloge, nego što sam prepoznao u istupu kolege Banjca uz svo uvažavanje i uloge koju on ima i kao poslanika sa dugim, da kažem, uspješnim iskustvom u radu ovog parlamenta i kao predsjedavajućeg kluba jedne od najjačih stranaka u ovom parlamentu, njegovo obraćanje poslanicima iz RS i potpuno ne primjereno obraćanje poslanicima jedne nacionalnosti kao jedan od razloga za što ovom važnom događaju ne pridajemo značaj ili bar dio značaja koji on objektivno zaslužuje. Poslanici u ovom parlamentu za svoje istupe odgovaraju svojim političkim strankama i biračima. Ni jedan poslanik nema pravo da bude arbitar i sudija nad 32 istupom drugog poslanika. Ponašanje paternalističko, arbitarsko ponašanje kolege Banjca, evo i ja sam malo povisio ton, jedan je od razloga za što, po mom sudu naravno, ovaj čin nema značaj koji zaslužuje. Dlrugi razlog, također, ili čak važniji, ja bih pojednostavio, koliko god nisam siguran da se može pojednostavljeno prezentirati. Predsjedavajući kluba iz stranke SDA, kazao je, da mi poslanici iz SDA iz našeg kluba nećemo glasati za mandatara i iznio je razloge. Ja bih dodao da mi poslanici, ili pretežan dio poslanika, ponovio bih zapravo, da nećemo biti ni protiv, zato što je SDA uvijek respektirala potrebe države, naroda i građana ove zemlje i, naravno, u sklopu toga, bažnost funkciofniranja Vijeća ministra. Nećemo biti protiv izbora, ali nećemo ni glasati za, jer SDA, čuli smo da je i Predsjedništvo uz svo uvažavanje fokusiralo stranku koja ima jednog poslanika ovdje, a u pripremama za prethodni sastav Ministarskog vijeća, stranka koja je imala najviše glasova u BiH na posljednjim izborima nije uopšte bila, da kažem, konsultirana. Drugi je, kao što je već da ne ponvljam, izražena nevjerica, jer s obzirom na okolnosti političke i ekonomske u kojima se naša zemlja nalazi, mi ostajemo pri tome, ja osobno držim da uspješno može funkcionirati reprezentativna vlada. Međutim, ponavljam, nešto što je kazano, to nije razlog. Razlog je što ovaj manjak važnosti, koji se pridaje današnjem činu, po mom sudu, nažalost, u direktnoj je i obrnutoj srazmjeri sa obećanjima koja je Alijansa sa uspostavljanjem prvog ili sa svojim nastupima i obećanjima koje je davala, pretjerala, odnosno u obrnutoj je srazmjeri sa razmjerima tih obećanja. Obećanja su bila prevelika, megalomanska i nisu naravno neralizirana i ne pridavanje adekvatnog značaja po mom sudu je, negdje u tom neskladu između obećanja koja su data i, naravno, rezultata koje smo imali. Logično je da opoziciona stranka govori o neuspjesima i nedostatica, kao što je logično da stranke koje su na vlasti, oni koji imaju poziciju da u prvi fplan ističu uspjehe. Ja bih samo podsjetio, ne želeći biti niti zlurad, niti potencirajući to previše, zapravo zato što su poslanici stranke koja je trenutno u opoziciji da smo u februarskom planu rada ovog našeg predstavničkog doma, da vas podsjetim, između ostalog dobili da ćemo zaključno sa prošlim mjesecom proceduralno, da tako kažem, obraditi ili provesti kroz proceduru 52 zakona, odnosno zakonska projekta koja će pripremiti Vijeće ministara. U junskom planu, naravno, plan je pravljen u koordinaciji sa Vijećem ministara. Ti projekti ili planovi su nešto ublaženi, ali još uvijek svjedoče jedan strašan nesklad između obećavanja koja su davana i onoga što smo realno imali. Međutim, ni to nije glavni razlog. Potenciram nešto drugo i dijelom me je kolega Amidžić na to naveo. Ostavka gospodina Matića tumačena je, kako je tako tumačena, on ju je protumačio neposredno poslije odbijanja izbornog zakona, zapravo, on je kazao da je odbijanje izbornog zakona razlog njegovog podnošenja ostavke. Čuli smo još čitav niz dodatnih tumačenja, čak i značajni predstavnici međunarodne zajednice govorili su ili sa svoje strane dodao je razloge po kojima je gospodin Matić podnio ostavku, zato što, naprosto, nije imao prostora da realizira projekte koje je zamislio zbog blokada ili opstrukcija i nemogućnosti da Vijeće ministara djeluje i smetnje koje su mu pravile, između ostalog, i vlade entiteta, na to sve Vlada RS. Međutim, činjenica je da je u prvom tumačenju ostavke, u prvom planu bilo odbijanje izbornog zakona. Tim povodom opozicija je, sasvim opravdano, kazala da bi bilo logično da cijelo Vijeće ministara podnese ostavku, zato što je Vijeće ministara nastupalo kao kreator projekta izbornog zakona. Pri tom je, i to bi bilo sasvim logično u zemljama reprezentativne demokratske tradicije. Međutim, pri tom su ljudi koji su 33 to zastupali, sasvim opravdano, zaboravljali da ovo nije bio prvi slučaj, da Vijeće ministara predloži zakon i da ga vladajuća većina, koja je izabrala to Vijeće ministara ne prihvati. Imali smo to i u prethodnom sazivu. Ovo je BiH. Ovo nije bio jedinstven slučaj, prvi presedan. Međutim, ono što je jedinstveno od ovoga bilo je, da je predsjedavajući Vijeća ministara dao obrazloženje da podnosi ostavku zbog neusvajanja izbornog zakona, a ugledni predstavnici njegove stranke su odbijanje zakona, s malo dobitno predstavljali kao politički uspjeh. Meni je žao što kolega, ili zamjenik predsjedavajućeg iz Doma naroda, iz SDP-a nije ovdje, ali, njegov nastup u Strazburu ili Briselu, ne znam sad, neposredno nakon odbijanja zakona, u okviru djelatnosti i učšća naše delegacije kojoj je on na čelu na Skupštini Vijeća Evrope, izjave koje je dao otamo, najblaže rečeno, bile su politički nepristojne i ne ozbiljne, jer je kao predstavnik stranke hvalio slavodobitno, pobjednički odbijanje zakona koje je donijelo Vijeće ministara ili dalo kao svoj prijedlog. To je zapravo glavni razlog zbog kojeg sam izašao, u smislu poziva Vijeću ministara i mandataru za kojeg očekujem da će danas, naravno, biti potvrđen. Uvažavajući okolnosti u kojima se nalazimo, preuzme do kraja ili svi članovi Vijeća ministara i ljudi u strankama koji obrazuju Vijeće ministara, obavezu da se brinu o državi a manje o narednim izborima. Povodom ne usvajanja izbornog zakona, iz vladajućih stranaka diskusije su tako izgledale, kao da ih govore ljudi iz opozicije, koji se mnogo više brinu o narednim izborima o tome kako da na narednim izborima pobijede, nego ljudi koji su odgovorni za donošenje zakona ovdje. Hvala lijepa.
Zahvaljujem se poslaniku Neimarliji. Replika poslanik Banjac.
Gospodine, uvaženi poslaniče Neimarlija, naravno da ste vi više vremena utrošili komentarišuću šta sam ja rekao i hvala vam što ste me slušali. Ja se nadam da ćete razmisliti o tome što sam govorio. Za vas, naravno je, šegačenje uvaženi poslaniče što sam ja tražio da se taksativno nabroji u programu ono što je uvaženi kandidat zatekao kao naslijeđe i tražio da se taksativno nabroji ono što će kandidat predsjedavajući svojim timom učiniti za period i tražio sam da se definiše taj period i da se izvijesti o tome ovaj parlament. Za vas je to šegačenje. Naravno da jeste. Za vas nije šegačenje gospodine što ste vi i ja ovdje dobili ovdje ovaj smotak papira, evo debeo koliko je debeo i to nam je trebalo da posluži kao osnov za rapsravu o kandidaturi gospodina Lagumdžije, dobili smo na samoj sjednici. Nikad i, ako, Poslovnik drugačije kaže. Za vas ovo nije šegačenje Poslovnika. Naravno, uvaženi poslaniče, cigtiram vaše riječi, vi ste protiv, ali ćete glasati uzdržano, a očekujete da će on biti izabran. To ste vi rekli a ne ja. Dakle, meni je jasan vaš stav da smanjujete kvorum kako ne bi nedaj Bože neki od nesretnika, koje neću da spomenem odlučio da ne glasa i to je činjenica, ali na kraju da završim ovu priču, jednim citiranjem, nije moje u život pa time i u politici, treba se praviti lud u pravo vrijeme. Hvala vam lijepo.
Zahvaljujem se poslaniku Banjcu. Replika Neimarlija. 34
Očekivao sam, naravno, repliku kolege Banjca i iznenađuje me sadržaj. Međutim, moram podsjetiti kolegu Banjca da ja nisam ocjenjivao njegov cijeli istup, niti procjenjivao njegove argumente i njegova pitanja upućena mandataru, nego sam samo iznio kao pokazatelj činjenicu da je u dijelovima njegovog istupanja, ili da su određeni njegovi iskazi izazvali smijeh u donjem dijelu sale. Meni je žao, kolega Banjac, ja sam to iznio samo kao ilustraciju činjenice da se tokom raspravljanja o jednoj tako značajnoj stvari u donjem dijelu našeg parlamenta izaziva smijeh i to je činjenica i samo je vaš istup u nekim istupima izazivao smijeh kolega Banjac.
Zahvaljujem se poslaniku Neimarliji. Poslanik Spasojević.
Gospodine predsjedavajući, kolege poslanici, ministri, dragi gosti, ja sam izašao da samo kažem nekoliko napomena i ako nisam mislio da izlazim zbog toga što je nekoliko poslanika prije mene već reklo da smo prekasno dobili ovaj materijal i da nismo ga mogli pročitati te ga ne možemo ni adekvatno rastumačiti ni vidjeti šta u njemu piše da bi mogli diskutovati. Ali, ja ću vas podsjetiti samo na nekoliko stvari koje nisam mogao da ne izađem i da ne kažem. Kristos u Svetom pismu kaže da će u posljednja vremena doći tako sposobni ljudi da će moći da demateralizuju stvari pogledom svojim. Ja mislim da to vrijeme još nije došlo, a uskoro bi možda trebalo i da dođe. Toliko će, znači, pokušati da budu sposobni da bi sve ubijedili u nešto što nije tako, a razjasnit ću vam šta to nije tako. Prvo, što želim da kažem, ovdje se govori da je u ovoj Bosni sve dobro da je u ovom Savjetu ministara sve dobro da sve dobro funkcioniše, međutim, po mom mišljenju tu ima dosta dvoličja, jer za što bi gospodin akademik Matić podnio ostavku ako je to sve dobro. Žao mi je što nema gospodina Matića da mu postavim neka pitanja i da nam on odgovori kao poslanicima, za što je i koji je pravi razlog za što je on podnio ostavku. Drugo, želim kolegi, odnosno ministru, budućem predsjedavajućem Zlatku, kojeg izuzetno cijenim, koji je vrlo pametan čovjek i kojem bi da je on pojedinačni kandidat, ja vjerujte lično dao svoj glas, da je kandidat ispred bošnjačkog naroda, također bi mu dao glas, ali pošto je kandidat jednog dijela tamo naroda koji je jedna smjesa ne mogu mu dati glas. Da je, da sam ja u pravu vidjet ćete, jer ovu će gospodin Zlatko i njegov kabinet dobiti bitku, ali će dejtonska Bosna izgubiti rat. Ja vam sigurno tvrdim, jer ovakvim putem kakvim se ide, gdje se razmislite, da manjina od najmanje dva naroda vlada nad većinom. Uporedit ću vam primjer samo Nerona koji je imao svog poslanika u vidu konja i kad je god konj ulazio svi su morali da glasaju kako konj uže, svi moraju da glasaju, a kad konj izađe, znači, predstava je završena. Šta sam time htio da kažem. Htio sam da kažem da i manjina srpskog naroda u ovom parlamentu i manjina hrvatskog, koliko sam primijetio. Što se tiče bošnjačkog ne bih tumačio, jer nisam siguran u to i ne bih smio, a vjerovatno je ova konstatacija i za bošnjački narod. 35 Dalje, zamijeram ovo što sam na početku rekao da smo dobili materijal na samoj sjednici, da sam vjerujte da sam Saibaba koji može na jednom mjestu da bude na tri ista mjesta, da može da pročita materijal od 30-tak strana za minut, nisam taj. Ja sam realan čovjek iz naroda i nisam mogao to lijepo pripremiti da bih mogao diskutovati o njemu adekvatno i valjano. Zamijeram, također, kandidatu za predsjedavajućeg Savjeta ministara za što nije se konsultovao sa većinskom strankom iz RS a to je SDS, možda bi našli neki kompromis, možda bi u tom razgovoru, razgovora nikad nije na odmet i zamijeram, lično se znam sa gospodinom, mislim da nismo mi neke baba roge, da nije se moglo sa nama razgovarati. Pošto će vjeorvatno ovaj savjet ministara biti izabran, bar bi tražio da nakon 100 – 150 dana u nekim državama normalnim je 100 a evo pošto mi smo neka tvorevina izuzetna, ja ću još dodati 50 dana pa da nam se nakon 150 dana obrate šta je to boljitak u odnosu na sad kada budu izabrani. Hvala.
Zahvaljujem se poslaniku Spasojeviću. Poslanik Buturović.
Poštovani gospodo delegati, Predsjedništvo, Vijeće ministara, ja ću biti zaista kratak. Ali nisam mogao da ne izađem, cijeneći važnost ovog trenutka za sudbinu ove države, kažem države BiH, pa bih citirao jednog uglednog diplomatu koji je u martu mjesecu ovako rekao. Malo ću ga parafrazirati. Bosna i Hercegovina je država koja je jedan teški bolesnik, kome treba jedna intenzivna spoljna pomoć da bi preživio, i tada sam replicirao kao zdravstveni radnik. Znam da je za sudbinu bolesnika i njegov ishod, vrlo su bitne i neke unutarnje snage, neke rezerve, koje treba racionalno, pametno koristiti da bi taj bolesnik preživio i nadjačao bolest. To ističem da je u ovom trenutku bilo jako važno jako bitno, da se uključe sve relevantne snage, bez ikakvih granica, mladi stručni ljudi, eksperti i da se učine odgovornim za sudbinu ove zemlje. Znači, svako kvalitetan je dobro došao i treba ga koristiti bez ikakvih barijera. Shvatate me šta govorim. Uvezati i prostor i ljude horizontalno i vertikalno i učiniti ih odgovornim za čitav ovaj prostor. Ja sam više praktičar a manje teoretičar i ja znam raditi i ovdje dosta slušamo i dosta pametnih stvari je ovdje rečeno. Ali, nikako da krenemo tim pametnim putevima koji nas vode u Evropu. Dajte da sada i ovo novo vijeće ministara, novi predsjedavajući, da od danas krenemo jednim putem, koji nas vodi u tu Evropu, gdje nam je mjesto i da jednom skinemo na temu kaku mi to demokratiju hoćemo i koju to državu hoćemo. Mi ovdje, cijeneći novi novi delegati, govorim u ime svoje, mislim da nas dosta tako misli jer često mi razgovaramo ovako. Mi hoćemo brate da stvaramo državu prave evropske demokratije, bez obzira na stranačku pripadnost. Nemojte nas tako dijeliti kad smo u izvršnim organima. Mi smo kao stranački pripadnosti delegati dobili povjerenje građana, ali ovdje govorimo za državu BiH, u kome će već jednom početi manje se baviti politikom a više stvarnim životnim problemima, ekonomijom, ono od čega se živi. Dajmo da pričamo da nas u oktobru mjesecu u Bukureštu očekuje donatorska konferencija Regionalni projekti Pakta stabilnosti, dajte da tu nađemo svoje mjesto i da ovo završimo već jednom. 36
Zahvaljujem se poslaniku Buturoviću i s ovim su iscrpljene diskusije, osim poslanika Kulenovića.
Gospodo predsjedavajući, dame i gospodo, ja sam kao i vi svi ovdje danas manje više pomno slušao sve ove diskusije i mogu vam reći, ovako iznosim svoj lični stav, nije baš sve crno ovako kao što smo danas čuli. Neko je danas pomenuo tri stvari ovdje, politiku, rad i ekonomiju. Kada je u pitanju naša domaća javnost, ona nas je do sad upoznala, kad je ovaj segment u pitanju politike, a isto tako inostrana javnost. Ja bih ovdje zamolio nas, a nadam se da će se ova tačka dnevnog reda okončati onako kako treba, da će ubuduće i Ministarsko vijeće i, naravno, predsjedavajući i svi mi okrenemo ekonomiji. Hvala vam.
Zahvaljujem se poslaniku Kulenoviću. Da li se još neko javlja za riječ? Hvala vam. Završili smo ovu raspravu s tim da vjerovatno radi potrebe i razloga ima dosta imenovani predsjedavajući od strane Predsjedništva BiH dr. Zlatko Lagumdžija da da odgovor. Izvolite.
Dame i gospodo, cijenje kolege, gospodo članovi Predsjedništva, gospodo predsjedavajući, uvaženi gospodine Šimiću, sasvim je logično da se ja ne mogu ne složiti sa svima koji su rekli da se sa mnom ne slažu, jer veliki je broj onih koji su rekli da se sa mnom ne slažu, jer se između sebe nisu složili, pa onda moram se s nekim od njih složiti u nekim stvarima. Naime, ja sam dužan podsjetiti samo na član 115. Poslovnika koji govori o odobrenju i imenovanju Vijeća ministara BiH, ja sam uradio, ništa drugo, nego učinio ono što sam dužan po Poslovniku da učinim, čak i u konsultaciji da ne bi bilo nesporazuma nekih sa ekspertima koji su u Parlamentarnoj skupštini upravo zduženi za to i još jednom smo prošli kroz Poslovnik, mada je on jasan sam po sebi, da ne bi bilo nikakvih nepotrebnih proceduralnih izleta. Nakon što je predsjedavajući pročitao odluku koju ste svi dobili, u Poslovniku se kaže da se imenovanom daje riječ da objasni svoj politički program. Moj istup je bio samo, da tako kažem, usmjeren ka tome da bude jedan politički program. Dokumenti i to sam naglasio ono kad sam rekao, vjerovatno pažljivijom analizom ili čitanjem ili, ne mogu reći ponovnim slušanjem, možete vidjeti da sam kazao da dokumenti za koje ste, koji jesu obimni, da su to dokumenti koji nisu, da tako kažem, moj politički program koji treba ovdje raspralvjati o njemu, nego da su to javni dokumenti na koje smo se mi referirali i na koje se ja ponovo referiram, kao i na dokumente koji je Globalni okvir strategije ekonomskog razvoja, strategije borbe protiv siromaštva i da ne pobrajam sve dokumente koje sam naglasio, koje ste već mogli da vidite ili koji su u proceduri u 37 kojima su vrlo jasno i precizno sadržani vrlo detaljni principi i razrada tih principa, kojima ćete poslije imati prilike da nešto vidite. Dakle, sve one sugestije, koje su išle ka tome da se ne može pročitati toliko materijala u ovako kratko vrijeme su potpuno opravdane. Međutim, jednom je rečeno, ako se ne varam, toje ona famozna plava knjiga koju je profesor Matić pokazivao i o kojoj smo mi govorili i pošto je bilo rečeno da je to tajna, ja sam samo smatrao da to nije tajna, da je to javni dokument i dobro bi bilo da ga pročitamo i da se na njega referiramo i to je ono što mi smatramo da treba ostati kao naš okvir u kojem se krećemo. Prvo želim da se zahvalim svima koji su dali veliki broj jako korisnih sugestija. Čuli smo Lorda, ja njega neću ponavljati, mada je on možda isto dobro diskutovao u skladu sa ovom tačkom dnevnog reda, ali ću pokušati dati bar samo nekoliko odgovora koja ste ovdje postavili, jer se to od mene očekuje. Ja koristim priliku, gospodin Grabovac je postavio konkretno pitanje, za što je gospodin Matić otišao i ponovo je to pitanje postavljeno više puta. Mislim da je u javnosti na tu temu dovoljno bilo dato odgovora. Gospodinu Matiću je istekao mandat. On je dao ostavku kao jedan čin, u kojem je vrlo jasno dao do znanja da se smatra suodgovornim s tim što je zakon završio kako je završio, ali podsjećam još jednom, bez namjere da otvaramo polemiku o tom zakonu. Biće prilike da o njemu govorimo. To je jedan zakon, koji smo svi zajedno, a i mi smo izvukli pouke iz toga, dosta nespretno u proceduru on se gurnuo i na kraju se, dovelo se u poziciju da je pred Parlamentarnom skupštinom jedan zakon za koji ni Vijeće ministara već nije bilo sigurno da li je naš i u kojoj mjeri je naš, odnsono da li je ustavne komisije i či je, i to je nešto što ćemo mi pokušati da ispravimo i da nam se ponovo ne desi. Ja sam to vrlo korektno htio da kažem ovdje. Trebamo svi zajedno izvući pouku iz toga. Ja vjerujem da ćemo naći načina da dođemo do nekog izbornog zakona, koji je zasnovan na Ustavu i koji u nama generira dovoljno političke volje da prevaziđemo probleme koji znače uskraćivanje nekih prava koje su suglasne evropskoj orjentaciji za koju smo se sami opredijelili. Ali, vrijeme je pred nama, o tome ćemo imati prilike da nešto više kažemo. Također, zahvaljujem se, ako nekoga ne spomenem po imenu i prezimenu, svima onima koji su meni lično dali podršku i unaprijed se deklarisali da neće glasati za mene kao mandatara. Ja mislim da je to jedan sasvim korektan odnos i mislim da je to sasvim umjesno. Ja im se zahvaljujem što su našli dovoljno potrebu da to kažu za ovom govornicom, ali nema nikakve potrebe i ja nisam ovdje kao privatno lice i sasvim je logično da vi ne glasate za mene, čak i ako mislite da sam ja dobar kandidat, jer ja ovdje nisam došao zato što neko misli da sam strašno pametan, nego zato što sam ja odraz jedne političke volje, jednog političkog koncepta, jednog poligtičkog saveza, koji smatra da ima parlamentarnu većinu ovdje i ponudio je jedan program. Svako odvajanje mene od ljudi i od čitavog projekta je na neki način, ipak, nepotrebno. Ja se zahvaljujem još jednom, ali želim da iz korektnosti sa ljudima sa kojima sam da nema nikakve razlike između mene i drugih ljudi koje ću ja predložiti u onome zvog čega mi ovdje i jesmo zajedno, zbog jednog političkog programa promjena o kojima ne treba posebno govoriti. Također, ovaj bilans stanja je, koji je pred vama, koji vam je dat, u stvari govori o stanju u kojem se nalazimo, nije ništa drugo nego dijagnoza. Dijagnoza sa nekoliko sugestija koje su date i koje će nas obavezivati jer smo ih sami prvili. Želim svaku dilemu otkloniti, kad je u pitanju moje ne pozivanje na Ustav, dovoljan broj puta. Ja sam u svom političkom obraćanju više puta se referirao na Ustav i napominjem ponovo da sve ono što ja radim i što mi svi 38 zajedno želimo da radimo i za što smo obavezani je, da poštujemo Ustav koji je takav, čak i ako nam se ne dopada, a postoji način na koji se on poboljšava i dograđuje, zaista dograđuje, jer pravni okvir koji mi imamo nije potpun. Masu zakona imamo koji jednsotavno ne postoje i to se podrazumijeva pod riječju dogradnja i ta dogradnja mora biti u skladu sa Ustavom i mi ništa ne želimo drugo, nego u skladu sa Ustavom da izgrađujemo, dograđujemo i jačamo prvni osnov koji će nas definirati kao evropsku zemlju i gospodine Amidžiću, pitanje o našoj iskrenosti, nemate razloga, ja moram reći, vjerujte mi na riječ, da smo mi potpuno iskreni u našoj evorpskoj orjentaciji, ali se eventualno ne slažemo u nekim načinima kako se do toga dolazi, ali budite ubujeđeni da naša evropska orjentacija ne treba biti dovođena u sumnju sa stanovišta iskrenosti ili nečeg drugog. Ja moram reći, ja nisam tražio ni od koga da me alimentira, mada sam shvatio da sam tražio da budem amnestiran. Dakle, nikakve alimentacija ni amnestiranje niti ja tražim niti sam tražio od bilo koga niti mi to trebamo. Dužan sam reći da povodom izvještaj ao reviziji o kojoj će imati priliku da ovaj parlament da šta kaže, to je izvještaj od 2000.godini. Mislim ne vidim ni jedan apsolutno ni jedan razlog koji bi mogao navesti ili mene ili bilo koga od nas da povodom kontinuiteta sa prethodnih 150 dana mi se bojimo ili plašimo, naprotiv, pokazali smo i za 150 dana da smo spremni da uđemo i u sukob i u obračun sa svim nepravilnostima koje su bile dio jednog sistema, u krajnjem slučaju, pa i ako suljudi u okviru tog sistema, bili tjerani na to i to treba na taj način identificirati. Ako su ljudi bili kriminalci i to treba da bude identificirano i da bude ne amnestirano a još manje da bude alimentirano. Ja vas, također, pozivam da svi zajedno, to sam već rekao, dužan sam ponoviti, možda sam ostao nedorečen, ali evo ponavljam ovdje. Mi zaista pozivamo sve da podrže porjekte uovom parlamentu i čak sam o nekim konkretnim projektima govorio da svi podržimo ove projekte u ovom parlamentu i da probamo postići čak konsenzus i kad nam ne treba konsenzus politički i tehnički gledano, ali je bolje što veći broj stvari da postignemo konsenzusom. Tačno je da se nisam konsultirao sa SDA, HDZ-om, SDS-om, kad je u pitanju sastav Vijeća ministara. To nismo radili ni prošli put, zato što je savršeno jasno da mi ovdje u ovom parlamentu, mi smo na jednoj strani imamo političke snage koje se podržavaju, a s druge strane imamo tri stranke koje se pridržavaju i sa tim koji se pridržavaju ja se nisam konsultirao iz jednog jednostavnog razloga što sam smatrao i javnosti je poznato da politička opcija kojoj mi pripadamo želi da u izvršnoj vlsti da bude bez pripadnika političih stranaka koje su simbol vladanja ovom zemljom u prethodnom periodu i koji su me ovdje pitali šta ćemo mi to da uradimo i šta smo uradili za ova četiri mjeseca. Želim da vas podsjetim, mi, zaista, ne mislim da je pristojno nas pitati šta smo uradili poslije četiri mjeseca, ako je neko bio zadužen da nešto radi četiri godine. Da vas podsjetim samo da je kolegica Hadžiahmetović je vrlo precizne podatke dala, da vas podsjetim, mi smo uspjeli, uz pomoć sadašnje oporbe, ondašnje vlasti, da za pet godina, nakon Dejtonskog sporazuma dobacimo do 25% industrijske proizvodnje iz 90.odnosno do 25% zaposlenosti iz 90. Godine, odnosno da dođemo do rasta, koji se zove minus jedan posto, dakle rast je kod nas bio minus, ali se granački zvao rast, ukoliko se izuzmu strane donacije, koje su ovdje iznosile, bile u iznosima koje se mjere u milijardama. Dakle, ako izuzmete te milijarde onda smo rasli minus 1%. Kad doate te milijarde, onda smo došli na 25% onoga gdje smo bili ’90. Zaista, sad nisam smatrao da moj politički program, pozivam se na Poslovnik 115. član 2. podrazumijeva da objašnjavam šta smo postigli za ova četiri mjeseca. Ono što smo postigli, a to je jedno suglasje među nama, da pokušamo zaustaviti jedan negativni trend i da pokrenemo 39 točak koji je išao u jednom smjeru zasutaviti. Mnogo više sile i energije je ptorebno taj točak zaustaviti i vjerovanto će trebati neki drugi ljudi. Ne zato što će nama biti teško. Biće poslije lakše, ali ćemo mi biti već umorni od tog zaustalvjanja i trebaće mnogo manja sila da taj točak krene u prvom smjeru kad dođe do tog zaustavljanja i to je ono što mi pokušavamo da uradimo. Ja strašno dobro znam i to nije tajna za ljude koji pripadaju ovoj političkoj većini da su dovođene stranke koje su imale nekih 20- tak procenata glasova na nivou BiH, na prošlim izborima i ja znam dobro da od prilike moja šansa lična i šansa političke partije kojoj pripadam da nakon nekog perioda od 6 ili 8 mjeseci budem, da tako kažem, u javnosti popularniji od prilike ravna 20%. Meni je savršeno jasno i ja bih volio i mi bi voljeli da je ovo sve drugačije da ne moramo ulaziti u ovo, ali smatram da i zbog odgovornosti i trenutka u kojem se nalazimo mi ne vidimo da smo imali drugu alternativu nego probati zaustaviti taj točak koji ide u smjeru o kojem sam već govorio. Također, na pitanje koje mi je direktno postalvjeno, šta mislim o partnerstvu za mir. Dužan sam reći i ponavljam, da i Vijeće ministara će učiniti ono što je u njegovoj nadležnosti, ali ustavni okvir nas obavezuje da postoje druge institucije i sve što sam govorio u tom izlaganju je usmjereno na to da pokušamo što je moguće više koordinirati uzajamni rad institucija,jer ne postoji ni jedna institucija u BiH ni na nivou entiteta koja može bilo kakve ozbiljne pomake učiniti sama i to je ono što smatramo da nam je posebno nedostajalo, a za to je potrebna politička volja i politička kultura. Političkom voljom je lakše. S političkom kulturom je teže, nju treba stvarati, pa onda po tom gajiti, zaljevati, gajiti i zaljevati kao englesku travu i poslije sto godina bude drugačije. To će nam, za takvo nešto će nam trebti vremena, ali jednog dana mi hoćemo da budemo upamćeni i svi mi u ovom parlamentu kao ljudi koji smo pokrenuli proces zaljevanja i košenja trave da bi poslije sto godina mogao da mu to liči na tepih. Mi smo ta generacija koja smo dužni da, ipak, dođemo na jednu vrlo ružnu livadu. Mi smo na njoj. Mi ne pravimo je u političkom izlaganju o kojem sam govorio, mi ne pravimo distrikciju između politike i ekonomije. Mi smatramo, zato sam usmjerio svoje izlaganje na neka politička pitanja a ne ekonomska, a o ekonomskim pitanjima je profesor Matić u svom izalganju koje je sastavni dio našeg programa mogo više govorio prije manje od 150 dana. Mi smatramo da je sad došlo virjeme prvljenja nekog balansa između, da tako kažem, ekonomskih i političkih pitanja. Vidite, prije nekih desetak dana sam, možda nije primjereno što ću ovo reći, ali sam u avionu što kažu sa polomljenom rukom doslovno letio, bio negdje iznad Atlantika i sve po spisku sklanjao, što sam sebe doveo u poziciju da sa slomljenom rukom budem osam sati udaljen od prvog doktora i uzeo sam jedan časopis, ugledni, sedmični, čitao ga i vidio sam naslovnu stranu i kaže deset najgorih zemalja na svijetu. Moram priznati da mi je veći bol pričinjavalo listanje tog časopisa i strah hoću li na nas naići. Na svu sreću, zahvaljujući velikodušnim ljudima prema nama kao što je Kimion Gil, Sadam Husein i ostali predsjednici Sijeraona, Angola i sličnih, mi nismo bili među tih deset zemalja. Međutim, ima jedna mala, mali jedan članak tu, koji govori o prostorima na planeti koji su najgori za jednu vrstu ljudi i onda kaže, najgori prostor za živjeti na planeti, ako si etnička manjina i velikim slovima piše Balkan. Dakle, mi objektivno živimo u jednom prostoru u kojem svijet misli da, ako si manjina, da onda zaista nisi mogao izabrati gore mjesto na planeti nego da živiš evo ovo gdje smo mi. Zato mislim, da težište ovog mog izlaganja je bilo i na političkim temama. Naše političko određenje je, i, želim svaku priču o dekonstituiranju bilo 40 koga, kao političkog cilja ove alijanse, ili bilo koga drugog, jednostavno se ne smije postavljati na dnevnir ed, jer to jednostavno nije tačno. Mi duboko stojimo i ja lično i svi ljudi koji ovo čine, bez obzira iz koje političke partije dolaze i iz kog naroda, da moramo učiniti sve da ovo bude, zaista, jedna zemlja u kojoj su svi pripadnici sva tri naroda jednakopravni na čitavoj teritoriji BiH, bez obzira svaki čovjek ko je i kako se zove, da je jednakopravan na čitavoj teritoriji BiH i da ne osjeća se kao manjinom, bilo gdje. Kad to prevaziđemo i kad budemo imali dovoljno korektnosti jedni prema drugima da se pogledamo u oči, to se tako lako prevazići poslije ovoga da ne osvanemo više kao prostor koji je najgori na planeti živjeti ako si manjina, a to tako malo treba. To je sva politička filozofija i želim da vrlo jasno i nedvosmisleno odbijem svake napade, koji u ovom projektu koji mi radimo vide bilo kakav napad na bilo koga, u bilo kom dijelu BiH, pa i u BiH u cjelini. Može u nekom trenutku biti na tematski gledano, samo na tematski gledano manjina i tada to ne smije i to je naša politička opcija sa kojom ja ne bih želio ni na koji način da budemo poistovjećivani. Kad je u pitanju, pošto mi je postavljeno pitanje, koliko će biti stranih ulaganja, to piše u svim ovim materijalima i to smo ponavljali od profesora Matića i do mene danas i profesorice Hadžiahmetović nedavno da direktne strane investicije ne zavise ni od jednog vijeća ministara, čak ni od entitetske vlade ni kantonalne ni od Predsjedništva, nego zavise od čitavog stvaranja, da tako kažem, koncepta koji čini cjeloviti i zaokruženi sistem koji je harmoniziran sa svim svojim elementima, koji je opet u skladu sa Ustavom. Također, želimo vdje reći da nije tačno da mi mijenjamo sve do portira. Molim vas, to nije tačno. Odgovorno tvrdim to nije tačno. A da je to bilo tačno, to je tačno. Dakle, da, mijenjalo se sve od šefa zgrade, bez obzira da li je Predsjedništvo države ili je lokalna da tako kažem samoposluga, mijenjalo se sve od šefa do portira. Mi to zaustavljamo i to sam vrlo jsno rekao i u ovom našem obraćanju da zakon o državnoj službi koji treba da bude u proceduri, upravo treba da to da ukine i ljudi koje smo mi zatekli su ljudi koji će biti podvrgnuti po tom zakonu i ukoliko se radi o prvim ljudima koji zadovoljavaju zakon da budu, treba im to biti ponuđeno, jer nisu ljudi dobri, sistem valja ili ne valja i to je razlika između onoga što mi nudimo. Također, svako poređenje istorijske sa Alijansom sa nekim alijansama iz istorije, želim da kažem da nije utemeljeno i nema razloga da sumnjate u nas da tako nešto možete od nas imati kao neku bojazan. Ja pozdravljam izjašnjavanje ovdje predstavnika HDZ što se vratila u institucije i mislim da treba i da se, uprvo kako je rečeno, vehementno bore za svoje stavove. Ovo i jeste mjesto gdje se treba zato boriti i ja mislim da smo mi spremni da tako nešto prihvatimo i da to bude naša stvarnost, a prejudiciranje bilo kakvih nalaza, bilo čega, ne mislim da će nam igdje dobro doći, tim više, što ja mislim da ćemo svi biti mnogo pametniji kad pročitamo nalaze koji su, uprvo, neki dan u Njujorku je u AIGEM-ovom centu rekonstruirano kompletno sadržaj vih diskova u Hercegovačkoj banci od 99.do danas i sve što je brisano sada ponovo se može vidjeti i ja vjerujem da će taj nalaz unijeti novo svjetlo i puno toga, ali to nije predmet ovoga što smo danas govorili i sve to treba da bude dostupno javnosti. Gospodine Spasojeviću moram vam reći, ja, zaista, moram vam reći, nikad nisam pomislio da ste vi baba roge sa kojima se ne može razgovarati. Naprotiv, ja mislim da se sa vama vrlo dobro može razgovarati, ali isto tako želim vam reći da, mi 41 ne predstavljamo Vijeće ministara nikakve tvorevine niti ja dolazim iz stranke koja je bilo kakva smjesa. Što ne znači da ne možemo i o tome razgovarati, ali smatram da nije bilo potrebno da gubimo vrijeme i vi i ja i da razgovaramo o tome, niti je normalno u ovom političkom vremenu da vaša stranka i stranka iz koje ja dolazim budemo u istom vijeću ministara, to jednostavno nije normalno i niko od nas nije baba roga. Vi imate one sa kojima se pridržavate. Mi imamo one koji se podržavaju i to je to ogromna razlika. Ja se slažem sa gopspodinom Kulenovićem da ćemo se okrenuti ekonomiji i mi ćemo to učiniti, ali na način na koji sam ovdje govorio, e sad u skladu sa Poslovnikom, sad je glasanje. Bez obzira što sam ja rekao puno toga što se nekome ne sviđa i ja sam slušao puno toga što se nekom ne sviđa, ali u skladu sa Poslovnikom sad je glasanje. Hvala vam lijepa.
Ja vas molim, nakon ovog izlaganja i mogući odgovor na dio pitanja. Molim vas, ovj dom je demokratsku proceduru, nije problem. Nema dileme nikakve. Znači, možemo uz ovo izlaganje kandidata za predsjedavajućeg Vijeća ministara dr. Lagumdžija koji je sigurno intrigantno i jednsotavno traži odgovore možemo preći na čin izjašnjavanja o imenovanju predsjedavajućeg Vijeća ministara od strane Predsjedništva BiH. Molim vas, ko je zato da se dr. Zlatko Lagumdžija, imenovan od strane Predsjedništva BiH izabere za predsjedavajućeg Vijeća ministara? Ko je za? Hvala vam. Ko je protiv da se odobri ovo imenovanje? Ko je suzdržan? Da oglasimo ove prve rezultate glasanja, znači od prisutnih 40 polsanika Predstavničkog doma za je glasalo 22 – protiv 12 i suzdržano 6. Prelazimo na entitetsko izjašnjavanje. Ko je zato sa područja RS da dr. Zlatku Lagumdžija se odobri imenovanje za predsjedavajućeg Vijeća ministara sa područja RS. Ko je za? Hvala vam. Ko je sa područja Federacije da dr. Zlatko Lagumdžija bude imenovan za predsjedavajućeg Vijeća ministara? Isto tako entitetsko glasanje. Sa područja RS za je glasalo 7 poslanika – sa područja Federacije BiH za je glasalo 15. Konstatujem da je odobreno imenovanje dr. Zlatka Lagumdžije za predsjedavajućeg Vijeća ministara od strane BiH i od strane Predstavničkog doma Parlamentarne skupštine BiH. Ja mu u ime Predstavničkog doma čestitam i želim puno uspjeha, predsjedavajućem Vijeća ministara dr. Zlatku Lagumdžiji. Možemo preći na tačku b) tačke 2.to je Ad.2.b) Odobrenje imenovanja ministara i zamjenika ministara Ja sam uvjeren da je predsjedavajući Vijeća ministra spreman da podnese prijedlog i u tom kontekstu ga pozivam da pročita, odnsono da podnese prijedlog sastava Vijeća ministara. 42
Ja se zahvaljujem gospodine predsjedavajući, zahvaljujem se na ukazanom povjerenju poslanicima,onima koji su glasali za i oni koji su bili protiv i oni koji su bili suzdržani, svima vama zajedno, jer ovo vijeće ministara kojem ja treba da budem čovjek, koji odražava volju ovog parlamenta i da predstavlja ovaj parlament u cjelini. Ovom prilikom nećemo kao prošli put, nadam se, nećete praviti probleme što ne dajemo biografije detaljne, zato što se radi, praktično iz mog izlaganja, sasvim je jasno da se radi o jednom kontinuitetu, koji treba da ovo vijeće ministara odražava i ja ću zato, mislim da je pripremljeno, može da se podijeli kompletne ove biografije i imena. Naime, za ljude koji su sada,obavljaju fufnkcije ministara i zamjenika, ja ću samo reći njihova imena i ministre, odnosno zamjenike koje treba da obavljaju, bez podataka o njima. Podatke o njima imate ranije, biće ponovo dostavljeni. Dakle, dr. Azra Hadžiahmetović je kandidat za ministra vanjske trgovine i ekonomskih odnosa. Dr. Dragan Mikerević je kandidat za ministra evropskih integracija. Gospodin Krešimir Zubak je kandidat za ministra za ljudska prava i izbjeglice. Gosodin Svetozar Mihajlović je kandidat za ministra civilnih poslova i komunikacija i ja ću u funkciji predsjedavajućeg obnašati funkciju, odnsono kandidat sam za ministra vanjskih poslova. Naše biografije znate. Imali ste ih prošli put, pa zbog toga ne čitam, ali to će biti podijeljeno sve. Kandidati za zamjenike ministara, doći ćemo do toga toga, da pročitam ovo što je lakše zbog biografija. Kandidat za zamjenika ministra vanjskih poslova je gospodin Ivan Zdravko, odnosno Ivica Mišić, zatim kandidat za zamjenika ministra vanjskih poslova drugi je gospodin Milovan Blagojević. Kandidat za zamjenika Trezora institucija BiH je gospodin Muharem Imamović. Kandidati za zamjenika ministra. Kandidat za zamjenika ministra za Trezor Gordana Ković. Kandidat za zamjenika ministra vanjske trgovine i ekonomskih odnosa Jadranko Prlić. Kandidat za zamjenika ministra vanjske trgovine i ekonomskih odnosa drugi kandidat gospodin Nikola Kragulj. Rasim Kadić, kandidat za zamjenika ministra evropskih integracija. Dr. Zora Marijanović, kandidat za zamjenika ministra evropskih integracija. Zatim, gospođa Kadrija Haračić – Šabić, kandidat za zamjenika ministra za ljudska prava i izbjeglice. Gospodin Vladislav Vladičić, kandidat zamjenika ministra za ljudska prava i izbjeglice takođe. Gospodin Halilagić Jusuf, kandidat za zamjenika ministra civilnih poslova i komunikacija, gospodin Milan Lovrić, kandidat za zamjenika ministra civilnih poslova i komunikacija. Dakle, to su sve ljudi koji su i sada, do sada obnašali te funkcije. Jutros kad smo o tome razgovarali i u konsultacijama koje smo imali, ako se ne varam, za gospodina Prlića sam zaboravio reći dr. Jadranko Prlić. Jutros sam imao razgovor sa svojim kolegama i oni su pristali sa zadovoljstvom da nastave raditi ovaj posao i mislim da ćemo kao tim jako dobro raditi. Jutros sam rekao kako je nekad 43 Milan Ribar znao reći: “Pošto smo se okupili, skinite se svi ćete igrati”, drugim riječima svi koji su tu i dalje igraju u ovom timu. S obzirom, također, ostaje tačno njihovi podaci su tačni, isti koji su i ranije bili, od godine kada su se rodili do mjesta rođenja i nacionalnosti i stranačke aprijacije. Dakle, svi ljudi koji dolaze iz stranaka iz koje su bili prije četiri mjeseca, oni su, sad također, iz tih stranaka, a kandidat za ministra Trezora je kandidat koji dolazi umjesto Božidara Matića i na preporuku gospodina Božidara Matića i radi se o kandidatu koji je, inače, bio kandidat za to mjesto i kad je gospodin Matić se odlučivao da li će pristati da bude u ovom timu i da li se opredjeljivao da li uopšte da uđe u ono što se zvalo mandat za sastav prošlog Vijeća ministra, radi se, dakle, o kandidatu koji ima iskustvo u ovim poslovima. Moram reći da, kad su u pitanju predstavnici međunarodne zajednice, ja sam sa gospodinom Piter Nikolom, direktorom Centralne banke obvio samo razmjenu informacije. Njega sam informirao o tome, ko je ovaj kandidat jer smatram da je red za tog čovjeka obaviti razgovor sa ministrom, sa gospodinom koji je direktor Centralne banke, a inače, sve ostale političke konsultacije su bile isključivo u okviru lidera političkih stranaka i nas kao ljudi koji čine ovu većinu i koju trba da radimo. Kandidat je dr. Ante Domazet, koji je rođen ’47.godine u Sloveniji, po nacionalnosti je Hrvat. Diplomirao je na Ekonomskom fakultetu u Beogradu. Magistrirao je i doktorirao na Ekonomskom fakultetu sveučilišta u ... Štrosmajer u Osijeku. Inače, bio je na posdiplomskom, jednogodišnjoj specijalističkoj studiji iz oblasti menadžmenta u naftnom biznisu u Italiji, na Univerzitetu u Italiji. Profesor je na Ekonomskom fakultetu u Sarajevu, na predmetnoj zn... marketing. Do sada je imao objavljene dvije knjige i oko stotinu naučnih i drugih stručnih radova. Inače, je poslovnu karijeru,uglavnom, gradio u naftnoj industriji. Svojevremeno je bio zamjenik direktora Rafinerije ulja u Modriči, direktor vanjske trgovine Energopetrola u Sarajevu, bio potpredsjednik Energoinvesta za oblast nafte i hemije, kada je profesor Matić bio predsjednik Energoinvesta. Inače, obavljao je funkciju predsjednika Uprvnog odobra Radio i televizije BiH. Potpredsjednik je Privredne komore BiH i Kruga intelektualaca 99 i trenutno je predsjednik Upravnog odbora Agencije za privatizaciju u Federaciji BiH, što će u vremenu koje je pred nama otići sa te funkcije čim je preda, zbog ne spojivosti i inkopatibilnosti funkcije ministra Trezora i predsjednika Upravnog odbora Agencije za privatizaciju Federacije. Inače, oženjen je i otac je dvoje djece. Ovo sam dužan reći, kao biografski podatak i to je vjerovatno i isto je moj odgovor za što Malkiću nisam odgovorio na ono pitanje, jer Malkić i ja nismo familija pa nisam dužan da mu odgovaram. Ja sam se sa familijom dogovorio. To su biografski podaci gospodina Domazeta, koji, kao što sam već u ekspozeu rekao, čime ... zaduženje i da u nekoliko mjeseci da pred nas izađe sa jednim programom koji će, na osnovu kojeg ćemo se opredijeliti da li je realno ići u projekat PTC koridora i može li to i da li ima potporu ovog parlamenta, odnosno entitetskih vlada i Predsjedništva i drugih institucija. Eto ja vam se zahvaljujem.
Zahvaljujem se predsjedavajućem Vijeća ministara.
Izvinjavam se gospodine Avdiću, gospodin Ante Domazet nije ovdje kandidat ni jedne političke stranke, jer nije stranački kandidat, to sam dužan reći. Mislim da je to, ne toliko važno, ali eto treba to znati. 44
Zahvaljujem se predsjedavajućem Vijeća ministra. Izvolite poslanik Malkić.
Ja neću ništa posebno reći, već hoću jedno pitanje Kolegiju. Naime, kada se glasa o odobrenju imenovanja predsjedavajućeg Vijeća ministra, glasa se prozivkom, na osnovu člana 67. stav 3. i člana 67. – 115. stav 2. Ne iz razloga da oborim ovo što je bilo, već da samo znamo poziciju u kojoj ćemo mi sjutra, može nas neko prozvati zbog toga da smo svjesno prekršili poslovničku odredbu.
U redu je. Pitanje je sasvim na mjestu, ali u prelaznim i završnim odredbama ovi članovi 66., 67, će se primjenjivati kad se instalira elektronski sistem glasanja i kad u cjelisti budemo u mogućnosti imati do tada se diže, odnosno glasa dizanjem kartona. Pogledajte prelazne i završne odredbe Poslovnika o radu Predstavničkog doma Parlamentarne skupštine BiH. Sve je u redu i u tom kontekstu, znači, izbor je sasvim legalan. Ko se dalje zavlja za riječ? Ako nema,hvala vam velika. Čuli ste prijedlog. Poslanik Grabovac intervencija izvolite.
Gospodine predsjedavajući, gospodo zastupnici, evo malo prije nego što smo glasali za izbor predsjedavajućeg Vijeća ministra, gospodina Lagumdžiju,čuli smo da nije razgovarao sa strankama HDZ-om, SDA i SDS, sa HDZ-om nije zasigurno, odnosno barem nije sa, ni sa zastupnicima, odnosno sa klubom koji ovdje participira u Zastupničkom domu, koji zasigurno predstavlja volju jednog od konstitutivnih i suverenih naroda a to je hrvatski narod i kaže, da ne surađuje sa strankama koje su bile na vlsti prije. Interesantna je stvar da surađuje i da se predlažu oni koji su vodili te stranke, odnosno koji su odlučivali u tim strankama. Vrlo je interesantna stvar, jer vjerovatno nesuradnja sa tim strankama je etiketiranjetih stranaka na njih i njihovu prošlost koju vidi neko crnnom i pokušava je pripisati stranki. Ja mislim da nije stranka kriva, nego su krivi ljudi. Gospodine predsjedavajući, kad je u pitanju taj dio, vi danas predlažete dio ljudi koji su bili i vodili tu stranku i koji su odgovorni i za pozitivno i negativni dio toga dijela na koji se vi pozivate,zbog čega nećete da surađujete s tim. Prema tome, mi smatramo da je ovdje, u istinu. Jedno institucionalno nasilje, odnosno jedan pokušaj dvije većinske bošnjačke stranke, SDP koja zasigurno ima 90% je bošnjačka i Stranke za BiH potpomognute dijelom srpskih stranaka iz RS, gdje u istinu pokušava se diskreditirati pozicija jednog od nositelja suvereniteta BiH, to je hrvatskog naroda, koji je plebiscitarno dobio potporu hrvatskog naroda na ovimprošlimizborima. Ja mislim da tako ministrsko vijeće, nažalost neće imati alternativu, jer je pokazalo i do sada odnosno izbor gospodina Matića, kada smo govorili da neće biti i da nema perspektivu i da se mora pokušati naći kompromis i stvoriti Vlada, odnosno Ministarsko vijeće, gdje će se pomiriti legalitet i legitimitet. Vi imate legalitet, ali gospodo nemate legitimitet. Nemate, jer ja vas pozivam, u ime 45 HDZ, Kluba HDZ da dođete na prostore moje izborne jedinice i da objasnite mojim biračima šta radite,odnosno da kažete da su oni koji drugačije govore,oni koji ne vode hrvatski narod u prvom putu, da ste vi ti koji to ćete uraditi i koji ćete voditi, skupa sa onima koje predlažete iz reda hrvatskog naroda i onda ću vjerovati i onda ću vjerovati u prosperitet i budućnost BiH i budućnost ovog ministrskog vijeća. U protivnom, ovo pokušava, dešava se i stiče se dojam, isto kada je Slobodan Milošević, koji je sada u Hagu, kazao da sa Kosova će predstavljati Albance Sejdo Bajramović i taj Sejdo će odlučivati o sudbini ljudi na Kosovu, a kad vratimo sada situaicju, vidimo koji je rezultat toga svega. Ja smatram, osobno kao zastupnik i kao Klub zastupnika HDZ-a, smatra da je ovo još jedan od nepravednih poteza i ako smo bili u ndi da će se taj potez ispraviti i pokušati normalno razgovarati pa vidjeti u čemu su to problemi. Što to fali? Gdje su to greške? Ako je jedan narod dao volju, svoju volju iskazao jednoj političkoj stranci, zastupnici, hajde da ne kažemo ni političkoj stranci, ali mi imamo ovdje pet zastupnika koji predstavljaju teritorije sa izbornih jedinica, koji predstavljaju jedan od suverenih i konstitutivnih naroda u BiH. Očekivali smo da će, ipak, neko pokušavati razgovarati i vidjeti, što je to, što vama Hvatima hvali? Što je to zbog čega vi negodujete, koji su to probelmi? Možda vam nije u pravu vođstvo unutar HDZ-a, možda to možemo kazati. Pojedini ljudi iz HDZ-a da nisu u redu, ali ne možete kazati da hrvtski narod nije u redu, jer negiranjem tim, negira se volja hrvatskog naroda. Ovdje niko nije razgovarao, ako su oni kojeg predlažete nema legitimitet naroda. Onoga koga predlažete oni su vodili Hrvatsku demokratsku zajednicu. Oni to znaju. Oni tu sjede. Oni znaju kakav sam bio kad su oni bili. Isti sam sada, nimalo se nisam promijenio. Oni znaju točno šta sam govorio u vremenu kad je bilo najteže. Ako je to u istinu volja hrvtskog naroda, ljudi koje vi predlažete ovdje u Ministarsko vijeće, onda u istinu ja ne vidim budućnost, nažalost, ne vidim budućnost ni BiH, a i sa sebe otklanjam odgovornost. Skidan odgovornost za bilo što, jer sam u istinu pokušao sve moguće što se moglo uraditi da pokušamo da sredimo situaciju da BiH krenemo onim ispravnim putem, koji smatram da u istinu treba biti dio Evrope i da jeste dio Evrope, ali ste morali prije svega toga, pokušati gospodine Lagumdžija, predsjedavajući Vijeća ministara, morali ste pokušati razgovarati, jer nije istina to što ste kazali da niste htjeli radi toga što nećete razgovarati sa strankama. Sa strankama ne mora značiti, ali razgovarate i imate danas ljude koji su bili unutar tih stranki koji su bili alfa i omega tih stranaka. Možda danas ovi zastupnici koji ovdje sjede, najmanje su se pitali i nisu se pitali nikako. O onom vremenu koje vama smeta,o onom vremenu koje vama smeta i mislili smo da možemo i da trebamo urditi nešto. Evo, ja vas pozivam, jer ćete izabrati imate većinu, pozivam vas da dođete u moju izbornu jedinicu, a to je Hercegovačko-neretvanjska županija i Zapadna Hercegovina i da povedete te ljude koje danas izaberete i neka kažu, da ovo što misle neka kažu da nije neko drugi u pravu, neka kažu da su oni izbor, da su oni rezultat volje hrvatskog biračkog tijela na tim, ili rezultat volje te biračke jedinice, ukoliko nisu u stanju, onda smo u zabludi i onda smatramo da idemo jednom stranputicom i zbog toga nećemo glasovati, a pogotovo još što jedan dio tih ljudi i imamo indicije, a vezano je za ove izvješće za koje smo tražili danas da se vodi o njemu rsprava i nećemo glasovati, jer smatramo da je ovo, u istinu, na ovaj način još jednom pokušaj majorizacije hrvatskog naroda. Hvala.
Zahvlajuejms e poslaniku Grabovcu. Krivi navod poslanik Damir Mašić. 46
Uvaženi predsjedavajući, članovi Predsjedništva, Vijeća ministara i dragi poslanici, naravno i sve kolege iz medija. Prije svega, ja shvatam ovo od gospodina Grabovca ovo njegovo obraćanje kao politički marketing, i uopšte nije istina da je SDP bošnjačka stranka.To se možete uvjetiti ako pogledate nacionalnu pripadnost nas devet zastupnika ispred stranke, koja je najjača u ovom parlamentu. Na svim nivoima vlasti, također, možete pogledati i, apsolutno, tvrdim da definitivno niste u pravu i da je ovo samo još jedan politički marketing.
Zahvaljujem se poslaniku Mašiću. Replika, poslanik Grabovac.
Ja sam kazao dvije bošnjačke stranke, s tim da sam kazao da je većinska bošnjačka stranka SDP, ne čisto bošnjačka 90% sam rekao ili 80 ne znam ni ja, ali mislim da je 90% bošnjačka stranka i ja mislim da uopće od toga ne treba bježati. Prema tome, uopće nije taj dio sporan. Pogledajte strukturu, odnosno biračko tijelo, članstvo SDP, pa ćete vidjeti čija je stranka.
Hvala vam. Poslanik Adem Borić. Borić imate rijieč. Odustali ste. Da li se još neko javlja za riječ? Poslanik Bjelobrk.
Za očnu dioptriju postoji specijalista, to vrlo dobro znamo kako se ovdje da kažem da se završi posao, za problem političke dioptrije, već je problem malo teži. Kolega Grbovac izaziva stalno ovu vrstu polemika, gdje bih ja sad njega trebao da uvjeravam u moju političku opciju. Ni na kraj mi pameti, naprotiv, ja respektujem vaš politički izbor i trudim se da u ovom parlamentu imate sva ista prava u najmanju ruku kao i ja. Mogu li definitivno i zbog javnosti i zbog vas i svih sličnih da vam kažem da ja kao član SDP-a nemam uopšte taj stepen političke volje o kome vi govorite. Potpuno gledam drugačije politički na svijet, nego vi, i da u tom smislu, možemo mi ostati ovdje. Što se tiče razgovora, hoćete do zore, ali kao što vi naravno sjajno radite svoje pravo da napravite politički izbor, dozvolite i meni da ga i ja radim. U tom smislu kada dođe do ovakve god konstalacije, imam prvo da se programski opredijelim, da neću sa tom vrstom političke volje da se družim kada je u pitanju izvršna vlast. U zakonodavnoj stvari stoje drugačije. Prema tome, možemo razgovarati da li konstitucija Vijeća ministra, izvršnih organa i svega onoga što čini izvršnu vlast, jeste na liniji jednakoprvnosti po ustavnim elementima. Da li ima dovoljno Hrvata u konkretnom slučaju ili bilo koga drugog, aposlutno sam za tu vrstu razgovora i vrlo da kažem da nijansiram u toj mjeri, ali da sebe neko predstavlja ekskluzivnim predstvnikom nekog naroda, bar mene predstanite više uvjeravati i moja vrsta ne pripadanja politici koju vi zagovarate, nema veze sa mojim odnosom, kvalitetnim odnosom prema hrvtskom narodu. Možemo li bar jednom se, ne moramo, narvno da se nećemo složiti, ali možemo li se bar jednom kolega Grabovac razumjeti oko toga, kao što ja ne mislim da vi zbog svog političkog određenja želite bilo koga 47 min... drugog na svijetu, nego narpotiv, pretpostvljam da ćemo obadvijica kao dva slobodna čovjeka koristiti to demokratsko pravo izbora političkih opcija, ali onda budimo svjesni da kažem i na određene vrste reperkusija šta kome kad kome pripada zavisno o izbornom rezultatu. Ja želim vjerovati u program Alijanse i javno kažem, trudit ćemo se da budemo bolji, recimo za ono što vi ovdje otvarate kao problem prema hrvatskom narodu nego kao što ste vi HDZ-a, to je prava istina.
Gospodo zastupnici, mi smo ovdje danas da radimo da nešto stvaramo, da se toleriramo i da budemo konc... Ako nama aktualni predsjednik Ministarskog vijeća za našu stranku kaže da sa njom neće surađivati ili da sam nacionalnim ili nacionalističkim strankama neće surađivati koje odražavaju volju 50-60% naroda Bosne i Hercegovine, onda mi se pitamo što to znači. Je li to diplomatski umno, je li to ... i je li to diletantizam? Jer to iz obične kurtoazije, iz običnog diplomatskog kodeksai manira to se ne smije reći gospodine Lagumdžija. Ja sam rekao ovdje gospodinu Tokiću, vi to znate nazad deset mjeseci. Ako vi komunisti ili SDP dobijete izbore ja ću biti lojalan i ja sam i sada lojalan. Ja ću vas poštovati kao predsjednika Ministarskog vijeća, ali ne podnosim SDP i tekovine komunizma, jednostavno ne podnosim. Imam razloga i nikad neću podnositi, ali kažem hoću da budem legitimist, hoću da budem čovjek, hoću da surađujemo, jer ovaj narod BiH, bez obzira da li su to Bošnjaci, Srbi, Hrvati itd. ipak tražim da nešto stvorimo da se nekako ponašamo. Ja mogu, vi možete mrziti pojedinu stranku, ali ako iza stranke te stoji toliki i toliki ik i ipsilon glasača i to potencijalnih i pametnih, onda znači ja to mrzim ili prezirem stranku ili pocjenjujem ja samim tim pocjenjujem tu masu ljudi. Što to znači? Je li to demokratično? Je li to europski, je li to civilizacijski? Nije, i to vi to eksplicite naglašavate. To je npr. na zapadu kod naših susjeda isto tako ustaljeno neke nacionalističke stranke, a kad bismo mi sad vadili te komprire iz vatre, odnosno korijenje pokazivali, onda treba znati koje su ekstremističke stranke, koje su totalitarističke stranke, koje su stranke činile kakvo zlo itd. ali nije ovo mjesto. Ovo je mjesto da budemo civilizirani i da radimo i da nešto stvaramo i da se kao takvi ponašamo. Vi koji ste izabrani, vi sad isto predstvljate i mene. Vi predstavljate i glasače i HDZ-a kao takav. Vi morate prema tim ljudima da budete predosjetljivi i dobrohotni. To nema druge, ili ćemo mi onda nešto drugo raditi. A što ćemo mi to raditi. Ima ljudi koji ovdje misle da se netko nekoga boji. Ne. To je otpalo. To je sasvim otpalo. Mi možemo samo surađivati i da budemo ljudi i da gradimo BiH kao takvu kao državu. Ništa više i ništa manje, a to igrati se nećemo sa nacionalističkim strankama nećemo surađivati, nećemo ovo, nećemo ono, pa šta to znači, to je stvaranje samo jedne zatrovane atmosfere i ništa drugo. Toliko i hvala.
Zahvaljujem se poslaniku Bakoviću. Replika Grabovac.
Imam, znamo mi da određuje se Hrvati, ali ne oni u istinu koji žele Hrvati, volju hrvatskog naroda. Samo znamo, zna se uzimati kad je u pitanju porezi, onda s tih prostora trebaju doći sredstva ovamo, a kad trebaju s tih prostora doći oni koji su stvarno volja hrvatskog naroda, onda nisu potrebni onda ćemo naći nekog drugog. 48 Prema tome, ne možete to pripisivati HDZ-u, možemo govoriti o pojedincima. A pojedince gospodo iz SDP imate vi danas i to jasno i glasno kažem i oni to dobro znaju i svi međusobno se dobro znamo. Sa ove govornice koji god hoće od njih neka pokuša sa mnom o tome, rastvorit ćemo čitavu povijest pa ćemo pitati je li to u istinu volja hrvatskog naroda, ko je vodio hrvatski narod. Ako je HDZ pogriješio, je li može pogriješiti narod?Ne može. Ne može narod. Kako isti mogu sad ponovo i predstavljati u ime hrvatskog naroda a nemaju volju. Ja bih poštovao da bilo koja partija ima preko 50% volje hrvatskog naroda, ali 2-3% volje hrvtskog naroda i pozivati se na hrvatski narod, ja mislim da je to nešto što ne graniči sa nečim normalnim, nešto što ne može uoćpe dati jednu svjetliju budućnost. Je li to znači da treba kazati ovi ostali, zato što je HDZ, hrvatski narod dao je potporu HDZ-u i on cijelih nevolja zbog toga šo pojedinici u HDZ-u ne valjaju ili nisu valjali. Otkud to nekome pravo? Ne može se uništiti jedan narod, ne možete stvoriti BiH bez hrvatskog naroda. Prema tome, oni koji hoće i oni koji pokušvaju takav dio i koji hoće kroz različite opcije i različite formule ili pripremanjem različitih ustvnih komisija na razini Federcije BiH, radi kompromisa u Alijansi, ja vam tvrdim da ćete pogrešnim putem otići i nije dobro. Nije dobro i neće više biti snaga koje će moći vratiti ponovo ovdje. Nije dobro, jer to je kršenje Dejtona, to je dokonstutiranje hrvtskog naroda i pokušaj majorizacije, uz pomoć pojedinaca koji nemaju legitimitet hrvtskog naroda i ako otvorimo i pitanje Dejtona,ispred hrvatskog naroda nije imao niko ni legaliteta i legitimiteta njegovog potpisa, a otvorit ćemo i to pitanje. Ko je mogao kazati da ću ja živjeti u BiH takvoj i takvoj, ako mene nije pitao. Koje su to bile legalne institucije koje su mogle ili legitimni predstavnici koji su mogli potpisati i koji su mogli uopće pregovarati, zato pokušajmo pomiriti stvari.Pokušajmo pomiriti stvari da pomjerimo i legalitet i legitimitet. Ništa neće se dobiti lomljenem preko koljena i pokušajem održavanja fotelja, ništa se neće dobiti i ja pozivam vas gospodine predsjedavajući, uzmite predstavnike hrvatskog naroda koje imate u Ministrskom vijeću, dovetite ih u moju izbornu jedinicu i neka se obrate narodu i kad to urade, od člana Predsjedništva pa dalje, također, i njega pozivam,neka se obrate i neka kažu. Kad to urade, kad budu prihvaćeni od naroda, zasigurni budite da ćete uspjeti i da nećete imati problema. Hvala.
Zahvaljujem se poslaniku Grabovcu. Poslanik Banjac.
Poštovana gospodo, nisam ja izašao da negiram vaše želje, vas 22 ponavljam 22 poslanika. Vi imate legitimno pravo da izaberete koga hoćete, ali imam i ja legitimno pravo da kažem istinu. Vi gospodo danas imate ovdje ministara i za koje stoji toliki broj birača i simpatizera da bih mogao pozvatina ručak sviju. Vi gospodo zanemarujete da je 65% predstavnika srpskog naroda i 95% predstvnika hrvatskog naroda danas majorizovano. Radite tako. Samo nek se zna. Nek se zna šta radite, jer ja mislim da je ovdje praksa produkovanja krize u BiH. To je praksa. Radite vi to, neka je na zdravlje narodu ovo što se danas događa, a ja sam siguran da ćete vi, već sada na sljedećoj tački kao Alijansa vidjeti hoćete li donositi zakone gospodine predsjedavajući, vi ste sada predsjedavajući, ja vam želim uspjeh, stvarno želim vam uspjeh. Ja nisam za vašu opciju. Ne podržavam, ali bih bio srećan kada bi ova opcija ili bilo koja druga pokrenula BiH iz ovog mrtvila iz ovog jada iz ovog čemera ka životu. Nama svima treba život. Nemamo mi kud na drugu stranu. Ovdje nam je 49 živjeti. Gospodo, ne mogu da prihvatim a da ne kažem da vi danas predsjedavajući predlažete za ministra gospodina Zubaka. Recite mi njegovu prošlost u ovom ratu, šta je bio, gdje je bio, recite mi gospodine, treba li on da odgovara, bar komandno ako ne drugačije i on danas treba da zastupa ljudska prava u BiH. Je li to koncept SDP-a gospodine predsjedavajući? Je li to koncept gospodo koji ste glasali, vaš, neste li vi za taj koncept. Ja podsjećam sve vas koji ćete sada dići ruku, naravno, demokratski da pročitate tekst. Ako nemate daću vam ja. Šta je gospodin Zubak izjavio u jednim novinama da je on davno tražio ukidanje entiteta i to doslovno citiram. Gledam vas u oči. Ja nemam čega da se sramim gospodine. Ako vi nemate, drago mi je. Tražili ste ukidanje entiteta. Zagovarate ukidanje onoga što je krvlju stvoreno na ovim prostorima. Zagovarate protiv onoga što je međunarodna zajednica ovdje prihvatila kao neminovnost i hoćete da zastupate ljudska prava. Neka vas biraju. Sretno vam bilo. Ali, zapamtite, tražit ću ja i dalje i vašu i odgovornost svih drugih, koji su u jedno vrijeme predstavljali neke politike koje su danas na provjeri. Ja nisam predstavnik bio tih politika, niti sam ih zagovarao. Ja sam ponosan na svoje djelovanje kao političara. Ne znam da li ste vi gospodine Zubak. Hoću da vam kažem gospodo, nastavite li tako, teško nama i da li je to put ka suživotu i pomirenju.
Zahvaljujem se poslaniku Banjcu. Da li se još neko javlja za riječ? Hvala vam. Završavamo diskusiju. Da li ima predsjedavajući Vijeća ministra? Izvolite.
Zahvaljujem se gospodine predsjedavajući i gospodo članovi Predsjedništva, kao što sam u skladu sa Poslovnikom član 92.2. govorio po tački prethodnoj, sada u skladu sa Ustavom poglavlje V član 4.odnosno Zakon o Vijeću ministara, usvojen na prošlom sazivu ovog parlamenta, kada smo mi bili parlamentarna manjina, koji smo sada većina, po tom zakonu u skladu sa članom 6. ja sam pred vas iznio prijedlog. Sada se ponaša moje obraćanje u skladu sa Poslovnikom član 92.3. a ukoliko neko ima primjedbi, mogu se pozvati na članove 53.4. naročito na član 139.d) koji govori o tome da Vijeće ministara, to nemojte zaboraviti može intervenirati u svakom trenutku u raspravi. Međutim, nema potrebe za tim, jer se radi o jednom gestu političke dobre volje. Ja ću sada govoriti, zaista, diplomatskim riječnikom i ja sasvim razumijem ljude koji su sa opozicionih stajališta govorili ovo što su govorili i ja ću govoriti, čuvajući dignitet i ljudi s kojim zajedno želim da radim i institucije koju predstavljam. Ponavljam još jednom. Sam ću se potruditi da uzmem manetogram da pošaljem ljudima koji su diskutirali. Sad ponavljam ako niste čuli. Dakle, ja nisam rekao da neću da razgovaram sa strankama ni sa jednom, čak sam jednoj stranci obratio se, gospodinu Spasojeviću, spominjao kako hoću da razgovaram. Naprotiv, hoću i mi uvijek hoćemo. Mi smo dužni da nećemo da razgovaramo, ali sam jasno rekao da kad je u pitanju konstituiranje izvršne vlasti SDP nije bio spreman ni ’96. ni ’98. kao što niste bili spremni ni vi sa nama da razgovarate ni ’96. ni ’98. sasvim logično da niste bili spremni jer nismo ni mi. Što je imalo razloga to. Za bilo kakvu vrstu te veze potrebne su dviej strane. Mi ponavljamo još jednom, želim, ja vas pozivam da razgovaramo, da sarađujemo da na svakom konkrtnom projektu budemo zajedno što je moguće više, ali dozvolite u izvršnoj vlasti ima svaka prava legitimno pravo da nakon što ima parlamentarnu većinu u skladu sa Ustavom jedne zemlje, da formira vlast sa onim sa kim želi. Bilo bi licemjerno da vam sada kažem, zar ne bi bilo 50 licemjerno da smo razgovarali sa vama. Pa kao koga bi dali, pa vi to kažete, pa mi kažemo to nam se ne sviđa. Ne, nema veze. Vi imate odlične ljude i vi ste jako kvalitetni poslanici – zastupnici, veliki broj vas. Bolje se često klasirate nego mi sa idejama koji smo lošije od naših, ali to je sve dio parlamentarne igre na koju se moramo, dakle, još jednom govorim, dužan sam, također reći, da ja ne mrzim ni jednu stranku, čak ne mrzim ni jednog čovjeka. U meni to jednostavno više ne može stati, čak i kad bih htio. Nikad nisam imao potrebu da to radim. Moramo svi, i zato molim vas, nemojte jedni drugima da koristimo takve riječi u kojima jedni drugima ovdje ad- hok mrzimo stranke – narod nema to. Ja vam odgovorno u svoje ime kažem niti mrzim ni jednu stranku čak ni jednog čovjeka koliko se god s njim ovdje ne slagao, ali sam dužan reći, radi politika koje su na provjeri. Postoje politike koje su na provjeri u Hagu i mi smo rekli da ćemo vrlo jasno i precizno sarađivati sa timinstitucijama i trebaju da na tim mjestima te politike budu provjerene. Te politike moraju otići i to je za nas vrlo jasno i čisto. Dužan sam reći radi grubih riječi, zaista diplomatski, izvinjavam se, ovo je trenutak kad bih volio da sam opozicija pa ću diplomatski reći, ali zaista svako poređenje nas sa Slobodanom Miloševićem, tako poređenje ljudi u Alijansi sa Sejdom Bajramovićem, najblaže rečeno neukusno. Makar tu malu jednu riječ ću upotrijebiti. To što ste sad rekli kolega Grabovac čak više nije ni neukusno, čak više nije ni neukusno, čak postaje dekutantno, nepristojno. Vidite i dužan sam reći da to nije u redu. U krajnjem slučaju ja sam danas, prvo sam jednom čuo pa onda sam vidio kako ponavljate. Čuo sam i vidio čudo. Tri manjine, tvrdite da ste vi tri većine. Svaka većina tog naroda i kad sastavite tri većine, a mi kao predstavljamo tri manjine, sad kad se sastanu te tri vaše većine i sastanu se tri naše manjine, sad ćete vidjeti čudo. Petnaest dana ste ovdje za ovom govornicom govorili da se kupimo da idemo da treba da podnesemo ostavku, da ste vi novi da smo mi stari itd. čuo sam o čudu sad. Eto što kažu, meni je rečeno, držim ti ders.Eto slušao sam to ponovo. Eto sad ćete vidjeti čudo. Kako tri manjine, kad se saberu su veće od tri većine, koje se saberu i opet ću vas slušati po poslaničkim pitanjima, jer opet po Poslovniku, Ustavu, zakonu kako sam naveo po članu 92.3. ja vam se zahvaljujem u ime kandidata na vašem glasanju, kako onima koji su protiv, tako onim koji su za i onima koji su suzdržani i ponavljam još jednom mi ćemo svi i mi i ja inama kojima ste rekli da smo Miloševići i Bajramovići i svi ostali čak i ljudima kojima ste rekli da ste, kako je ovdje rečeno, ne može narod pogriješiti. Tačno, ne može. Može stranka. Pogriješio HDZ i ljudi otišli iz HDZ-a. Kad pogriješi njihova stranka ljudi otišli. Neki će ljudi otići iz moje stranke kad pogriješim itd. to je bio parlamentarne igre. Dakle, ovo je odgovor na vaše pitanje i poziv još jednom da sarađujemo u interesu građana ove zemlje u interesu sva tri jednakopravna naroda, a ja vas pozivam da odgovorite svojim biračima za što u tim županijama niste konstituirali vlast u skladu sa rezultatima izbora kad vam niko nije smetao i što mene zovete da idem tamo a mjesecima ste opstruirali i niste konstituirali vlas sa biračima kojima ste odgovorni. Niko vam tamo nije smetao i kad bude i kad dobijem poziv od vašeg župana, predsjednika kantona – županije, ja ću kao ministar vanjskih poslova i kao predsjedavjaući Vijeća ministara vrlo rado doći i samo dajte temu. Ja želim da radim na dobrobit svih ljudi ove zemlje a ne samo 20% ljudi koji su glasali za stranku kojoj ja pripadam. Naprotiv, dužan sam da radim u interesu svih. Ja vam odgovorno kažem, želim da sarađujemo, želim da se dalje komunicira, želim da radimo za dobrobit svih ljudi i ja vas pozivam da touradite i pozivam vas da se suzdržite tih ljudi kojima se sudi u hagu zajedno sa njihovim politikama i poređenjem bilo koga od nas sa njima i sa njihovim istorijskim piunima. Ja vam se zahvaljujem gospodine predsjedavajući ... 51
Hvala vam. 67.tačka 3. Okej.
Ne dozvoljavam da se u mom prisustvu 65% glasačkog tijela u RS naziva manjinom i da se to zove čudo.
Još jedan netačan navod. Poslanik Ljubić, zamjenik predsjedavajućeg.
Uvaženi zastupnici, uvažena gospodo iz Vijeća ministara, ja sam mislio da ne diskutiram ni o a ni o b u interesu da ne kompliciram stvar, u interesu u prvom redu građana BiH i sada i u interesu BiH i građana BiH, molio da ubuduće ne koristimo ove kombinacije ovih većina i manjina. Zna se većina i manjina. Ako ćemo gledati zstupnike iz reda Hrvata, pogledat ćemo samo iz kojih su stranaka i sabrat ćemo i vidjet ćemo gdje je manjina a gdje je većina, ali meni je važnije da i ovo Vijeće ministara, bez obzira ne moram ga ja podržati, ali meni je drago da uspije, jer za 8 mjeseci, poslije dolazi novi i ja se nadam da će tada biti drugačije i koncept da će se prihvatiti da jednostavno i to Vijeće ministara podrži malo veći broj. Znači,protiv sam teških riječi, jer bih odmah posumnjao, govori se o većinama i manjinama. Znamo mi da je neko poslije ovih izbora 2000.pravio i većine i manjine i krojio i u krajnjem slučaju jesmo ovdje gdje jesmo, zato što je neko jednsotavno sabirao i oduzimao glasove i dijelio mandate. Ja zato kažem, bez obzira i ako ne podržim Vijeće ministara ja njemu želim uspjeh, svakako u interesu svihf nas koji živimo u BiH i koji BiH želimo kao svoju domovinu i koju smatramo svojom domovinom, ali kažem vama još jednom na savjest, vodite računa o svim krajevima o svim grđanima o svim narodima, jednostavno u interesu, jer vi ste, bez obzira podržali ili ne podržali vas, vi ste Vijeće ministara koje mi trebamo respektirati i koje će nam predlagati zakone i ja smatram da trebate dobro razmisliti kakav izborni zakon ponuditi, baš u smislu ovoga da ne bude većina i manjina, jer ja kažem većina, kad se gleda s jedne strane može uzeti i drugačije metode rada, mimo ovih koje mi uzimamo, zato kažem, vodite računa, vi ste naše vijeće ministara, bez obzira ko će vas podržati.
Poslanik Grabovac, ima li potrebe?
Meni je žao što je izazvano ovo, ali gospodine Lagumdžija vi ste izazvali čitavu ovu buru, s tim što se spomenuli kad je u pitanju stranke, jer se ja ne osjećam krivim i ne osjećam krivim stranku i zbog toga je taj dio i morate znati da nije manjina. Hrvatski narod dole nije manjina i ne treba ga u kombinatorici bilo kakvoj stavljati i gdje će i hoće li biti manjina ili neće biti manjina. Drugo, ne trebam ja vas pozivati, vi valjda imate po svom progrmau obilazak ili vaši resorni ministri obilazak prostora, pa i prostora županija gdje je moja izborna jedinica i ja se nadam da ćete skupa doći tu, s obzirom na aktuelnu političku situaciju, 52 pa i ekonomsku tešku situaciju, koja se nalazi. Moja uloga koliko bude trebala kao zastupnika ja stojim na raspolaganju, a kad je u pitanju Hag, čuvajte da ne bi neko iz vaših ministarstava se našao u Hagu i vjerovatno hoće, a ne trebate se bojati kad je u pitanju ovaj dio o kojem ja govorim.
Zahvaljujem se poslaniku Grabovcu. S ovim su intervencije i netačni navodi završeni. Ja vas pitam ko je zato da se odobri imenovanje Vijeća ministara BiH. KO je za? Hvala vam. Ko je protiv, da se ne odobri? Hvala vam. Ima li neko suzdržan? Zahvaljujem se na ovom prvom krugu glasanja. Možemo saopćiti rezultate. Od prisutnih 40 poslanika za je glasalo 22 – protiv 13 – suzdržano 5 poslanika. Nužno je provesti entitetsko glasanje. Ko je sa područja RS za izbor Vijeća ministara? Hvala vam. Ko je sa područja Federacije za izbor Vijeća ministara? Također, imamo da je sa područja Federacije za glasalo 15 – sa područja RS glasalo za 7 – što mi omogućuje da konstatujem da je predloženi sastav Vijeća ministara odobren od strane Predstavničkog doma i ja im želim uspješan i sretan rad u narednom periodu i u tom kontekstu očekujemo radikalno značajnije rezultate na dobrobit i građana i naroda BiH. Kolegij predlaže pauzu do 16.30. [[PAUZA]] Nastavljamo rad 12.sjednice Predstavničkog doma tačka 3. Ad. 3. Izvještaj Komisije Kolegija o nastojanju za postizanje saglasnosti o amandmanima na Prijedlog zakona o izmjenama i dopunama Zakona o izbjeglicama iz BiH i raseljenim osobama u BiH Kolegij je radio kao komisija i imate pred sobom izvještaj. Ja sam uvjeren da ste dobili i Kolegij nije postigao saglasnost oko ova tri amandmana Komisije za ljudska prava i izbjeglice. U tom kontekstu, sasvim je jasna poslovnička odrednica, ide se ponovo na glasanje o tumačenju, ide se na glasanje po entitetima i ukoliko najmanje dvije trećine sa područja svakog entiteta bude protiv, jednostavno amandmani nisu usvojeni. To je sasvim jasna pozicija i u tom kontekstu, prošli put smo imali poslaničku većinu ali nismo imali entitetsku većinu. Pošto izvještaj je sasvim jasan. Kolegij se nije mogao usaglasiti i možemo preći na akt glasanja. Ko je protiv sa područja RS da se amandman I Komisije za ljudska prava i izbjeglice koji predviđa da se član 2. Prijedloga zakona briše. Ko je protiv? Pitamo ko je protiv sa područja RS? Ko je protiv sa područja Federacije BiH? Hvala vam. Znači, sa područja RS imamo 10 poslanika koji su glasali protiv ovog amandmana I i u tom kontekstu dvije trećine je 10 amandman nije prošao. To je amandman I. 53 Amandman II koji kaže. Da u članu 5.na kraju 2.stavu dodaje nova rečenica koja glasi za prvih šest mjeseci povratnicima se obezbjeđuje naknada u visini prosječne mjesečne korpe po članu domaćinstva. Mi smo to napisali u izvještaju. Inicijativa,kako da ne i ljudski i moralni i svaki drugi odnos i odgovornost prema tim ljudima, nije sporna Predstavničkog doma. Sporno je finansijski inžinjering odnsono sredstva kojim bi se obezbjeđivala takva realizacija ovog člana amandmana II i u tom kontekstu mi smo stavili svoje mišljenje ovdje. Idemo na glasanje, ali predsjednik Komisije ako ima nekih dodatnih argumenata da ga pustimo. To je činjenica. Predsjedniče Komisije samo je glasanje ovdje. Završili smo raspravu, sve o amandmanima smo rekli itd. Ko je protiv da se amandman II sa područja RS usvoji? Ko je protiv sa područja Federacije BiH da se amandman II usvoji? Niko. Opet konstatujem da je protiv 11 poslanika sa područja RS i da amandman II nije usvojen. Amandman II član 12. Prijedloga zakona se briše. To je, također, bio amandman III Komisije za ljudska prava, imigracije, izbjeglice i azil. Ko je protiv sa područja RS da se ovaj amandman usvoji? Ko je protiv? KO je protiv sa područja Federacije BiH? Nema niko. Konstatujem da je, također, 11 poslanika sa područja RS bilo protiv ovog amandmana i u tom kontekstu konačno amandman III Komisije za ljudska prava, imigraciju, izbjeglice i azil nije dobio potrebnu većinu Predstavničkog doma i u tom kontekstu amandman nije usvojen. Možemo sada preći u cjelosti na izglasavanje Zakona o izmjenama i dopunama Zakona o izbjeglicama iz BiH i raseljenim osobama u BiH, normalno akceptirajući ovo izjašnjavanje prethodno. Ko je zato da se ovaj zakon usvoji? Ko je za? Ko je protiv ovog zakona? Ko je suzdržan? Hvala vam. Moramo provjeriti entitetsku većinu. Ko je sa područja Federacije da se ovaj zakon usvoji? Ko je sa područja RS da se ovaj zakon usvoji, ko je za? Imamo identičnu situaciju. Imamo osjećaj kao i prošli put. Od 38 prisutnih poslanika za zakon je glasalo 24 protiv je bilo 11 – suzdržano 3. Entitetsku većinu nije dobio. Bilo je za sa područja Federacije 21 i sa područja RS 3. Znači, zakon nije dobio entitetsku većinu i ponovo ima ista situacija,znači da ide na usaglašavanje na nivou Kolegija Predstavničkog doma Parlamentarne skupštine BiH. Hvala vam na ovom izjašnajvanju. Prelazimo na tačku 4. Izvolite predsjedniče. 54
Uvaženo predsjedništvo, uvažene kolege, ja znam da nije uobičajeno da se poslije glasanja o tome da li je, kad bude završeno glasanje da se govori o tome, ali ja zaista ne mogu a da ne kažem ono što osjećam duboko u svojoj duši. Mi smo imali priliku da donesemo taj zakon koji ljudi prognanici čekaju ko žedan vodu u pustinji. Međutim, nema dovoljno političke volje da se to uradi kako treba. Komisija za ljudska prava je na svoje dvije sjednice prvi put jednoglasno, drugi put sa sva glasa protiv donijela ove amandmane. Ja sam i prošli put rekao i sad ću ponoviti. Amandman o korpi minimuma egzistencije za šest mjeseci povratniku znači mnogo. Ja znam da je ministarstvu i Vladi lakše da nema te korpe i znam da je ministru najlakše zagrbiti iz budžeta i obezbijediti i biti miran. Ali, nije mi jasno da se ne može naći i potruditi dodana sredstva, pošto ja znam, ja znam da je bilo donatorskih konferencija i da je bila pripremljena i donatorska konferencija u Do..... i da je dole bilo pripremljeno da se dobije oko 132 miliona dolara. Poslije odlaska delegacije dole dobilo se 10 je li to ono što Alijansa donosi kao promjene, ja to moram pitati. Evo, vidite, poslije imenovanja novog predsjedavajućeg Ministarskog vijeća, prvo glasanje u Alijansi, pada na Alijansi glasanje. Jeste li vidjeli sad. Ja hoću da kažem da mi je žao, žao mi je zbog prognanih što nismo u situaicji da za dobro građana BiH uradimo ono što treba i ne funkcioniše ono što je prije pola sata proglašeno treba da funkcioniše.
Uzimam vam riječ i doviđenja.
To nemate pravo, ja sam završio, a nemate mi pravo uzeti riječ kad sam ovdje.
Ne možete iskorištavati dobrotu i jednostavno odgovornost ovog kolegija. Ad.4. Prijedlog zakona o međunarodnom i međuentitetskomi drumskom prijevozu – prvo čitanjue Imamo li izvještaj komisije? Imamo. Otvaram raspravu – prvo čitanje o principima i pos... ovog zakona. Predsjednik komisije Lozančić.
Gospodine predsjedavajući i gospodo zastupnici, ja ću biti dosta kratak, obzirom da su svi zastupnici dobili izvješće Komisije, a ranije su dobili zakon, Prijedlog, Nacrt zakona, odnosno Prijedlog zakona o međunarodnom i međuentitetskom cestovnom prijevozu. Moram vam reći da je u Parlamentarnu skupštinu 11.5. došao Prijedlog zakona o međunarodnom i međuentitetskom cestovnom prijevozu od strane predlagača Vijeća ministara, da je Ustavno-pravna komisija razmatrala zakon i utvrdila da postoji valjana ustavno-pravna osnova za donošenje navedenog zakona. Komisija za promet i komunikaicje sastala se 9.i 10.7. i razmatrala predloženi zakon. Zaprimila je amandmane od zastupnika Abdurahmana Malkića 31 amandmani 55 u radu Komisije usvojeno je 18 amandmana koji su priloženi u izvješću. Isto tako, moram napomenuti da je u roku došla i dva amandmana od strane Kluba poslanika PDP-SND-SD-DSP- .... iz Republike Srpske. Ovaj zakon je već duže bio u proceduri i on je i u ranijem sazivu dolazio na Zastupnički dom i ni jednom nije dobio zeleno svjetlo i nije kao prijedlog usvojen u ovom domu. Ovaj put Komisija je učinila sa svoje strane sve da on ide u raspravu i ja bih time i završio, obzirom da svi imaju izvješće.
Zahvaljujem se predsjedniku Komisije. Otvaram raspravu po provom čitanju predmetnog zakona o međunrodnom i međuentitetskom drumskomp rijevozu. Ko se javlja za riječ o principima.
Dame i gospodo, u svakom slučaju podržavam inicijativu da se donese jedan ovakav zakon, zakon koji tretira problematiku a koja uopće na nivou države nije regulisana. Imamo slučaj da u BiH ulaze po raznim osnovama razno-razni prijevoznici – iz BiH naši prevoznici manje-više ne mogu izaći, izuzev ako nemamo, eventualno, neke bilateralne sporazume sa nekim od država. Pogotovo to je slučaj sa prijevozom, prijevozom robom. Da bis e naša država integrisala u unutrašnje tržište Evropske Unije a što nam je svima cilj, odnosno da bi pristupili Vijeću Evrope, neophodno je da i, pored drugih zakona se donese zakon o prijevozu u cestovnom, odnosno drumskom saobraćaju, kako unutrašnjem tako i u međunarodnom, normalno koji neće biti suprotan direktivama. Međutim, čini mi se da ponuđeno rješenje izlazi malo iz okvira direktiva evropske ekonomske zajednice a prije svega direktiva po osnovu kojih se može ući u evropsko zajedničko tržište. Prije svega direktiva koje se odnose na odobrenja za zanimanje cestovnog prevoznika robe i direktiva 7-4/5,6,2 Evropske zajednice o odobrenju zanimanja cestovngo prevoznika putnika o domaćem i međunarodnom prijevozu. Naime, pokušava se mimo evropskih standarda u domenu ispunjavanja uslova omogućiti nekom da se bavi prometom kako međunarodnim tako i domaćim. S tog aspekta sam ja na predloženi zakon uložio 31 amandman, gdje sam pokušao približiti par nekih standarda, u skladu sa ovim direktivama, a čini mi se da predlagač nije imao dovoljno ni vremena, odnosno nije obratio dovoljno pažnju na te ponuđene amandmane, s toga me i ne čudi da mi danas ovdje i nemamo nikoga u ime predlagača. Imamo prisutne članove Vijeća ministara, čini mi se da niko nije prije mog obraćanja sa Komisije uzeo riječ da obrazloži osnovne elemente zakona. Ja ne bih sad elaborirao sad ove moje amandmane, ali eto tražim da predlagač, vjerovatno je imao priliku da vidi, odnosno vi da pročitate amandmane i tražim od Kolegija da Komisiji kojoj sam ja poslao amandmane da ih jednsotavno preuzme od Komisije a ja i dalje ostajem kod svih 31, bez obzira što je Komisija na kojoj sam i ja bio prisutan, prihvatila nekih 17-tak. Smatram da ima tu još minimalno, bar, 7-8 amandmana koji su neophodni da se prihvate kako bi ponuđeno zakonsko rješenje imalo svoju konačnu svrhu. 56
Zahvaljujem se poslaniku Malkiću. Poslanik Banjac.
Poštovana gospodo veoma kratko, Prijedlog pomenutog zakona ne uvažava realnost, da u RS imamo ministarstvo za saobraćaj i veze, to se posebno odnosi u ovom zakonu, Prijedlogu zakona, kad je u pitanju izdavanje licenci i izdavanje, da kažem dovođenje prevoznike u situaicju daljnjih bespotrebnih troškova. Činjenica da se i ovim zakonom, kao i nekim ranije podnesenim, bez obzira na uvažavanje stanja da postoje ministarstva na nivou entiteta, pod svaku cijenu želi prenijeti ingerencije na nivo BiH, dok se tekst zakona ne usaglasi sa postojećom organizacijom Vlade RS i Savjeta ministara BiH, Klub poslanika SDS neće moći glsati.
Zahvaljujem se poslaniku Banjcu. Mi imamo ovdje predstavnike Vijeća ministra. Da li ministar za civilne poslove i komunikacije osjeća potrebu da kaže nekoliko riječi?
Savjet ministara je dostvio Parlamentu zakon koji je usaglašen na radnoj grupi koja je bila tako sastavljena da su u radnoj grupi učestvovali predstavnici entiteta i jednog i drugog entiteta. Naravno, bilo je duže vremena ovo usaglašavanje trajalo, imalo se u vidu i postojeća struktura u BiH i u jednom i u drugom entitetu, ali se smatralo da jedan ovakav zakon treba donijeti na nivou BiH i postignut je visok stepen saglasnosti. Predloženi amandmani koji su od poslanika upućeni, Komisija je razmatrala i mi smatrmao da možemo prihvatiti one amandmane koje je Komisija prihvatila i predložila Parlamentu. Znači, mi ostajemo pri predloženom zakonu i prihvatamo predložene amandmane koje je Komisija prihvatila. Hvala.
Zahvaljujem se gospodinu Ministru. Poslanik Damir Mašić.
Želim samo da gospodinu Mirku Banjcu kažem da u članu 3. Ustava BiH u nadležnostima i odnosa između institucija BiH i entiteta pod tačkom I) u nadležnostima institucija BiH stoji i regulisanje međuentitetskog transporta.
Poslanik Banjac, replika.
Razumijem ja potrebu da ljudi govore, ali nisam ja govorio ovo o čemu dečko govori. Dečko je pročitao jedan dio teksta, ja to razumijem, ali uvaženi poslaniče, ja 57 sam govorio o problemu odnosa između ministarstva na nivou Vlade i tog utemeljenja koji je u organizaciji Vlade prisutan RS i činjenice da na nivou BiH treba da postoji ministrstvo koje ima nadležnosti nad tom djelatnošću, ali sam govorio o međusobnim usklađenim odnosima gdje se preskače ministarstvo. Naravno, o tom po tom, dakle,nisam ja govorio o ovom o čemu priča.
Gospodo predsjedavajući, dame i gosti, ovdje ima nekih novih momenata pošto smo ja i kolega Malkić – kolege po struci, međutim, ja nisam puno pratio ovaj zakon, pošto nisam u ovoj komisiji a svi znamo da ima dosta obaveza po osnovu i ostalih komisija, tako da sam sad u jednoj dilemi, ako ćemo donijeti zakon, a on nam ne virjedi, da kažem u ovom širem okruženju, onda mislim da činimo jedan bespotreban napor. Tako da i ja u ovom trenutku nisam siguran oko toga šta je sad dobro a šta nije. Međutim, rekao bih nekoliko riječi, s obzirom da je klub uložio i amandmane na ovaj dio amandmana koje je usvojila Komisija za saobraćaj i komunikacije i pojasnio neke stvari. Pošto entiteti već imaju razrađene odnose, odnosno imaju ministarstva za saobraćaj i kominikacije,imaju neka već određena kretanja u tome, evo koliko je meni poznato, jer baš mi je to struka, recimo na području RS radi se, odnosno, nešto je već i završeno, nekoliko licentnih pregleda, koji stvarno, onako kako su predviđeni Pravilnikom o vršenju licentnih pregleda, treba zadovoljavati evropske uslove, znači, pored toga, redovno tehničkog pregleda i uređaja licencni tehnički pregled, recimo, mora posjedovati uređaje za mjerenje snage motora na obodu točkova kad vozilo iz BiH, odnosno entiteta ode na zapad da ne dođe na neki uspon i jednostavno ne može izvršiti svoj zadatak. Jedan takav uređaj, zavisno od proizvođača košta od nekoliko stotina hiljada do milion maraka ako je kvalitetan uređaj. Mislim da u ovom trenutku prinositi neke nadležnosti a već uložen novac i to je teško još finansirati i mislim da to nema nikakve srhe. Ako jedan takav licencni tehnički pregled dobije saglasnost da može da to radi i radi na nekom evropskom nivou onda za što prenositi određene nadležnosti. Pored toga, u zakonu je predviđeno nadležno ministarstvo, odnosno nadležne inspekcije na nivou BiH i to treba malo razmotriti, jer entiteti imaju republičke, odnosno još uvijek mislim neke čak i opštinske ili kantonalne republičke inspektore za drumski saobraćaj. Tako da bi trebalo pri donošenju propisa,ovo treba izvršiti harmonizaciju propisa u cilju unapređenja stanja u ovoj oblasti, uvažavajući već postojeći nivo organizovanog saobraćajnog sistema u BiH. Hvala.
Zahvaljujem se poslaniku Bilbiji, radi se o prvom čitanju i apsolutno zakon kao što znate još uvijek nije usvojen. Prvo čitanje ocjenjuje postavke, temeljne principe tog zakona i u tom kontekstu zakon apsolutno još uvijek nije u onoj formi u kojoj bi trebalo da se usvaja. Da li imamo minimum političke volje da usvojimo prvo čitanje a da za narednu sjednicu još ostavimo mogućnosti intervencija amandmana ili 58 amandmana na amandmane Komisije koja je usvojila i u tom kontekstu dijelom prevaziđemo ovu situaciju. Zakon je, ipak, nužno potreban na nivou BiH koji će uvažavati decentralizaciju vlasti i jednsotanvo odnos između države i entiteta to je sasvim jasno. Ko se dalje javlja za riječ? Nema više nikoga. Prvo čitanje, ne znači da je zakon usvojen i ostaje mogućnost da u drugom čitanju možemo se opredijeliti do kraja definitivno. Možemo li preći na čin glasanja? Treba li kratka pauza u smislu konsultacija? Prvo čitanje. Ko je zato da se prvo čitanje zakona usvoji? – provo čitanje ostaje još uvijek mogućnosti da se možemo izjasniti. Novi amandmani, sastavni dio – prvo čitanje sastavni dio. Ovo sad govorimo samo o principima. Nema amandmana. U redu je. Hvala vam. Ko je protiv? Ko je suzdržan? Treba li ponoviti? Nema nikakve dileme. Ko je protiv, ja se izvinjavam? – protiv 10 Suzdražnih koliko je bilo? Nema niko – ne glasaju. Imamo 5. U redu je slaže se i zbirno. Jasno je da moramo i entitetsko glasanje izvršiti. Ko je sa područja RS za ovaj zakon? – prvo čitanje Ko je sa područja Federacije za ovaj zakon – prvo čitanje? Hvala vam. Imamo situaciju kada nemamo potrebnu entitetsku većinu sa područja Federacije 23 – sa područja RS – 3. Nema usaglašavanja po prvom čitanju.
Proceduru u skladu sa članom 95.rasprava o članovima, znači nismo tu raspravu proveli o članovima ... ako Dom tako odluči. Ako Dom tako ne odluči predloženi zakon se smatra odbijenim.
Prvo čitanje nije dobilo potrebnu entitetsku većinu. Ti principi tog zakona po logici stvari Pslovnika bi treblai ići na Kolegij kao komisiju da pokušaju usaglasiti i da idemo sledeće sjednice na drugo čitanje i razmatranje i usvajanje amandmana, ako ja tumačin Poslovnik na pravi način.
Mogu li ja, ja nemam pravo da tumačim Poslovnik, mogu li samo da pomognem. Mi smo sad trebali da razriješimo raspravu o načelima. Nakon toga treba da se Dom izjasni da li prihvata da ide u raspravu o pojedinim članovima. Ako ne prihvata smatra se da je zakon odbijen. 59
Nažalsot, ja sam inženjer i jednostavno šta ćete raspravljati o amandmanima kada niste usvojili principe tog zakona, znači, u cjelini mi smo odbili zakon koji ne zadovoljava temeljne principe da to bude zakon. Poslanik Banjac.
Uvažena gospodo, meni stvarno nije jasno, u Poslovniku potpuno precizno stoji da je moguće u prvom čitanju kad se glasa o principima, ako se primjećuje da zakon neće proći, tražiti dodatni izvještaj komisije, za što to niste uradili prije glasanja. Sad je kasno. Ja ne znam za što mi tako olako ulazimo u odbijanje svega, ako je osjetilo se da postoje neke stvari koje treba usaglasiti, a mogle su se usaglasiti, za što to nije urađeno? Ja ne znam da li poslovnički, dečko nemoj se smijati škodi, moraš se uključiti ti si mlad. Ako postoji poslovnički mogućnost da se vidi da se to dopuni da dođemo do teksta zakona, ja sam zato izašao. Dajte vidite, bilo bi dobro da Kolegij naprvi malu pauzu da vidi postoji li ta mogućnost, da tek tako ne odbacujemo zakon. Ima mogućnost dodatna.
Prvo čitanje nije dobilo potrebnu entitetsku većinu. Jedino moguće uporište da prvo čitanje koje jedobilo poslaničku većinu, a nije dobilo entitetsku većinu jeste da Kolegij pokuša usaglasiti i izaći za narednu sjednicu Predstavničkog doma sa mogućnsoti usaglašenih ili ne usaglašenih ili ne usaglašenih ili ne usaglašenim, jednostavno stavovima oko ovog zakona i u tom kontekstu to je ista procedura. Znači, ostavljamo mogućnost za narednu sjednicu Predstavničkog doma. Možemo li tako? Možemo. Koristimo i tu poslovničku mogućnost.
Poštovani poslanici, Klub poslanika SDA imao je ozbiljne primjedbe na principe ovog zakona. Bojali smo se da ni ovi principi kako su sad špekulisani u zakon neće proći i nismo ih iznijeli. Da ne bi zakomplicirali jer smo vjerovali da Alijansa ima potrebnu većinu za donošenje zakona. Ako ćete ponovo stavljati onda ćemo mi ove principe koji su ozbiljni na zakon dostaviti naknadno da se uvrste ravnopravno, ali zaista gorak je okus da Alijansa funkcionira samo kad je popuna kadrovskih mjesta, a ne i kad treba donijeti zakon.
Dogovorili smo se, ima poslovnička mogućnost i sasvim jasno izlaz iz ove situacije. Kolegij je dužan kao komisija da jednostavno pokuša se usaglasiti i dati odgovor na narednoj sjendici. Nema dileme nikakve. Hvala vam. Ad.5. Izvještaj o izvršenju Budžeta institucija BiH i međunarodnih obaveza BiH za 2000.godinu Komisija za finansije i Budžet,predsjednik Komisije kolega Šašivarević. 60
U skladu sa članom 26.i 3.. Poslovnika Predstavničkog doma Parlamentarne skupuštine BiH, Slubženi glasnik BiH, broj 2/00 Komisija za finansije i Budžet predstavničkog doma je na svojoj 13.sjednici održanoj 16.7. stavila na razmatranje izvještaj o izvršenju Budžeta institucija BiH i međunarodnih obaveza BiH za 2000. godinu. Koje je Predsjedništvo BiH dostavilo 5.7. Parlamentarnoj skupštini BiH na razmatranje o čemu dostavljamo slijedeći izvještaj. Komisija je konstatovala slijedeće nepravilnosti po osnovu izvršenja Budžeta od strane korisnika Budžeta kao i nedostatke, odnosno nepravilnosti samog izvještaja. Došlo je do dvomjesečnog kašnjenja dostavljanja izvještaja o izvršenju Budžeta institucija BiH i međunarodnih obaveza BiH za 2000.godinu Parlamentarnoj skupštini BiH na razmatranje. Postoji nesaglasnost u pokazateljima u izvršenju Budžeta za pojedine korisnike a između pokazatelja izvještaja i pokazatelja u prispjelim izvještajima Ureda za reviziju za revidirane korisnike. Ukupni rashodi za Ministarstvo civilnih poslova i komunikacija i Ministarstvo vanjske trgovine i ekonomskih odnosa. Uočeno je prekoračenje budžetske potrošnje kod većeg broja budžetskih korisnika u nekim slučajevima i preko 100%. Komisija smatra da je, s obzirom na navedene nalaze i ukupno stanje opravdana aktivnost Ureda za reviziju finansijskih institucija, na reviziju finansijskog poslovanja institucija BiH, čije nalaže treba tretirati kao prateći dio ovog izvještaja. Komisija za finansije i Budžet predlaže Predstavničkom domu da usvoji izvještaj o izvršenju Budžeta institucija BiH i međunarodnih obaveza za 2000.godinu, uz slijedeće zaključke: Da se od Vijeća ministara traži da poduzme mjere koje će ubuduće obezbijediti budžetsku potrošnju u budžetskim okvirima, u skladu sa Zakonom o budžetu institucija BiH i međunarodnih obaveza BiH. Da se traži od Predsjedništva BiH i Vijeća ministara BiH poduzimanje mjera radi budućeg obezbjeđenja dostavljanja izvještaja o izvršenju Budžeta, u skladu sa rokovima, utvrđenim Zakonomo izvršenju Budžeta. U skladu sa stavom Komisije o nalazima revizijskih izvještaja, kao pratećih dijelova izvještaja o izvršenju Budžeta, Komisija za finansije i Budžet će u mjesecu septembru dati konkretne preporuke Predstavničkom domu, nakon analize revizijskih izvještaja za pojedine budžetske korisnike, s tim da će se takva aktivnost kontinuirano nastaviti. Hvala lijepa.
Zahvaljujem se predsjedniku Komisije za finansije i Budžet, uz ove zaklju8čke stavljam na raspravu Izvještaj o Budžetu. Poslanik Mijatović.
Poštovano predsjedništvo,uvažene kolege, u prvom dijelu današnjeg rada namjerno nisam htio da se javljam, na taj način htio sam na taj način da doprinesem 61 da se na bilo kakav način konstituiše Savjet ministara kako bi profunkcionisala BiH u željenom cilju, kako se svi ovdje mi skupa zalažemo, normalno sa različitim ambicijama i sa različitim interesima. No, povodom ove tačke dnevnog reda, da bismo pokazali stvarno tu volju da ona postoji, imamo jedinstvenu šansu, u tom smislu podržavam Izvještaj Komisije u prvom dijelu, s tim što imam primjedbe na mjere koje je Komisija predložila ovdje Prlamentrnoj skupštini. Naime, ako je tačno, a ja Komisiji vjerujem da je bilo nepravilnosti, koje su konstatovane od strane ove komisije, onda smo mi oodgovorni da pred građanima BiH pokažemo da smo odlučni u isprvljanju ovih grešaka. Naime, sva ona začinjanja koja gospoda ovdje čini za ovom govornicom, a istovremeno krši Zakon o izvršenju Budžeta, kao osnovni i temeljni akt ove države, onda svi oni koji su to radili su se lažno zaklinjali za ovom govornicom u takve stvari. U razgovoru sa članovima Komisije, u izvještaju kojeg smo dobili, vidimo da su predstavnici OSCE-a dali veliku pomoć ovoj komisiji da bi došla do ovakvog izvještaja koji po mišljenju same Komisije nije potpun iz opravdanih razloga ja bih rekao, jer je nemoguće bilo sve i učiniti i dovesti do kraja u ovom trenutku. Pošto je to tako, pošto su predstavnici OSCE-a dali veliku pomoć, moj je prijedlog, da se pored državnog revizora, ili kako to ovdje stoji Ureda za reviziju finansijskih institucija, na reviziji finansijskog poslovanja institucija BiH u koju unaprijed nemam nikakav negativan stav prema tim ljudima, ali da bi se ovo dovelo do kraja, predlažem da donesemo zaključak i zamolimo predstavnike OSCE-a da se do kraja uključe u ovu stvar i da u relevantno vrijeme kako je to moguće, bez prejudiciranja nekih stvari donošenja nekakvih rokova koje nećemo ispoštovati, ali dobijemo pravu sliku cjelokupne ove situacije i izvršimo potpun uvid u utrošak i trošenje budžetskih sredstava BiH. Gospodo, ako nismo spremni to da uradimo, onda su zaista jasna sva naša lažna zaklinjanja u ime ovog nesretnog naroda koji živi u BiH. Ako nećemo imati dovoljno snage da vidimo kako su ministri BiH Bosne i Hercegovine, trošili sredstva. Jesu li ih namjenski trošili? Kakve su to nepravilnosti? Gdje su te pare otišle? Onda mi zaista ne možemo očekivati da će građani Bosne i Hercegovine nama vjerovati da ćemo to mi učiniti prema nekome drugome. Ja vas molim u ovom smislu da pored dakle, državnog revizora koji je uključen u ovo donesemo zaključak da stručni ljudi OSC-a aktivno učestvuju u tome i pomažu državnom revizoru i komisiji našeg parlamenta. Ja bi vas molio gospodine predsjedavajući o ovome prijedlogu, to imam pravo da tražim da se Parlament izjasni. Hvala.
Zahvaljujem se poslaniku Mijatoviću. Ponovo predsjednik Komisije Šašivarević.
Ja bi želio samo da razjasnimo neke stvari ovdje. Da li je kolega Mijatović nije dobro pročitao, ili je neće da spomene činjenicu da je ovo izvještaj za 2000. godinu. Druga stvar, ako je izvještaj za 2000. godinu, ne može prozivati ministre i Ministarsko vijeće. Druga stvar OSC-a pomaže u radu oko razrade revizijskih izvještaja za 3 ministarstva, a ne za institucije Bosne i Hercegovine koje, mišljenje Komisije je o institucijama Bosne i Hercegovine, a ne o reviziji 3 ministarstva u kojima sudjeluje OSC-a u izradi tog izvještaja. Samo sam htio da to razjasnim da to nije i da se ne traži 62 pomoć OSC-a da pomaže državnom revizoru oko tih izvještaja. Ja mislim da su naši imenovani državni revizori i glavni i 2 pomoćnika da su stručni i da ne treba uopšte sumnjati u njihov izvještaj. Znate, ali kolega Mijatović ovo je izvještaj za 2000. godinu o potrošnji budžeta institucija Bosne i Hercegovine, a ne ministarstava. Hvala lijepo.
Zahvaljujem se predsjedniku Komisije. Replika, pojašnjenje.
Dobro, neka je kolega pojasnio, ali ja i dalje ostajem pri svojim tvrdnjama i pri svome prijedlogu. Naime, ne možemo mi u ovim mjerama gospodine predsjedniče Komisije tražiti da se od Vijeća ministara traži da poduzme mjere koje će ubuduće obezbjediti budžetsku potrošnju u budžetskim okvirima u skladu sa zakonom o izvršenju budžeta. Pa da mi od njih tražimo da oni postupaju po zakonu. Gledajte, oni su dužni poštovati zakon i bez našeg upozorenja. Kakvi su to ministri ako ne poštuju zakon Bosne i Hercegovine pobogu brate. Ja kao poslanik ne pristajem na ovakvu formulaciju. Nadalje, da se traži od Predsjedništva Bosne i Hercegovine i Vijeća ministara poduzimanje mjera radi budućeg obezbjeđenja dostavljanja izvještaja o izvršenju budžeta itd. To je njihova zakonska obaveza koju oni moraju poštovati, a ne sada da mi tražimo neko obezbjeđenje mjera i pitaj boga šta još da bi oni izvršavali svoju zakonsku obavezu koju su dužni po zakonu donijeti ovdje u zakonom propisanim rokovima. Šta to mi još trebamo da ih tjeramo pored toga što im dajemo povjerenje da sprovode zakone Bosne i Hercegovine onako kao što smo ih mi donjeli, trebamo ih još i tjerati nekakvim posebnim mjerama da to čine itd. Neka se ovo takođe za trošenje budžeta institucija Bosne i Hercegovine, vi ste gospodine konstatovali da je bilo nepravilnosti, pored toga što je bilo po ministarstvima. Ja ne bi bježao od toga od prijedloga da predstavnici OSC-a nama pomognu prilikom toga. Ja sam rekao i bio sam jasan da unaprijed nemam nikakve negativne pretenzije prema ljudima koji vrše reviziju koji su državni revizori. Ali, takođe sam rekao, a to ste i vi priznali da su vama stručnjaci OSC-a puno pomogli da dođete do ovakvih zaključaka. Zašta mi te stručnjake, evo čitav svijet prizivamo da nam pomogne. Mi smo od jutros čitavo vrijeme diskutovali ovdje i uplitali se o tome ko će se više lažno, ja bi rekao udvoriti međunarodnoj zajednici. Niko ne spori potrebu međunarodne zajednice na ovim prostorima. To je nama nužno i neophodno gospodo. A zašta izbjegavate ovdje pomoć međunarodne zajednice. Hoćete li da vam ja kažem zašta izbjegavate ovdje pomoć međunarodne zajednice. Zato što se bojite odnosno, bojimo da otkrijemo lopove u vlastitim redovima. Pa ako će pomoći međunarodna zajednica, ja istinski vjerujem da hoće, što se toga bojite. Da nam pomogne baš tu gdje nam treba. Jer mi kada tražimo podršku međunarodne zajednice u onim oblicima u kojima se svi mi deklarativno izjašnjavamo i o kojima smo se od jutra izjašnjavali, ali nećemo da se sjetimo sljedećeg - međunarodna zajednica nama ne može pomoći bez našeg aktivnog učešća u svim tim stvarima. Gledajte, međunarodna zajednica je dala velike pare u Bosnu i Hercegovinu. Nije ona pokrala te pare, nego ih je dobronamjerno dala. I sada ih predstavnici međunarodne zajednice o jadu zabavili da nađu te pare. To mi znamo, ali nećemo da priznamo ovdje. Tim povodom je Interpol došao u Bosnu i Hercegovinu, gospodo. Pa što se 63 sada bojimo da nam pomognu u ovoj stvari. Ja hoću da se izjasnim o tome, pa ćemo vidjeti ko se boji, ko se ne boji. Ja se sigurno ne bojim.
Poslanik Vilić.
Cijenjeno predsjedništvo, kolege poslanici, očito da smo mi ovdje sad pobrkali dvije stvari. Ovdje je tačka dnevnog reda Izvještaj o izvršenju budžeta institucija Bosne i Hercegovine za 2000. godinu, a rekli smo i dogovorili se na ovom parlamentu da ćemo nalaz revizora ostaviti za septembar mjesec. Zašto smo, sad govorim, molim vas u ulozi člana Komisije za finansije i budžet. Zašto smo mi tražili od Parlamenta da se ovo skine. Ne radi toga što se bojimo međunarodne zajednice, ili što ne tražimo pomoć, nego upravo što tražimo pomoć u toj oblasti. I dinamika kojom radi Komisija za finansije i budžet je dogovoreno s njima i zamolili smo ih čak da dođu, ako se dobro sjećam predsjedniče Komisije prati me, negdje između 10.-14. da ostvare uvid u naš izvještaj prije nego što dođe na ovaj parlament. Međutim, ja ovdje hoću da kažem i sljedeće. Ja i kada sam izlazio za ovu govornicu, predlažući da se skine tačka dnevnog reda broj 7. s današnjeg razmatranja, ja sam rekao sljedeće – vi ćete imati jasan, imaćete nalaz ureda za reviziju. To je naša institucija, dakle njen je nalaz za nas ono što je istina i tu nema dvojbe. Nemojte očekivati od Komisije ni da osuđuje, ni da hapsi. Od Komisije očekujte prijedloge kako poboljšati rad da nam se to u narednom periodu više ne dešava. Komisija se bavi drugim riječima, budučnošću, a Ured za reviziju prošlošću, ono što nam se desilo i dešavalo. Ja se plašim kada Komisija napravi prijedlog zaključaka, vidjećemo kako će na to ovaj parlament reagovati. Ja ne bi o tom dijelu unaprijed. Hvala. Toliko.
Zahvaljujem se poslaniku Viliću. Da li se još neko javlja za riječ? Ovako nekoliko riječi ja bih rekao. Ovo je dame i gospodo, poslanici i koleginice i kolege, poštovani gosti, želim istaći nekoliko svojih misli. Komisija je vrlo seriozno napravila svoj izvještaj, ali po izvještaju Komisije i njenim zapažanjima ja apsolutno ne mogu da glasam za ovaj izvještaj. Zato što jednostavno bio bi protiv principa koji su jednostavno temeljno zagarantirani jednom demokratskom procedurom. Šta znači to – uočeno je prekoračenje potrošnje kod većeg broja budžetskih korisnika, a u nekim slučajevima preko 100%. Zar to stvarno omogućava da ja glasam za ovaj izvještaj. I u kojim kontekstima. Revizija radi po pojedinim ministarstvima. Prvi nalazi revizije ukazuju na objektivnost ovog izvještaja, što znači apsolutno. Ja nisam konsultiro ni političku partiju koju pripadam itd. ali objektivno izvještaj koji svojevrsna opomena na jedno neracionalno ponašanje u Vijeću ministara u protekloj 2000. godini, neracionalno trošenje sredstava i zaboravljanje na temeljnim principima financijskog poslovanja i financijske discipline, ja kao ličnost ne mogu dati svoj glas i u tom kontekstu ću glasati protiv, bez obzira kako god moja partija glasala. Znači apsolutno ne mogu prihvatiti ni izvvršenje budžeta, znači izvještaj, niti izvještaj Komisije Predstavničkog doma Parlamentarne skupštine Bosne i Hercegovine. Hvala vam. Izvolite, zamjenik predsjedavajućeg dr Mirjanić. 64
Ja bi molio u ime Kluba pauzu od 10 minuta.
Pauza od 10 minuta. Nastavljamo zasjedanjem na dnevni red je 5. tačka dnevnog reda Izvještaj o izvršenju budžeta institucija Bosne i Hercegovine za 2000. godinu. Evo imamo prijedlog Kluba poslanika koji je tražio pauzu, usaglasio se sa nekim drugim političkim partijama. Izvolite, kolega Gligorić.
Gospodine predsjedavajući, dame i gospodo, Klub je zatražio pauzu kako bi se našlo rješenje za tačku 5. povodom Izvještaja o izvršenju budžeta institucija Bosne i Hercegovine i međunarodnih obaveza Bosne i Hercegovine za 2000. godinu. S obzirom da je u izvještaju konstatovano i da je to zaista zbir činjenica da tako kažemo da je to završni račun, da se to ne može mijenjati itd. mi predlažemo da prije svega, konstatujemo da je Komisija koja je podnjela izvještaj, da je uradila jedan veliki posao i da treba svakako cijeniti, jedan ozbiljan pristup ovom jednom važnom pitanju i Klub u vezi sa tim predlaže da bi bilo dobro i molimo da poslanici to cijene sačekamo, da prihvatimo izvještaj, da ga primimo k znanju, da tako kažemo kao prvu fazu. Kao drugu fazu da sačekamo praktično od ureda za reviziju kompletan izvještaj koji će obuhvatiti sve institucije koje trebaju da budu obuhvaćene, znate da su to sada samo 3 ministarstva i da bi onda, i Komisija za finansije i budžet predložila praktično ovom parlamentu cjelovit izvještaj i mi bi bili u prilici da se o tome izjasnimo. Evo to bi bio prijedlog Kluba i mislim da bi bilo vrlo dobro da to poslanici uvaže. Hvala vam.
Zahvaljujem se poslaniku Gligoriću. Da li se neko javlja. Poslanik Ramiz Vilić.
Zamolio bi poslanika Gligorića da ne smatra ovo replikom, jer nas smo dvojica, obadvojica članovi Komisije za finansije, sticajem okolnosti gospodin Gligorić nije bio prisutan kada smo raspravljali o ovoj tematici. Mi smo na Komisiji zaključili s pravom da revizija ova 3 ministarstva je dovoljno reprezentativan uzorak da na bazi toga Komisija može donjeti valjane zaključke, odnosno prijedloge ovom parlamentu. Smatramo kontraproduktivnim se baviti. Neka ured radi svoj posao, ali bilo bi dobro kada bi ured malo sad se prihvatio aktuelne problematike. Da pogleda šta se dešavalo do 1-3, jel mi pravimo možda iste stvari košto smo pravili u 2000. godini. Možda se opet troši, da ne kažem suprotno i zakonu i izvršenju budžeta itd.itd., javit ću se ja malo da diskutujem i oko ovog izvještaja od 1-3, pa ne bi želio sad da dužim. Ali, mislim da ne bi trebalo, ja se slažem i treba prihvatiti prijedlog Komisije da se ovaj izvještaj o izvršenju budžeta za 2000. godinu prihvati. Ali, ne bi trebalo čekati kompletnu reviziju pa da tek onda reaguje Komisija za finansije i budžet, nego da reaguje već po ova 3 izvještaja. Toliko. 65
Zahvaljujem se poslaniku Viliću. Poslanik dr Kovačević.
Poštovani predsjedavajući, dame i gospodo, vidite ovo, ovaj izvještaj o izvršenju budžeta to je čisto trezorski izvještaj kakve su se promjene desile i to treba usvojiti. To su cifre koje mi ne možemo uopšte mjenjati. E da li sada na bazi toga izvješća kako gospodin Grabovac kaže, da li na bazi toga izvještaja ili izvješća treba Komisija, odnosno određene preporuke, zaključke dati na osnovu tih relevantnih pokazatelja to je druga stvar i to Komisija naročito, o tome će morati voditi računa ova naša komisija pošto sam ja prvi zamjenik predsjednika Komisije za budćet i finansije. Ona će morati voditi, a da ovi znaju koji prave i ne poštuju budžet u izvršenju sada da ćemo mi kao Komisija prema njima imati strožije mjere prilikom rebalansa budžeta. Tada će oni doći na tapet pa će vidjeti da su trebali biti transparentni prema ovoj komisiji za budžet. Prema tome ja predlažem isto da se usvoji izvršenje budžeta i da nema nikakve potrebe, to je trezorski izvještaj koji treba usvojiti, to su cifre egzaktne, a da se ove preporuke Komisije prihvate. Ovo da li treba sada u fazi ova 3 zakona nama OSC, ovaj, onaj, to će pokazati, mi znamo formirati antikorupcione timove, pa uđu oni koji se najviše bave korupcijom, pa onda obustave tu borbu protiv korupcije itd. To je sad drugi par opanaka, šta će pokazati konačno zaključci. Da li će biti neke odgovornosti u bivšem ministarskom savjetu ovom, onom, sve to, o tom, potom, kada bude to definitivno sačinjen. Možda će biti angažovana i organi MUP-a. To mi ne možemo prejudicirati dok ne budemo imali konkretno izvedene zaključke koji su tačni, precizni i jasni. Toliko. Hvala.
Zahvaljujem se poslaniku Kovačeviću. Da li se još neko javlja za riječ? Poslanik Mijatović. Da privedemo ovo kraju. Imamo dva prijedloga, jedan prijedlog Komisije, drugi prijedlog je poslaničkog kluba, mješovitog iz Republike Srpske.
Gospodo, ovo što vi govorite je nesporno. Međutim, to nije dovoljno. Znate. Gole cifre koje su potrošene, one se ne mogu ispraviti. Mi toliko znamo. Međutim, mjere koje predlažete nisu da kažem ni one loše, ali su nedovoljne, znate. Vi govorite kao ekonomisti, a ja govorim kao pravnik gospodo. Pročitajte Zakon o izvršenju budžeta. Je li predviđena ijedna sankcija za onoga ko ne poštuje taj zakon o izvršenju budžeta. Ja koliko vidim nije ni jedna. I koje su negativne, eventualno negativne posljedice za te ljude, ako su, ja se ograđujem, revizija ustanovi da je bilo tu propusta šta ćete u tom slučaju učiniti? Ja sam takođe bio eksplicitan kada sam rekao da je to zakonska obaveza tih organa i Predsjedništva i Savjeta ministara i trezora. Je su li to oni učinili gospodo? Što taj izvještaj nisu poslali u roku koji je predviđen Zakonom o izvršenju budžeta? Šta Komisija tim povodom predviđa? Ja postavljam ta pitanja. Da se radi o savjesnim ljudima onakvim kakvim se predstavljaju za ovom govornicom, oni bi to učinili u roku kako im je to zakon nalagao. Međutim, oni to nisu učinili i sada bi vi u mjerama trebali da ih molimo da poduzmu niz aktivnosti kako se to kaže. 66 Ja ne znam kakav je to niz aktivnosti. To su zakonom propisane aktivnosti da sačini izvještaj, da ga pošalje u roku. I u prvom dijelu, možda nisam bio dovoljno jasan, možda sam bio malo konfuzan, ja sam podržao izvještaj Komisije u ovim dijelovima gospodine Kovačeviću, gospodine Šašivareviću u kojim vi non stop hoćete nama da dokažete da mi moramo usvojiti te cifre. Pa ja znam da ih mi moramo usvojiti jer su takve, jer ih je neko tako potrošio. I mi sada ne možemo tu vratiti te novce iz budžeta koji se na takav način potrošene. Ali, molim vas fino i u vašim izlaganjima nisam ni ja sklon, ja sam legalista po prirodi da optužim bilo koga unaprijed. Ali zašta se bojite gospodo, eto da nam u tome pomognu predstavnici OSC-a, jer je po vašem priznanju vaš ovaj vrlo produktivan rad koji je nagovjestio sve ove da budemo jasni protiv zakonite radnje. Ja vas pitam da li je protiv zakonito što se kasni u izvještaju, podnošenju izvještaja o utrošku sredstava od budžeta. Vi odgovorite je li ili nije. Ja vam kažem da jeste. I zbog toga što i Predsjedništvo i Savjet ministara i trezor koga vi pokušavate takođe bezpotrebno braniti. Ja ga ne napadam gospodo, ali postavljam pitanje – kako je trezor mogao dozvoliti da neko povuče iz njega ministarstvo neko 100% više sredstava nego što mu pripada. Da li tu postoji odgovornost trezora? Znam ja gospodine u kom smislu ćete vi intervenisati. Gospodin Šašivarević je prigovorio kao da ja ima pretenziju da kažem da to nisu sadašnji, nego prošli ministri. Ja time, vjerujte nisam opterećen. Mene ne interesuje ni kada je to bilo ni da li je to sadašnji ministara, ni da li je prošli ministar. Ja se zalažem zato da nikada ni jedan ministar, bez obzira iz koje je političke stranke i da li je sada na vlasti ili nije ne smije raditi takve poslove u Bosni i Hercegovini. Ako ćemo izgrađivati tu državu. Gospodo ja znam, evo sada da budem eksplicitan da je to sada sadašnji trezor, provjerava biviši trezor, odnosno ljudi sadašnjeg, koji sada rade u trezoru provjeravaju ljude koji su prije radili u trezoru. Ali, to je trezor Bosne i Hercegovine i prije i sada i u buduće. Prema tome ja takođe podržavam izvještaj Komisije u dijelu koji se odnosi na sami ovaj cifarski iznos i utrošak sredstava i svega ostalog. Ali, među mjerama nisam zadovoljan onim formulacijama i tražim dakle, da se trezor i Komisija, odnosno da se revizor i Komisija podrže u ovim svojim nastojanjima, da im mi ojačamo našim stavom, da stvar dovedu do kraja. Ljudi iz trezora, ja govorim, iz revizije, ja govorim pravnički, ni oni ne trebaju, ni oni to u svom izvještaju nisu ni uradili, da unaprijed optužuju bilo koga. Oni iznose cifre i utrošak sredstava, ali se već iz toga nalaza vide da to nije bilo u skladu sa Zakonom o izvršenju budžeta. Možda su oni morali to uraditi. Gledajte, ali što se bojite da to dovedemo do kraja. I evo da ja ponovim ono svoje, obzirom da u Zakonu o izvršenju budžeta nisu predviđene nikakve sanckije za onoga ko će to kršiti. To je gospodo, to je još jedan od razloga da mi ne radimo dobro kao Parlament i da mi više politički djelujemo i da nama promiču zakoni, znate najveća je glupost donjeti zakon bez kaznenih odredbi i bez sankcija za onoga ko ne poštuje taj zakon. A ja bi rekao da ovi ljudi i ja ću ih optužiti evo sada, da su to znali da nema u tom zakonu i zato su tako i postupili pa nisu podnijeli izvještaj. A vi ih branite koliko god hoćete. Samo ne znam da li je to za našu dobrobit ako ih tako branimo, bez obzira ko su oni. I zašta se sada libimo pomoći OSC-a stručnjaka OSC- a, ne u smislu. Ja da imam nepovjerenje u ljude koji su vršili reviziju to bi otvoreno rekao, ali ako su ti ljudi voljni imaju stručno znanje, evropsko znanje, a svi ste se zaklinjali da hoćemo što prije u Evropu. Pa evo hoću i ja u Evropu. Evo neka nam pomogne stručnjak OSC-a, stvarno u najboljoj namjeri, ne zato što imam nepovjerenje u ljude koji vrše reviziju, nego da im pomognu. A imam puno povjerenje i u njih, ali 67 sam još ubjeđeniji da će uz pomoć stručnjaka OSC-a još kvalitetnije i još bolje to uraditi i da će ih stručnjaci OSC-a uputiti, iako mi imamo dovoljno znanja samo ako hoćemo. I onda ćemo biti sigurni, pa kad znamo da su bili tamo predstavnici OSC-a onda ćemo ovdje kao ljudi razgovarati, imati puni uvid i nećemo dolaziti u sukobe, sumnje ili bilo šta drugo.
Zahvaljujem se poslaniku Mijatoviću. S ovim smo iscrpili diskusiju oko ove tačke dnevnog reda. Imamo sasvim jasna dva prijedloga. Glasanjem nek se pokaže jednostavno naša odgovornost prema ovom materijalu. Prvi prijedlog je stariji Komisije za finansije i budžet koja je prva iznjela svoj stav u pisanoj formi nam dostavila. Znači prelazimo na čin glasanja. Ko je zato da se usvoji Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za 2000. godinu sa stavom Komisije za finansije i budžet. Ko je za? Hvala vam Ko je protiv? – Hvala vam I ko je suzdržan? Od 36 prisutnih poslanika za je glasalo 17, protiv 14 i suzdržano 3. Znači u prvom krugu glasanja. 36 poslanika prisutno. Nisu glasali. Možemo ponoviti još jedanputa. Nikakvih problema nema. Molim vas ko je zato da se Izvještaj o izvršenju budžeta usvoji za 2000. godinu. Ko je za? Prebrojiti još jedanputa. Ko je protiv? - 14 Ko je suzdržan? - 4 Mi tu imamo izjednačenu poziciju. Znači imamo za 18, protiv je bilo 14, ukupno 32, suzdržanih 4 i u tom kontekstu idemo po entitetsko glasanje. Ko je sa prostora Republike Srpske za ovaj izvještaj? – Hvala vam Ko je sa područja Federacije za? Žao nam je entitetsku većinu Republika Srpska znači glasalo za 3, i u tom kontekstu ovaj, prvo glasanje znači o izvještaju Komisije i usvajanju izvještaja nije dobilo potrebnu entitetsku većinu. Idemo na drugi prijedlog Parlamentarnog kluba koji je iznio kolega Gligorić. Ako treba ponoviti još jedanput, mislim da nije potrebno. Ko je za da se prijedlog Kluba koji je iznio kolega Gligorić usvoji. Ko je za? Ko je za molim vas? - Hvala vam Ko je protiv? Ko je suzdržan? Ima li suzdržanih? Hvala vam 68 Rezultati glasanja su sljedeći. Od 36 prisutnih za je glasalo 19, protiv 11, suzdržano 3. Dobijaju poslaničku većinu po entitetima. Ko je sa prostora Federacije za? Za zaključak koji je podnio kolega Gligorić. Sa prostora Federacije. Ko je za? Ko je sa područja Republike Srpske za? Znači konstatujemo da je dobio entitetsku većinu i da proglašavam da je Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za 2000. godinu primljen ka znanju i da će nakon iz cjelovitog izvještaj reviziona komisija, odnosno revizora biti u cjelosti sagledan zajedno sa izvještajem Komisije za finansije i budžet. Hvala vam. Prelazimo na sljedeću tačku dnevnog reda Ad.6. Izvještaj o izvršenju budžeta Bosne i Hercegovine i međunarodnih obaveza Bosne i Hercegovine za januar-mart 2001. godine uz procjenu stanja za period januar-maj 2001. godine Molim predsjednika Komisije da iznese svoj stav, odnosno stav Komisije. Ja vas molim malo strpljenja. Poslanik Malkić.
Sve bi vas kolege iz Parlamenta prvo opomenuo i podsjetio da ste ovog puta pomješali lončiće. Jeste raspravljali i ovdje je glasano o izvještaju revizije, a ovo je bio izvještaj trezora gospodo. Samo da znate za prethodnu tačku. U skladu sa članom 26. i 39. Poslovnika Predstavničkog doma Parlamentarne skupštine Bosne i Hercegovine ''Službeni glasnik Bosne i Hercegovine'' broj 20/00 Komisija za finansije i budžet Predstavničkog doma je na svojoj 13 sjednici, održanoj 16.7. stavila na razmatranje Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za period januar-mart 2000(?)... godine uz procjenu stanja za period januar-maj 2000(?)....godine koje je Predsjedništvo Bosne i Hercegovine dostavilo 5.7. Parlamentarnoj skupštini Bosne i Hercegovine na razmatranje o čemu je dostavljeno sljedeće i ovo i izvještaj trezora gospodo, da vas unaprijed upozorim. Komisija smatra da treba uvažiti okolnosti izvršenja budžeta 2001. za period januar-mart 2001. godine u uslovima važenja odluke o privremenom finansiranju institucija i međunarodnih obaveza Bosne i Hercegovine za 2001. godinu što je u određenoj mjeri i imalo uticaja na unutrašnju ravnotežu budžetskih korisnika. Komisija smatra da Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za period januar-mart 2001. godine uz procjenu stanja za period januar-maj 2001. godine može poslužiti kao osnova za donošenje izmjena i dopuna budžeta institucija Bosne i Hercegovine i međunarodnih obaveza BiH za 2001. godinu uz podnošenje nadležnom ministarstvu budžetskih planova svih korisnika. 69 Komisija predlaže Predstavničkom domu da usvoji Izvještaj o izvršenju budžeta institucija Bosne i Hercegovine i međunardnih obaveza Bosne i Hercegovine za period januar-mart 2001. godine uz procjenu stanja za period januar-maj 2001. godine. Da se traži od Vijeća ministara BiH da poduzme mjere da se potrošnja svih budžetskih korisnika u toku narednog perioda kao i ubuduće svede u okvire budžeta intstitucija Bosne i Hercegovine i međunarodnih obaveza. Ovo ću još jednom pročitati da ne bi došlo do zabune kao maloprije.Traži da se traži od Vijeća ministara
Nije bilo zabune. Šašivarevću, nije bilo zabune, Predstavnički dom je legalno odlučio o predposljednjoj tački dnevnog reda.
Gospodine to izađite zagovornicu pa recite. Da se traži od Vijeća ministara da poduzem sve mjere da se potrošnja svih budžetskih korisnika u toku narednog perioda kao i ubuduće svede u okvire budžeta institucija Bosne i Hercegovine i međunarodnih obaveza BiH. Da se u skladu sa prethodnim obratim Vijeću ministara radi pokretanja procedure izmjene i dopune bužeta institucija BiH i međunarodnih obaveza za 2001. godinu. Komisija takođe predlaže Predstavničkom domu da od Predsjedništva BiH zatraži detaljno i precizno definisanje stvari, materijalnih i finansijskih potreba za nesmetano funkcionisanje Predsjedništva BiH. Da se takođe u Parlamentarnoj skupštini Bosne i Hercegovine ispitaju pozicije troškova Parlamentarne skupštine BiH, saglasno smjernicama za izradu planskih projekcija rebalansa budžeta institucija BiH i međunarodnih obaveza Bosne i Hercegovine u 2001. godini. Hvala lijepo.
Zahvaljujem se predsjedniku Komisije. Da li se neko javlja za riječ? Nema. Hvala. Ko je zato da se ovaj izvještaj usvoji? Izvještaj o izvršenju budžeta institucija Bosne i Hercegovine za period januar.mart 2001. godine. Hvala vam. Ima li neko protiv? – Nema Neko suzdržan? – 2 suzdržana Od 34 poslanika 30 za i 2 suzdržana. Nije nužno potrebna entietska većina. Znači usvojili smo Izvještaj o izvršenju budžeta institucija Bosne i Hercegovine i međunarodnih obaveza Bosne i Hercegovine za janura-mart 2000. godinu uz procjenu stanja za period januar-maj 2001. godine. Tačka 7. je skinuta znači tačka 7. je druga Ad.7. Davanje saglasnosti za ratifikaciju a)Sporazuma o uspostavljanju međudržavnog savjeta za saradnju između Bosne i Hercegovine i Savezne Republike Jugoslavije Da li se ovdje neko javlja za riječ? Pod a) Nema. 70 Ko je za molim vas? Hvala vam Ima li neko protiv? Hvala vam Suzdržanih? Nema Znači jednoglasno sa 34 glasa za smo usvojili Sporazuma o uspostavljanju međudržavnog savjeta za saradnju između Bosne i Hercegovine i Savezne Republike Jugoslavije. b) Sporazum između Vijeća ministara Bosne i Hercegovine i Vlade Republike Hrvatske o suradnji i zaštiti od prirodnih i civilizacijskih katastrofa U smislu davanja znači saglasnosti za ratifikaciju. Ko je zato da se ovaj sporazum ratificira? Hvala vam Ima li neko protiv? Nema Suzdržanih? Nema Takođe sa 34 glasa za usvojili smo Sporazum između Vijeća ministara Bosne i Hercegovine i Vlade Republike Hrvatske o suradnji i zaštiti od prirodnih i civilizacijskih katastrofa, radi davanja saglasnosti ratificirali Ad.8 Poslanička pitanja i odgovori Izvolite ko se javlja? Poslanik Osman Brka.
Uvađeno predsjedništvo, uvažene kolege jedno pitanje Predsjedništvu. Meni je neobično žao što moram ovo pitati, ali moram pitati – Zašto rukovodstvo ovog parlamenta nije bilo prisutno na sjednici 10. ovog mjeseca, a znamo kakva je sjednica bila? - Zašto delegacija ovog parlamenta nije mogla da bude u Potočarima? I zašto nije omogućeno bar pojedincima koji su željeli da odu u Potočare da mogu da budu prisutni? Meni kao predsjedniku Komisije za ljudska prava javilo se nekoliko poslanika koji su željeli da idu u Potočare i molili da obezbjedim prevoz. Ja sam dva dana pokušavao u Parlamentu da obezbjedim auto, rečeno mi je da auto ne može da ide u Potočare, jer mora da ide po podpredsjednika Doma naroda na aerodrom. Preče njega dovesti sa aerodroma, nego da se ode u Potočare. Ja sam tamo bio zahvaljujući privatnim linijama ljudima s kojim sam mogao da odem, ali mi je žao što delegacija ovog parlamenta tamo nije bila i već kada je to u toku ja bi volio da se zna kakva prava ovdje imaju poslanici svi kada njihova prava u pitanju od korištenja vozila i dalje. Hvala.
Zahvaljujem se poslaniku Osmanu Brki. Ja bi molio u pisanoj formi i dobit ćete vi odgovore na, slati ih možete odmah. Poslanik Begović. Izvinjavam se Bilbija.
U štampi smo imali priliku da upoznamo da Vlada Jugoslavije nije ratifikovala Dejtonskih sporazum iako ga je Milošević potpisao. Postavljam pitanje – da li je tačna informacija da li je Vlada Jugoslavije ratifikovala ovaj Dejtonski sporazum ili ne? Evo vidim ovdje potpisivanje sporazuma, ako nešto nije ratifikovano onda se stvarno ne može uvesti niukakve odnose, nikakav entitet ne može ulaziti u nekakve sporazume sa Vladom Jugoslavije. To postavljam pitanje kao poslanik. Moguće da su dezinformacije, ali čitao sam to u štampi. Drugo ja sam postavio na 8. sjednici 5 pitanja za Ministarsko vijeće i odgovarajuće nadležne organe. Na prvo pitanje – Implementacija Aneksa VII dobio sam odgovor i zahvaljujem Ministarskom vijeću na ovako iscrpnom odgovoru, odnosno Ministarstvu za ljudska prava. Zaista je iscrpan odgovor i ja sam potpuno zadovoljan sa ovakvim odgovorom. Međutim na drugo pitanje gdje sam postavio pitanje – pitanje naziva gradova i naseljenih mjesta. Mi znamo da postoji takva situacija u zemlji gdje se odprilike svako na svakoj razini određuje kako će davati nazive gradovima i naseljenim mjestima što nije uobičajeno, niti je uobičajeno da je to u pravnoj praksi dopustivo. Zato sam to postavio pitanje, da spriječimo svaku moguću nezgodu, odnosno nesporazume među građanima, pa i među narodima. Na ovo pitanje koje je kapitalno pitanje nisam odgovor i molim Ministarsko vijeće da čim prije mi da odgovor na ovo pitanje. Treće pitanje postavio sam a to – primjena nastavnih planova i programa u osnovnom i srednjem obrazovanju. Imamo slučajeva Odžaka, imamo slučajeva i drugih pojava što je javno u štampi izneseno da bez ikakve kontrole neko na svoj način proture druge države iz drugih država proturaju se nastavni planovi i programi, a to je anarhično ponašanje kao da mi nismo zemlja, suverena zemlja. To sam osnovano postavio pitanje da bi spriječio, ako hoćemo da idemo ka pomirenju ili da stvaramo harmonične odnose među narodima i među građanima, postavio sam pitanje dopustivosti ovakve, ovakvog anarhičnog ponašanja u oblasti obrazovanja. Na to pitanje nisam dobio odgovor i molim nadležnog ministra, odnosno ministarstvu da mi da odgovor čim prije na ovo pitanje. Četvrto pitanje – zaštita istorijskih spomenika. Iznio sam primjere istorijske spomenike u Srebreniku, Gradina, Gračanici i drugim istorijski spomenici koji su već devastirani i koji se već upropaštavaju i oni pripadaju stvarno bogatstvu ove zemlje i postavio sam pitanje - ko je odgovoran za zaštitu takvih spomenika koji se nalaze pod kontrolom UNESK-a. Na ovo pitanje nisam dobio do danas odgovor i molim Ministarsko vijeće da mi čim prije da odgovor na to pitanje. 72 I peto pitanje - pitanje regulisanja pravnog statusa domova penzionera. Draga gospodo u prošlosti smo mi gradili te domove penzionera iz doprinosa. Dakle nije Fond PIO, nikakvi fondovi do nisu gradili iz svojih sredstava, nego smo iz doprinosa gradili te domove, niti je neko iz članarine gradio te domove. Danas imamo ogroman dio penzionera koji su nezbrinuti, a te domove trebamo da zaštitimo i da obezbjedimo tim nezbrinutim ljudima da se zaštite da nađu svoj spas. Nemaju čak neki ni stanova. Predložio sam da se razmotri ovo pitanje da donesenom poseban zakon o statusu domova na nivou države, jer mi smo to gradili svojevremeno na nivou Bosne i Hercegovine i da na jedinstven način riješimo pitanje statusa domova. Čak sam predložio da oni imaju status javne ustanove od posebnog društvenog interesa da zaštite te ljude koji su iznemogli, ostarjeli itd. Na ovo pitanje nisam dobio odgovor i molim Ministarsko vijeće da mi da odgovor. Hvala vam lijepo.
Zahvaljujem se poslaniku Begoviću. Poslanik Bilbija je tražio prije toga.
Poštovani predsjedavajući, kolege poslanici, evo danas imamo novi sastav Vijeće ministara. Poslanička pitanja i odgovore vjerovatno su i oni umorili kao i mi pa su većina napustili. Imam jedno poslaničko pitanje za Savjet ministara koje glasi ovako – prekidom radova u Iraku 1990. godine prilikom invazije Iraka na Kuvajt UN su svojom rezolucijom 692 odobrile naknadu štete GIK Hidrogradnja Sarajevo u iznosu od 91.648.780,00 dolara američkih. Hidrogradnja u Federaciji Bosne i Hercegovine je već dobila cca 46.000.000,00 američkih dolara, a Hidrogradnja Srpsko Sarajevo nije ni obavještena o realizaciji pomenute oštete. Obzirom da su do ratnih dejstava u Bosni i Hercegovini bili jedinstveno preduzeće, smatram da dio sredstava treba pripasti Hidrogradnji sa sjedištem u Republici i Srpskoj kao pravnom nasledniku. Od Vijeće ministara tražim uputstvo za ostvarivanje ovih legitimnih potraživanja.
Zahvaljujem se poslaniku Bilbiji. Poslanik Šašivarević. Idemo redom. Ja se izvinjavam. Zapisao sam dr Kovačević.
Ja bi zamolio cjenjeni Kolegij da naloži stručnim službama da mi dostave izvještaj o primanju u zadnja 3 mjeseca zaposlenih u stručnim službama u ovom parlamentu. Još bi podržao maloprije gospodina Osmana Brku, samo da napomenem 3 poslanika u ovom parlamentu su izrazila želju da idu u Potočare, gospođa Violeta Kamberović, gospodin Brka i ja, i nismo mogli dobiti auta znate s kojim obrazloženjem – auto mora ići po gospodina Tokića na aerodrom. To je obrazloženje. Tako je bilo. Hvala lijepo. 73
Molim vas. Nije uobičajeno, s obzirom da se radi o duboko političkom pitanju. Apsolutno poslanici nemaju bilo kome potrebe drugom da se obraćaju osim Kolegiju i Predstavničkog doma. Uvjeravam vas, znači da je Kolegij imao izuzetno dobru volju da svim zastupnicima odlaska u Potočare i Srebrenicu i održavanja susreta u Parlamentu završi svoj dio posla. Gospodin to može jednostavno potvrditi. U tom kontekstu apsolutno nema nikakvih, jednostavno mogućih asocijacija da Kolegij je bio jednostavno suzdržan od ovoga kod obilježavanja i komemoracije tragedije Srebrenice. To je jedno. Ja vas molim, ukoliko je neko se drzno da poslanicima suprostavi odlazak na aerodrom jednog uslovno rečeno dužnosnika Doma naroda, mislim da je to neprimjeren čin i da nije, niste apsolutno, znači Kolegij je mogao intervenirati i obezbjediti kola. Znači ako nema ovaj predstavnički dom ima Vlada Federacije, imaju druge institucije. Ja vas molim. Znači apsolutno. Znaju, Kolegij je bio na Interparlamentarnom susretu sa Evropskom zajednicom i to nije sporno. Poslanik Brka. Ja se izvinjavam kratka intervencija.
Uvaženi predsjedavajući, ja sam ovdje iznio činjenice. Iza svake svoje riječi stojim. Ja sam dva dana pokušavao da obezbjedim auto. Dva dana mi je rečeno ne može, treba ići po Tokića na aerodrom. Nisam htio ovdje da kažem kada je gospodin Šašivarević rekao, to je tako bilo. Njegov aerodrom je preći od odlaska delegacije ovog parlamenta u Potočare. To su činjenice. Gospodine, molim vas to je tako i nemojte odmahivati rukama. Ja hoću da se to više ne dešava. Zato sam ovdje intervenisao.
Ja vas molim pravovremeno se obratite Kolegiju Predstavničkog doma i biće vam obezbjeđeno sve ono što vam po zakonu i po odlukama Administrativne komisije pripada. Znači apsolutno nije sporna volja Kolegija da obezbjedi ... nije bila sporna. Ne, Kolegij nije bio u tome. Trebali ste jednostavno, samo prije toga dati svoj zahtjev, ništa više i bilo bi urađeno. Poslanik Kovačević.
Ja sam prije mjesec ipo dana postavio poslaničko pitanje – šta je Ministarski savjet uradio na poboljšanju životnog standarda radnih ljudi i građana Bosne i Hercegovine? Taj odgovor nisam dobio. Tražim ga ponovo, a postavljam to isto pitanje ovom novom Ministarskom savjetu šta oni misle na tom pitanju uraditi. I drugo šta bi zamolio da neki zaključak donesemo. Danas sam pratio i cijeli dan iako sam i umoran došao nočas s puta, ovaj da zamolimo, da zaključimo da poslanici isključe mobilne telefone za vrijeme sjednice. Naročito one koji imaju bučne ili neka im ostave poruke. Ako zakažu razgovor da ipak izađu tamo pa da razgovaraju. Ovo je danas bilo stvarno uznemiravajuće. Em je vrućina, em non stop zvoni. Ti se mahinalno okrečeš na telefon, nemaš veze gdje zvoni, a pogotovo ovi bučni telefoni. Ja bi to čak smatrao povredu poslaniku i izrico opomene. 74
Hvala vam. Poslanik Jovanović. Nema replike na pitanjima.
Poštovano predsjedništvo, dame i gospodo nemam ništa protiv i trebalo je da prisustvuje jedna delegacija ispred Skupštine komemoraciji u Potočarima, ali isto tako postavljam pitanje, da je trebala ta ista ili neka druga delegacija da prisustvuje u Kravici, znači 12. jula kada je takođe postavljen kamen temeljac žrtvama na regiji Birač. Hvala.
Zahvaljujem se poslaniku Jovanoviću. Poslanik Cuplov.
Moje poslaničko pitanje proizilazi iz Aneksa VIII u kome je predviđeno formiranje komisije za očuvanje nacionalnih spomenika u kontekstu što je iznio ovdje gospodin Begović. Ta komisija u daljnjoj elaboraciji bi se bavila tom problematikom. Moje je pitanje – da li je formirana ta komisija i ako nije hoće li biti formirana? Jer su podsjećam na član 1. Aneksa VIII Republika Bosna i Hercegovina, Federacija i Republika Srpska potpisale sporazum da će formirati tu komisiju.
Zahvaljujem se poslaniku Cuplovu. Poslanik Šarganović.
Ja mislim da nije u redu da malo žučno, pošto smo umorni raspravlja na temu oko automobila. Ja sam isto imao namjeru ići u Srebrenicu, svi smo imali želju, ali je bio tempo bio takav da se nisu usaglasila vremena. Ja mislim da je Sejfudin Tokić znao da to auto treba za Srebrenicu da bi on platio da ide auto. Moje pitanje glasi - Kada će biti formirana komisija ovog parlamenta za kontrolu oružanih snaga koja će biti u funkciji stvaranja inicijative, inicijalne kapsle zajedno sa komitetom za ispunjavanje jednog uvjeta, a to je formiranje zajedničke vojske za ispunjavanje još jednog uvjeta. To je jedno pitanje, a drugo – Kada će biti zajednička komisija ovoga parlamenta formirana za kontrolu MUP-a odnosno za formiranje jednog jedinstvenog u granicama Ustava, normalno ono što se može uraditi da ne prelazimo nikakva ovlaštenja kako bi i taj inicijalni dio počeli da ostvarivamo na septembru ili na jesen. Hvala.
Zahvaljujem se poslaniku Šarganoviću. Poslanik Damir Mašić. 75
Jedno kratko pitanje. Kakve mjere je poduzelo Vijeće ministara protiv odlaska mladih iz naše zemlje i ako nije šta namjerava učiniti po tom pitanju? Molim što prije odgovor.
Zahvaljujem se poslaniku Mašići. Poslanik Malkić.
Gospodo predsjedavajući ja sam od grupe građana iz Srebrenice dobio jedan predmet gdje oni se obraćaju i predstavnicima Općine Srebrenica i Ministarstvu za izbjegla i raseljena lica Republike Srpske i Visokom predstavniku i još nekima, a putem mene su zamolili da se putem Ministarstva za izbjegla i raseljena lica, normalno Ministarskog vijeća se povede aktivnost na izmještanju kamp kućica, odnosno objekata koje je svojevremno Švedska radila prognanim srebreničanima koji su bili smješteni u Srebrenici, a sada su u njima srpske izbjeglice, s tim što su kamp kučice na privatnim imanjima gdje bi ljudi htjeli da obrađuju. Molim da Ministarsko vijeće, odnosno Ministarstvo za ljudska prava i izbjeglice poduzme neophodne aktivnosti, odnosno koordinira Ministarstvo raseljenih lica Republike Srpske, a i Općinu Srebrenica da se to u skorije vrijeme reguliše. Hvala.
Zahvaljujem se poslaniku Malkiću. Sa ovim smo iscrpili poslanička pitanja. Trudićemo se da ovi odgovori budu što prije jednostavno izrađeni od strane Vijeća ministara. Ja vam se zahvaljujem na strpljenju i saradnji na 12. sjednici Predstavničkog doma. Molim vas. Mi predviđamo da bi se mogli organizirati, jednostavno i svoju familiju i mogućnost odlaska na odmore, da imamo odmor od 1. do 25. avgusta i bilo bi dobro da to poštujemo. Prije toga će biti krajem jula jedna sjednica vjerovatno, ali nije sigurno. Bićete obavješteni. Sjednica je završena sa radom u 19.00 sati.